މޯލްޑިވްސް އެގްރިބިޒްނަސް ޕްރޮގްރާމް\nއިންޓަރނޭޝަނަލް ފަންޑް ފޯރ އެގްރިކަލްޗަރަލް ޑިވެލޮޕްމަންޓް (އިފާޑު) އާއި ދިވެހި ސަރުކާރު ގުޅިގެން މިމިނިސްޓްރީން ކުރިއަށްގެންދާ [މޯލްޑިވްސް އެގްރިބިޒްނަސް ޕްރޮގްރާމް] އަކީ ދަނޑުވެރިކަމުގެ ޞިނާއަތް ތަރައްޤީކުރުމަށް5އަހަރުދުވަހުގެ މުއްދަތަށް ހިންގޭ ޕްރޮޖެކްޓެކެވެ. މިޕްރޮޖެކްޓަށް ބޭނުންވާ ތިރީގައި ބަޔާންކުރެވިފައިވާ މަޤާމަށް ޝައުގެވެރިވާ ފަރާތްތައް [ޝައުގުވެރިކަން ފާޅުކުރުމުގެ ދަޢުވަތު] މި މިނިސްޓްރީއިން ހުޅުވާލަމެވެ.\nޖެންޑާ އެންޑް އިންކުލޫޝަން އޮފިސަރ\nކޮންޓްރެކްޓް (1 އަހަރު)\nމިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ އަދި ޕްރޮޖެކްޓްގެ މަސައްކަތް ހިންގޭ ރަށްތަކުގައި.\nސްޝޯޝަލް ވާރކް، ޖެންޑާ ސްޓަޑީސް، ޑިވެލޮޕްމަންޓް ސްޓަޑީސް ނުވަތަ މަޤާމުގެ މަސައްކަތާ ގުޅުންހުރި ދައިރާ އަކުން ޑިގްރީ ހާސިލްކޮށްފައިވުމާއި އެކު މަޤާމުގެ މަސައްކަތާއި ގުޅުން ހުރި ދާއިރާއަކުން މަދުވެގެން 5-7 އަހަރު ދުވަހުގެ ތަޖުރިބާ ލިބިފައިވުން\nމި މަޤާމަށް އެންމެ ޤާބިލު ފަރާތް ހޮވުމަށް ބެލޭނެ ކަންތައްތައް ޓާރމްސް އޮފް ރިފެރެންސްގައި ހިމެނިފައިވާނެއެވެ.\nލިބިފައިވާ ތަޢުލީމީ ސެޓިފިކެޓުތަކުގެ އެކްރެޑިޓްކުރެވިފައިވާ ކޮޕީ (ޓްރާންސްކްރިޕްޓް އައިއެކު)\nމި މަޤާމަށް އެދިލައްވާ ފަރާތްތަކުން 11 އޭޕްރިލް 2021 ވާ އާދިއްތަ ދުވަހުގެ 12:00 ގެ ކުރިން މި މިނިސްޓްރީ (ހ. ވެލާނާގެ7ވަނަ ފަންގިފިލާ) އަށް ވަޒީފާއަށް އެދި އެކްސްޕްރެޝަން އޮފް އިންޓަރެސްޓް ހުށަހެޅުއްވުން އެދެމެވެ. ވަޒީފާއަށް އެދޭ ލިޔުންތައް އީމެއިލް މެދުވެރިކޮށް ވެސް ބަލައި ގަނެވޭނެއެވެ. އީމެއިލް އެޑްރެހަކީ [email protected] އެވެ. ވަޒީފާއަށް އެދި ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.\nއިތުރު މަޢުލޫމާތު ހޯއްދެވުމަށް ބަންދުނޫން ކޮންމެ ދުވަހެއްގެ ހެނދުނު 08:00 އާއި 14:00 ދެމެދު 3339275 ފޯނާއި ގުޅުއްވުން އެދެމެވެ.\n19 ޝައުބާން 1442\nސުންގަޑި: 11 އޭޕްރިލް 2021 1200


Addu inn anekkaa ves Covid fenijje | Mihaaru\nއައްޑޫން އަނެއްކާވެސް ކޮވިޑް ފެނިއްޖެ\nކުރިން އައްޑޫން ކޮވިޑް ޖެހުނު 92 މީހަކު ބަލިން ރަނގަޅުވެފައިވޭ\n07 އެޕްރީލް 2021 - 13:33\nއައްޑޫން އަނެއްކާ ވެސް ބަޔަކު ކޮވިޑް-19 އަށް ޕޮޒިޓިވްވެ، އެ މީހުންނާ ގުޅުން ހުރި މީހުންގެ ކޮންޓެކްޓް ޓްރޭސިން ހަދަން ފަށައިފި އެވެ.\nއައްޑޫ އިކްއަޓޯރިއަލް ހޮސްޕިޓަލް (އޭއީއެޗް) އިން ބުނީ، އެ ބައްޔަށް މިއަދު އަލަށް ޕޮޒިޓިވްވެފައި ވަނީ 14 މީހަކު ކަމަށާއި އެންމެން ވެސް ތިބީ ހޯމް ކަރަންޓީނުގައި ކަމަށެވެ. ހިތަދޫން ކޮވިޑަށް ޕޮޒިޓިވް މި މީހުންގެ ތެރެއިން އަށް މީހުންނަކީ ބިދޭސީންނެވެ.\nއޭއިއެޗުން ބުނިގޮތުގައި ބައްޔަށް ޕޮޒިޓިވް މީހުންގެ ތެރެއިން އެކަކު ކަރަންޓީނާ ވެސް ހިލާފުވެފައިވާ އިރު، ކޮންޓެކްޓް ޓްރޭސިން އަށް އޭނާގެ ފަރާތުން މިހާތަނަށް އެކަށީގެންވާ އެއްބާރުލުމެއް ވެސް ނުލިބެ އެވެ.\nއައްޑޫން ކޮވިޑްގެ ކޭސްތަކެއް އެންމެ ފުރަތަމަ ފެނިފައި ވަނީ މިދިޔަ ފެބްރުއަރީ މަހުގެ ކުރީކޮޅު އެވެ. އެއާ އެކު އައްޑޫ މޮނިޓަރިންގެ ހާލަތަށް ގެނެސް، ރައްކާތެރިކަމުގެ ގޮތުން ގިނަ ފިޔަވަޅުތަކެއް އެޅި އެވެ. އޭގެ ތެރޭގައި ސްކޫލްތައް ބަންދުކުރުމާއި ޖަމާއަތުގައި ނަމާދުކުރުން މެދުކަނޑައިލުމާއި އެއް އަވަށުން އަނެއް އަވަށަށް ދިއުން މަނާކުރުމާއި ކެފޭ/ރެސްޓޯރަންޓްތައް އާންމުކޮށް ހުޅުވައިގެން ހިދުމަތް ދިނުމާއި އަދި ރޭގަނޑު ކާފިއު ހިންގުން ފަދަ ކަންކަން ހިމެނެ އެވެ.\nއައްޑޫން ކޮވިޑް ޖެހުނު ގިނަ ބަޔަކު ބަލިން ރަނގަޅުވުމާ ގުޅިގެން މޮނިޓަރިންގެ ހާލަތު އުވައިލީ މިދިޔަ މަހުގެ 13 ވަނަ ދުވަހު އެވެ. އޭރު އައްޑޫން ކޮވިޑަށް ޕޮޒިޓިވްވި އެންމެން ބަލިން ރަނގަޅުވި ވާހަކަ އީއޭއެޗުން ބުނީ މިދިޔަ މަހުގެ 21 ގަ އެވެ.\nAdduge monitoring uvaalaifi\nމި ފަހަރު އަަނެއްކާ ވެސް އަލުން އައްޑޫން ބަޔަކު ކޮވިޑަށް ޕޮޒިޓިވްވެފައި ވަނީ މާޗް މަހުގެ4ގެ ފަހުން އިތުރު ކޭސްތަކެއް ނުފެނި ކޮވިޑްގެ ހާލަތު ވަރަށް ބޮޑަށް ރަނގަޅުވެފައި ވަނިކޮށެވެ. މާޗް މަހުގެ4އާ ހަމައަށް އައްޑޫން 92 މީހަކު ޕޮޒިޓިވްވި އެވެ. އޭގެ ތެރެއިން 35 މީހުންނަކީ ބިދޭސީންނެވެ.\nކޮވިޑް ޖެހިގެން އައްޑޫގައި އެޑްމިޓްކޮށް ފަރުވާ ދިނީ ހަ މީހަކަށެވެ.\nAddu inn covid1-19 jehunu emmen rangalhuvejje\nސ. ހިތަދޫ އައްޑޫ އައްޑޫ އިކުއެޓޯރިއަލް ހޮސްޕިޓަލް (އޭއީއެޗް) ސިއްހަތު ބަލިތައް\nނުފެންނަ ވަރަކަށް ނޫން ސަރުކާރުން ގޮސް ތިތާ ކެމްޕޭން ކުރަނީކީ.\n2 އަހަރު މުއްދަތު ޖަހާފަ ކުޑަ ގޮޅިއަށް ލައިބަލަ ފިނޑި ނުވެ،\nކޮންތާކަށްވަދެ އޮތްވާތަ ފެނުނީ\nމިފަހަރު ލޯކަލް ކައުންސިލްތަކުގެ އިންތިހާބު ނިމޭއިރު ކޮވިޑްގެ ހާލަތު އޮންނާގޮތް ތަސައްވަރު އެބަކުރެވޭ\nކަރަންޓީން ގަވައިދު ތަކާ ހިލާފުވެ މީހުންގެ ފުރާނަ ނުރައްކަލަށް ލާ މީހުންނަށް ދެވޭނެ ކޮންމެސް ރަނގަޅު އަދަބު ތަކެއް ދީބަލަ.. އެހެނ ްމީހުންނަށް ފިލާވަޅަކަށް ވާ ކަހަލަ...


ލާ މަރުކަޒީ ރާއްްޖެ ރަށްވެހިފަތިސް ކެމްޕޭން ހަރަކާތްތައް ތިނަދޫގައި މެކުހަށް! - AO News\nލާ މަރުކަޒީ ރާއްޖެ ރަށްވެހި ފަތިސް ކެމްޕޭން ހަރަކާތްތަށް ތިނަދޫގައި މެކުހަށް ޖަހައި ފަށައިފިއެވެ. އިލެކްޝަން ކޮމިޝަން އިން އިންތިޚާބް ބާއްވާނެ ތާރީޚް ކަނޑައެޅުމާއި އެކު ދިވެހިރާއްޖޭގެ އެންމެ ބޮޑު އެއް ސިޔާސީ ޕާޓީ ކަމަށްވާ މޯލްޑިވިއަން ޑިމޮކްރަޓިކް ޕާޓީ ރަމްޒު ކޮށްދޭ ކެންޑިޑޭޓުން މިވަނީ ޖޯޝުގައި އެޕާޓީގެ ރަށްވެހި ފަތިސް ކެމްޕޭން ހަރަކާތްތައް ގދ. ތިނަދޫގައި ވެސް ފަށާފައެވެ.\nއޭއޯ ނިއުސް އަށް މައުލޫމާތު ދެއްވަމުން ގދ.ތިނަދޫ ރަށްވެހި ފަތިސް ކެމްޕެއިން މެނޭޖަރ މުޙައްމަދު ޝަރީފް ވިދާޅުވީ މުޅި ދުނިޔެއަށް ޖެހިފައިވާ ކޮވިޑްގެ ޙާލަތުގެ ސަބަބުން އިންތިޚާބް ފަސްވެގެން ގޮސްފައި އޮތުމަށްފަހު ކެމްޕެއިން ހަރަކާތްތައް އަމަލީ ގޮތުން ގދ.ތިނަދޫގައި ފެށިގެން ކުރިއަށް ގެންދަން މިފެށުނީ ޕޭންޑެމިކް ތެރޭގައިވެސް ވަރަށް ގިނަ ވަރޗުއަލް މަސައްކަތްތަކެއް ސަރުކާރުގެ އިސްވެރިންނާއެކު ކުރެވިގެންކަމަށެވެ. އެމް ޑީ ޕީ ކެމްޕެއިން ހަރަކާތް ތަކަކީ އަބަދުވެސް ޖޯޝާއި ފޯރީގައި އެންމެންގެ މަޝްވަރާ އާއި ޚިޔާލާއި އެކު ކުރިއަށް ގެންދާ ހަރަކާތް ތަކެއްކަން ޝަރީ ފާހަގަ ކުރިއެވެ. މިގޮތުން ކެންޑިޑޭޓުންގެ ޕޯސްޓަރު ހަރުކުރުމާއި، ކަންމަތީ ޖަލްސާތައް ބޭއްވުމާއި ، ކެންޑިޑޭޓުން ދޮރުން ދޮރަށް ހިނގުމާއި ސައިކަލް ބުުރު ޖެހުމާއި،މީގެ އިތުރުން ތިނަދޫ އެމް ޑީ ޕީ ހަރުގޭގެ ހަރަކާތްތަކުގެ ފޯރި ގަދަ ކޮށް ޕާޓީ މެމްބަރުންނަށް ހަވީރު ސައި ހަރަކާތްތަކާއި ބޮނޑިބަތް ހަރަކާތްތައް ކުރިއަށް ދާ ކަމަށް ފާހަގަ ކުރެއްވިއެވެ.\nކެމްޕެއިން މެނޭޖަރ ޝަރީ މަޢުލޫމާތު ދެއްވި ގޮތުގައި ރަށްވެހި ފަތިސް ކެމްޕެއިންގެ ކޮންމެ ހަރަކާތަކީ ރައްޔިތުންނާއި ކައިރިން ރައްޔިތުންގެ އަޑު އަހައިން ކުރިއަށް ގެންދެވޭނެ ހަރަކާތްތަކެއް ކަމަށެވެ. ރަށްވެހި ފަތިސް ސްލޯ ގަން އަކީ ރައްޔިތުންގެ އަޑުއަހައިގެން ކައިރިން ވާހަކަ ދެކެވި ލާމަރުކަޒީ ޤާނޫންގެ ދަށުން ރައްޔިތުން ބާރުވެރި ކުރުމަށް ބޭނުންކުރެވިގެންދާ ސްލޯގަން އެެއް ކަމަށެވެ. ރަށްވެހި ފަތިސް ކެމްޕެއިން ކޮންމެ ހަރަކާތަކުން ވެސް އެމް ޑީ ޕީ ކެންޑިޑޭޓުންނަށް ވޯޓުލާން ވީ ސަބަބުތައް އެނގިގެންދާނެ ކަމަށެވެ. އެމް ޑީ ޕީ ރަށްވެހިފަތިސް ކެމްޕެއިން ހަރަކާތްތަކުގެ އެންމެ ބޮޑުު އަމާޒަކީ ކޮންމެ ރައްޔިތަކާއި ހިސާބަށްވެސް ކެންޑިޑޭޓުންގެ އަޑު އިވި، ގިނަ ބަޔަކު އެމީހަކަށް ލިބިފައިވާ ވޯޓް ލުމުގެ ހައްޤު ބޭނުންކުރުމަށް އަހުލުވެރި ކުރުން ކަމުގައިވެއެވެ.\nގދ.ތިނަދޫގައި އެމް.ޑީ.ޕީ ރަށްވެހި ފަތިސް ކެމްޕެއިން ފޯރީގައި ކުރިއަށްދާ އިރު އަންހެނުންގެ ކޮމިޓީއަށް މަސައްކަތް ކުރާ ކެންޑިޓޭޓުންނާއި އެކު ޖުމްލަ 13 ކެންޑިޑޭޓުން ހިމެނެއެވެ. އެއީ\nގދ.އަތޮޅު ރައީސް – މުޙައްމަދު ހަސަން\nރަށު ކައުންސިލް ރައީސް – ސަޢުދު އަލީ\nރަށު ކައުންސިލް މެމްބަރުން\nމުޙައްމަދު ޝަރީފް އަލީ\nނަޞްރު الله އަލީ\nއަންހެނުންގެ ކޮމެޓީއަށް މަސައްކަތް ކުރާ މެމްބަރުން\nއާދިލާ މުޙައްމަދު ރަޝީދު\nއިތުރަށް ޝަރީ ވިދާޅުވި ގޮތުގައި ގދ. ތިނަދޫ އަކީ މަލްޓިޕާޓީ ޑިމޮކްރަސީގައި ވެސް އެމް.ޑީ.ޕީ ލީޑް ކުރި ރަށެއް ކަމަށާއި މި ކައުންސިލް އިންތިހާބަކީ ވެސް ނަމޫނާ އިންތިޙާބަކަށްވެ ކުރިމަތި ލައްވާފަތިބި ކައުންސެލަރުންނަކީ ނަމޫނާ ބަޔަކަށް ވާނެކަމެވެ. ރައްވެހިފަތިސް ކެމްޕެއިން ހަރަކާތްތައް ދުވަހެއް ދުވަހަށް ފޯރި ގަދަ ވާނެ ކަމަށާއި ކެމްޕެއިން ކުރުމުގެ ސުންގަޑިއަށް ކެމްޕެއިން ހަރަކާތްތައް ކުރިއަށްދާނެ ކަމަށެވެ.\nކައުންސިލް އިންތިޚާބް ތަކުގެ ސުންގަޑި އަކީ އޭޕްރިލް9ވަނަ ދުވަހު އިރުއޮއްސި 6:00 އެވެ.\nރަށްވެހި ފަތިސްކައުންސިލް އިންތިހާބުގދ. ތިނދޫގދ. ތިނަދޫ ކައުންސިލްގދ.އަތޮޅުރައިސް\nވޯޓް ދޭންވީ އެންމެ ރަނގަޅަށް ނަތީޖާ ނެރެދެވޭނެ ކެންޑިޑޭޓަކަށް: މުއިއްޒު\nވޯޓާސް ލިސްޓުގައި ސޮއި ކުރަން ހުޅުވާލައިފި


ފިޤުހީ މައްސަލަތައް – Page3– DhiSalafiyyah\nބެލުން ތިރިކުރަންވީ ސަބަބު\nالحمد لله އަންހެނުންނާ ދިމާއަށް ބެލުމުގެ ބަދަލުގައި، ބެލުން ތިރިކުރުމަކީ ވާޖިބުކަމެއްކަމުގައި ބުނުމުން ބައެއް މީހުން ބުނެއެވެ. “އެހެންވިއްޔާ އަންހެނާގެ މޫނުކަޝްފުކުރުން ހުއްދަވާނެތާއެވެ!” ދަންނައެވެ. މިފަދައިން ބުނާ މީހުންގެ ބަހުގައި އެއްވެސް ބުރަދަނެއް ނެތެވެ. އަދި އެކަން އެނގޭ ގޮތަކީ: ހަމަކަށަވަރުން އަންހެނުންނާ ދިމާއަށް ބެލުމުގެ ބަދަލުގައި، ބެލުން ތިރިކުރުމަށް ފިރިހެނުންނަށް އަމުރުކުރައްވާފައިވަނީ ވަރަށް ގިނަ ޙާލަތްތަކުގައެވެ. އޭގެ ތެރޭގައި: ކާފިރު އަންހެނުންނަށް ބެލުން. މިއީ ވަރަށް ސާފު ކަމެކެވެ. އެހެނީ އެމީހުންނަކީ ނިވާވެގެން އުޅޭ ބައެއް…\n31/01/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nވުޟޫ ގެއްލުނުކަމާމެދު ޝައްކުވުން\n… ވުޟޫ ބާޠިލުވެއްޖެކަމާމެދު ވަސްވާހެއް މެދުވެރިވިޔަސް އެކަމާ އަޅާލާކަށް ނުޖެހޭނެއެވެ.\n24/01/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢިމްރާން މުޙައްމަދު ޢަލީ\nحيض ގެ ބައެއް ޙުކުމްތައް\nالحمد لله والصلاة والسلام على من لا نبي بعده وعلى آله وأصحابه الأبرار. أما بعد : حيض ގެ މައްސަލަ ތަކަކީ ވަރަށް ގިނަ އަންހެނުންނަށް ނޭނގޭ މައްސަލަ ތަކެކެވެ. އަޅުގަނޑު ޤަބޫލު ކުރާ ގޮތުގައި އޭގެ އެންމެ ބޮޑު އެއް ސަބަބީ حيضއާ ބެހޭ ގޮތުން ލިޔެވިފައިވާ ފޮތް ތަކުގެ މަދުކަމެވެ. މިސަބަބަށްޓަކައި އަޅުގަނޑު ކުރުގޮތަކަށް حيضއާ ބެހޭ ބައެއް މުހިއްމު މައްސަލަ ތައް އުޚުތުންނަށް ހުށަހަޅަމެވެ. ޚާއްޞަކޮށް ނަމާދާއި…\n06/12/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚު މުޙައްމަދު އިބްރާހީމް (އަބޫ ލުޤްމާން)\nޙަރާމް ނުވަތަ މަކުރޫހަ ވެގެންވާ ނަމެއް ދެވިއްޖެ ނަމަ އެފަދަ ނަމެއް ބަދަލު ކުރަން ވާނެއެވެ. ކުޑަ ކުއްޖެއް ނަމަ އެކުއްޖެއްގެ ނަން ރަނގަޅު ނަމަކަށް ބަދަލު ކުރާނީ އެކުއްޖެއްގެ ބެލެނިވެރިޔާ އެވެ. ބާލިޣު ވުމަށް ފަހު އެނގިއްޖެ ނަމަ އެމީހަކު އެނަން ބަދަލު ކުރަން ވާނެއެވެ.\n01/12/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚު މުޙައްމަދު އިބްރާހީމް (އަބޫ ލުޤްމާން)\n“(މިފޮތުގެ މުއައްލިފު ވިދާޅުވިއެވެ.) (ޢަޤީޤާ) ކަތިލާނީ ހަތްވަނަ ދުވަހުއެވެ. އެބަހީ: ހަތްވަނަ ދުވަހު ޢަޤީޤާ ކަތިލުމަކީ ސުންނަތެކެވެ. އެގޮތުން ހޮނިހިރު ދުވަހު ވިހައިފިނަމަ ޢަޤީޤާ ކަތިލާނީ ހުކުރުދުވަހުއެވެ. މިކަމުގެ ޤަވާޢިދަކީ، ދުވަސް ގުނުމުގައި ބަލާނީ ވިހާ ދުވަހުގެ ކުރީ ދުވަހަށެވެ. މިޘާލަކަށް: ބުރާސްފަތި ދުވަހު ވިހައިފިކުއްޖަކަށް ހަތްދުވަސްވާނީ (ފުރަމަތަ ޖެހޭ) ބުދަދުވަހަށެވެ. ދެންހުރި ދުވަސްތައްވެސް މިފަދައެވެ. ހަތްވަނަ ދުވަހު އެކަން ކުރުމުގެ ޙިކުމަތަކީ ހަތްދުވަސް ވުމުން މުޅިއަހަރުގެ ހުރިހާ ދުވަހެއް ވޭތުކުރުން ފަދައެވެ. އެހެނީ ބުރާސްފަތި ދުވަހު…\n14/11/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢިމްރާން މުޙައްމަދު ޢަލީ\nވިހެއުމަށްފަހު ހަތްދުވަސްފުރުމުން އަންހެން ކުދިންގެ ބޯ ބޭލުމުގެ ޙުކުމް\nވިހެއުމަށްފަހު ހަތްދުވަސްފުރުމުން ފިރިހެން ކުދިންގެ ބޯ ބޭލުމަކީ ސުންނަތެއްކަމާމެދު ޢިލްމުވެރިންގެ މެދުގައި އެއްވެސް ޚިލާފެއް ނެތެވެ. ނަމަވެސް އަންހެން ކުދިންގެ ބޯ ބޭލުމާމެދު ދަންނައެވެ. އެކަމުގައި ދެބަސްފުޅެއްވެއެވެ. ފުރަތަމައީ: ފިރިހެން ކުދިންގެ ބޯބާލާފަދައިން އަންހެން ކުދިންގެ ބޯބޭލުމެވެ. މިއީ މާލިކީ މަޛްހަބާއި ޝާފިޢީ މަޛްހަބާއި ހަންބަލީ މަޛްހަބުގެ ބައެއް ޢިލްމުވެރިން ބުރަވެވަޑައިގެންފައިވާ، ޖުމްހޫރު ޢިލްމުވެރިންގެ ބަސްފުޅެވެ. އެބޭކަލުންގެ ދަލީލަކީ: ((إذا كان يوم السابع للمولود فأهريقوا عنه دما وأميطوا عنه الأذى، وسموه)) …\n13/11/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢިމްރާން މުޙައްމަދު ޢަލީ\n22/10/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް މުޙައްމަދު މަޢޫން ޝަރީފް\n21/10/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް މުޙައްމަދު މަޢޫން ޝަރީފް


Sheikhul Azhar Badrge Zikra Aakurahva Islaamy Ummathah Naseyhaih Dhehvaifi | Dhiislam\nބަދުރު ހަނގުރާމައިގެ ޛިކުރާ އާކުރައްވާ އިސްލާމީ އުއްމަތަށް ޝައިޚުލް އަޒްހަރު ނަޞޭޙަތް ދެއްވައިފި\nފާތިމަތު ކިފާޙު ޤުބާދު މެއި 13, 2020\nޝައިޚުލް އަޒްހަރު އަޙްމަދު ޠައްޔިބު ބަދުރު ހަނގުރާމައުގެ ޛިކުރާ އާކުރައްވާ އިސްލާމީ އުއްމަތާއި މުޚާޠަބު ކުރައްވައިފިއެވެ. މިފަދައިން ޝައިޚުލް އަޒްހަރު މުސްލިމުންނާއި މުޚާޠަބު ކުރައްވާފައިވަނީ ރަމަޟާން މަހުގެ 17 ވަނަ ދުވަހު ޖާމިޢަތުލް އަޒްހަރުގެ ރަސްމީ ޓްވިޓަރް ޞަފްޙާގައެވެ.\nޖާމިޢަތުލް އަޒްހަރުގެ ފަރާތުން އަދި ޝައިޚުލް އަޒްހަރުގެ ފަރާތުން މިޞްރުގެ ރައްޔިތުންނަށާއި އިސްލާމީ އުއްމަތަށް ތަހުނިޔާ ވިދާޅުވުމަށްފަހު ވިދާޅުވެފައިވެއެވެ. ބަދުރު ހަނގުރާމައަކީ އިސްލާމީ ތާރީޚުގައި ހިނގައިދިޔަ މުހިއްމު، (ހެވާއި ނުބައި) ވަކިކޮށްލި ހަނގުރާމައެކެވެ. މިހެންކަމުން މާތް ﷲ ތަޢާލާ އެދުވަހަށްވަނީ ޔައުމުލް ފުރްޤާނުގެ (ވަކިކޮށްލެވުނު ދުވަސް) ނަން ދެއްވާފައެވެ. އެއީ އެދުވަހަކީ ޙައްޤާއި ބާޠިލާއި ދެމެދު ވަކިކޮށްލެވުނު ދުވަހަށް ވާތީއެވެ. އަދި މުސްލިމުންނަށް އެބައިމީހުންގެ ޢަދަދާއި ތައްޔާރީ މަދުވުމާއި އެކުވެސް ނަޞްރު ލިބިނު ދުވަހަށްވާތީއެވެ. ކީރިތި ޤުރްއާނުގެ (އެތައް) އާޔަތްތަކެއްގައި ﷲ ތަޢާލާ ނަޞްރަކީ އެކަލާނގެއަށް އީމާންވެ ކެތްތެރިވާ ބަޔަކަށްވާ އެއްޗެއްގެ ގޮތުގައި އަދި އެއީ ނަޞްރުގެ ސަބަބުތަކުގައި ހިފަހައްޓާ ބަޔަކަށް ލިބޭނޭ އެއްޗެއްގެ ގޮތުގައި ޞިފަ ކުރައްވާފައެވެ. ހަމަ އެފަދައިން ނަޞްރަކީ ހަތިޔާރާއި ޢަދަދު މަދުވުމާއި އެކުވެސް ޙައްޤުގެ އަހްލުވެރިންނަށް ވާ އެއްޗެކެވެ. އަދި ހަތިޔާރާއި ޢަދަދު ގިނަވުމާއި އެކުވެސް ނިކަމެތިކަމާއި ބަލިކަށިކަމަކީ ބާޠިލްގެ އަހްލުވެރިންނަށް ވާ އެއްޗެކެވެ.\nމީގެ އިތުރުން މިހާރު ފެތުރެމުންދާ ކޯވިޑް 19 އަށް އިޝާރަތް ކުރައްވާ ވިދާޅުވެފައިވެއެވެ. އަލްއަޒްހަރުން މިޞްރުގެ ރައްޔިތުންނަށް ގޮވާލަނީ (ބަދުރު ހަނގުރާމައިން މިޘާލު ނަގައިގެން) ކެތްތެރިކަމާިއ ނަޞްރުގެ ރޫޙުން ހިތްވަރު ލިބިގަތުމަށެވެ. އަދި ޚާއްޞަކޮށް މިހިނގާ ކޮރޯނާގެ ވަބާ ތެރޭގައެވެ. އަޅުގަނޑުމެން (ޖާމިޢަތުލް އަޒްހަރުން) ގޮވާލަނީ ހުރިހާ ބޭފުޅުންވެސް ގަދައަޅާ މަސައްކަތް ކުރެއްވުމަށެވެ. އަދި ސަބަބު ތަކުގައި ހިފުމަށެވެ. އަދި ހުރިހާ އުނދަގުލަށްފަހު ފަސޭހަކަން ވާނޭކަން ދެނެގަތުމަށެވެ. އަދި ހުރިހާ ދަތިކަމަށްފަހު ނަޖާވުން އަންނާނޭކަން ދެނެހުރުމަށެވެ.\nމިބަޔާން ނިންމަވާލައްވަމުން މުޅި އިންސާނިއްޔަތު އެންމެހާ ވަބާތަކާއި، ބަލާއާއި، މުޞީބާތްތަކާއި، ނުބައިކަންކަމުންނާއި ނުރުހުންތެރިކަންކަމުން ސަލާމަތްކުރެއްވުމަށް އެދި ދުޢާކުރައްވާފައިވެއެވެ.\n.4ދުވަސް ކުރިން


ޖަނބުރޯލު | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ ޖަނބުރޯލު\nދިވެހި ނަން : ޖަނބުރޯލު\nއިގިރޭސި ނަން : Wax Apple / Java Apple / Wax Jambu\nޢިލްމީ ނަން : Syzygium Aqueum / Syzygium Samarangense\n0 މިލިގްރާމް ސޯޑިއަމް 25 ކިލޯކެލޮރީ ހަކަތަ\n123 މިލިގްރާމް ޕޮޓޭސިއަމް 5.7 ގްރާމް ކާބޯހައިޑްރޭޓް\n0016 މިލިގްރާމް ކޮޕަރ 1 ގްރާމް ފައިބަރު\n0.07 މިލިގްރާމް ދަނގަޑު ކޮންމެ 100 ގްރާމް ގައި ވިޓަމިންތައް\n0029 މިލިގްރާމް މެންގަނީޒް 0.8 މިލިގްރާމް ނިއެސިން\n12.6 މިލިގްރާމް ޒިންކް 0.03 މިލިގްރާމް ރައިބޯފްލެވިން\nކޮންމެ 100 ގްރާމް ގައި ފައިޓޯނިއުޓްރިއެންޓްތައް 0.02 މިލިގްރާމް ތިއެމިން\n- ކެރޮޓީން ބީޓާ 23.3 މިލިގްރާމް ވިޓަމިން ސީ\nޖަނބުރޯލުން ލިބޭ ޞިއްޙީ ފައިދާތައް\n• ފެން ގިނައިން ހުރުން : ޖަނބުރޯލުގައި ފެން ވަރަށް ގިނައިން ހުރެއެވެ. ކޮންމެ 100 ގުރާމް ޖަނބުރޯލްގައި 93 ގްރާމަކީ ފެނުގެ ބައެވެ. އެހެންކަމުން ޖަނބުރޯލް ކެއުމުން ހަށިގަނޑަށް ފިނިކަމެއް އިހްސާސް ކުރެވޭނެ އެވެ. އެހެންކަމުން، ގުރުދާގެ މައްސަލަތައް ހުންނަ މީހުން ވެސް ބޭނުންކުރަން މިއީ ރަގަޅު މޭވާއެއް ކަމަށް ބެލެވެއެވެ.\n• ވިޓަމިން އޭ ހުރުން : ޖަނބުރޯލްގައި ވިޓަމިން އޭ ވެސް އެކަށޭނަ ވަރަކަށް ހުރެއެވެ. ވިޓަމިން އޭ އަކީ ލޮލުގެ ފެނުން ރަގަޅުކޮށްދީ، ދިފާޢީ ނިޒާމްގެ މަސައްކަތްތައް ފުރިހަމަކޮށްދޭ ލޭގެ ހުދު ސެލްތައް އުފެއްދުމުގަޔާއި، ހަށިގަނޑަށް ވަންނަ ބީރައްޓަހި މާއްދާތަކާއި ދެކޮޅަށް ހަށިގަނޑުގައި ހަށިދަމަނަ އުފެއްދުމަށް ވެސް އެހީތެރިވެދޭ މާއްދާ އެކެވެ.\n• ވިޓަމިން ސީ ގިނައިން ހުރުން : ޖަނބުރޯލްގައި ޓަމިން ސީ ވަރަށް ގިނައިން ހުރެއެވެ. މިހެން ވުމުން :-\n• ޖަރާސީމާއި ދެކޮޅަށް މަސައްކަތްކުރުގެ ބާރު : އެޖަނބުރޯލު މަލަކީ "އެސްޓްރިންޖެންޓް" އެއްގެ ގޮތުގައި ބޭނުންކުރެވޭ އެއްޗެކެވެ. އެހެންކަމުން ޓައިވާނުގައި ބޭރަށްހިންގުން ހުއްޓުވުމަށާއި، ހުން ތިރިކުރުމަށް ޖަނބުރޯލު މަލުގެ ބޭނުން ހިފައެވެ. ދިރާސާކުރާ ފަރާތްތަކުގައި ހޯދާފައިވާ ގޮތުގައި ޖަނބުރޯލު މަލުގައި ހުންނަ އަސާސީ މާއްދާ އަކީ "ޓެނިން" އެވެ. މީގެ އިތުރުން އެކުލެވޭ މާއްދާތަކުގެ ތެރޭގައި "ޑެސްމެތޮކްސީމެޓެޔުސިނޯލް"(Desmethoxymatteucinol)، "5-0-މީތައިލް-4- ޑެސްމެތޮކްސީމެޓެޔުސިނޯލް"(5-0-methyl-4-Desmethoxymatteucinol)، "އޮލިއެނިކް އެސިޑް" އަދި "ބީ-ސައިޓޯސްޓީރޯލް"(B-sitosterol) ހިމެނެއެވެ. މިބަޔާންކުރި މާއްދާތަކުގައި ޖަރާސީމްތަކާއި ދެކޮޅަށް މަސައްކަތްކުރުމުގެ ބާރު އެކުލެވިފައި ވެއެވެ. އެގޮތުން "ސްޓެފައިލޯކޯކަސް ޔޫރިއަސް"(Staph.Aureus)، "މައިކޯބެކްޓީރިއަމް ސްމެގްމޭޓިސް"(Mycobacterium smegmatis)، އަދި "ކެންޑިޑާ އެލްބިކަންސް" ކިޔާ ޖަރާސީމްތަކާއި ދެކޮޅަށް މަސައްކަތް ކުރުމުގެ ގާބިލްކަން ލިބިފައިވާ ކަމަށް ބުނެވެއެވެ.\n• ކަރުތެރެ ހަލާކުވުމާއި، އަނގަފާރު : އަނގައިގެ ތެރޭގަޔާއި، ތުންފަތުގައި އަދި ދުލުގައި އުފެދޭ ފާރު ޖަނބުރޯލު ކެއުމުން ވަރަށް ފަސޭހައިން ރަގަޅުވެއެވެ. މިހެން ދިމާވަނީ އޭގައި ހިމެނޭ ވިޓަމިން އޭ ގެ ސަބަބުންނާއި، އަދި ފެން ގިނައިން އެކުލެވުމުގެ ސަބަބުންނެވެ. މީގެ އިތުރުން ކަރުތެރެ ހަލާކުވުން، ކަރުތެރެ ރަތްވެ ފާރުވުން ފަދަ ހާލަތްތަކުގައި ޖަނބުރޯލު އަދި އޭގެ ފަނި ބޭނުންކުރުމުން ވަރަށް ފަސޭހައިން ރަގަޅުވެއެވެ.\n• ހަކުރު ބަލި : ޖަނބުރޯލަކީ ހަކުރު ބަލި ހުންނަ މީހުން ބޭނުންކުރަން ރަގަޅު އެއްޗެކެވެ. މިއީ "ގްލައިސިމިކް އިންޑެކްސް" ދަށް ކާނާގެ ތެރޭގައި ހިމެނޭ ބާވަތެކެވެ.\n· http://naturallycares.com/benefits-of-water-guava-syzygium- samarangense-eugenia-javanica\n· http://www.practicenaturalcures.com/2007/10/syzygium- samarangense-water-apple.html\n· http://healthmad.com/nutrition/eight-highly-recommended-foods- for-people-with-diabetes-and-high-blood-sugar


31 މެއި 2020 - 09:26 19 comments\n"ކިރުޕެކެޓު ގެނައުމުގެ ކުރިން ގޮތެއް ނިންމާ!" ހަނާގެ ކަންފަތާ ދިމާއަށް ގުދުވެލައިފައި މަޑުމަޑުން އަނިލް ބުންޏެވެ. "ކިރުޕެކެޓު މި ތަނަށް ގެނެއްސިއްޔާ ހަނާ އެ ނުބޯނެ ގޮތެއް ނޯންނާނެ. ދޯ ހަނާ! ކިރުޕަކެޓު ހަމަ ދޭ އިރަށް ބޯލާނަމެއްނު!"\n"އާނ!" ވަގުތުން ހަނާ ޖަވާބުދިނެވެ. އަދި އިރުކޮޅަކު މަޑުކޮށްލައިފައި ބުންޏެވެ. "އަހަންނާ ދިމާއަށް ބުނެފި މީ އަދި ހާދަހާ ވަރުގަދަ މީހެކޯ. އަދި ބުނެފިއެއް ނޫންހޯ އާނއެކޭ! ކިރަކީ މީނައަށް މީރު އެއްޗެއް ވެސް ނޫނޯ!"\nބައެއް ފަހަރު އަނިލް ގާތަށް ހިނި ވެސް އާދެއެވެ. ޖިންނިސައިތާނުންގެ ބާރު ކެނޑި ނިކަމެތިވާ ގޮތް ފެނުނީމައެވެ. އެހެންނަމަވެސް ރުޤްޔާކުރާ ގަޑީގައި އެއް ގޮތެއްގައި ސާބިތުވެ ހުރުމަކީ މުހިންމު ކަމެކެވެ. މާ ބޮޑަށް ސަމާސާކޮށް ޖިންނީން ބޮލަށް ސަވާރުކުރުމަކީ ވަގުތު ބޭކާރުވުމުގެ އިތުރަށް ނާކާމިޔާބާ ކުރިމަތިލާން ޖެހޭ ކަމެކެވެ.\n"މީރު ނޫނަސް ހެވޭ!" އަނިލް ވާހަކަދެއްކީ ތަންކޮޅެއް ހަރުކަށިކޮށެވެ. "އޭނަ އެ ބުނީނު ބޯނަމޭ. ކަލެޔަށް ރަނގަޅަށް އެނގޭނެ އޭނަ އެ ބޮއިފިއްޔާ ދެން ވާނެ ގޮތް."\nހަނާގެ ބަނޑުގައި ހުރި ސިހުރާ ހަވާލުވި ޖިންނިޔާ އަނިލް ވާހަކަދައްކަމުން ގެންދަނިކޮށް ކިރުޕަކެޓާއި ޒައިތޫނި ތެޔޮ ހިފައިގެން ނާހިދު ވަނެވެ. ނާހިދުގެ ފަހަތުން ހަނާގެ މައިދައިތަ ޒާހިދާ ވެސް ވަނެވެ. ޒާހިދާއަކީ ސިހުރު ހެއްދި ކަމަށް ޝައްކު ކުރެވޭ މީހެކެވެ. އަނިލް ހިތަށްއެރިއެވެ. ނާހިދުގެ ފަހަތުން ޒާހިދާ ވަނީ ކީއްވެގެން ހެއްޔެވެ؟ އަނިލް ކިޔަވަން ފެށިއެވެ. ކިރަށް ޒައިތޫނި ތެޔޮ އަޅައި ތައްޔާރުކުރީ ނާހިދެވެ.\n"އޭނަ ކޮންމެހެން އެ ބޯނެ ކަމެއް ނެތޯ. އަހަރެން އެ ސިހުރު ނަގާފާނަމޯ!" ގޮތް ދޫކުރަން ތައްޔާރަށް ހުރިކަމުގެ ޚަބަރު ޖިންނި ފޮނުވީ ވެސް ހަނާ މެދުވެރިކޮށެވެ. "މަ ބޭނުމޯ ކަލެއަށް އެހީވާން."\nއިންސާނަކު ސިހުރު ހެދުމުން އެ މަސައްކަތާ ހަވާލުވަނީ ޖިންނީންގެ ތެރެއިން ވަރުގަދަ މަޚުލޫގުންނެވެ. އެއީ އިންސާނާގެ އަތުން ފަހުން ބަދަލު އަތުލާ ގޮތަށް ކުރާ ވިޔަފާރިއެކެވެ. އެއަށް ފަހު ސިހުރު ވަޅުލަންވާ ތަނެއްގައި ވަޅުލުމަށް ފަހު ފާރަވެރިވެގެން ހުންނަން ހަވާލުކުރަނީ އެ ކަމަށް އިސްކޮށްފައި ތިބޭ އާދައިގެ ޖިންނީންގެ ތެރެއިން ޖިންނިއަކަށެވެ. ބައެއް ފަހަރު އެ ޖިންނި އަނެއްކާ އެހެން ޖިންނިއަކާ ވެސް ހަވާލުކުރެއެވެ. އިންސާނުން މަސައްކަތާ ހަވާލުވެފައި އެ މަސައްކަތް އެހެން މީހަކާ ހަވާލުކުރާ އުސޫލުންނެވެ. އަނިލް ވާހަކަދައްކަމުން ގެންދިޔައީ ކިތައް ވަނަ ފާރަވެރިޔާޔާއާ ކަމެއް އަނިލް އަކަށް ވެސް ނޭނގެއެވެ. ވަރަށް ވަރު ކޮށްލީމައި ނޫނީ ޖިންނިސައިތާނުން އެ ވާހަކަތަކެއް ކިޔައެއް ނުދޭނެއެވެ.\n"އުހުނ! ދެން ކޮންމެހެން ކަލޭ އެ ސިހުރު ނަގާނެކަމެއް ވެސް ނެތް!" އެހީތެރިކަމަށް އިންކާރުކުރަމުން އަނިލް ބުންޏެވެ. "މާ ކުރިން މަ ބުނީމެއްނު ކިރުޕަކެޓު ގެނައުމުގެ ކުރިން ގޮތެއް ނިންމާށޭ. މިހާރު ވަގުތު ފާއިތުވެއްޖެ!"\nލިބުނު ފުރުސަތުގައި އަނިލް ވެސް ބެލީ ވީހާ ވެސް ގަދަކޮށްލެވޭތޯއެވެ. އެ މަންޒަރު ބަލާކަށް ޖިންނި އަކަށް ކެތެއް ނުވިއެވެ. ތެޅިފޮޅިގަތެވެ. ކިރު ތައްޔާރުކޮށްފައި ފުޅިޔަކަށް އަޅައިގެން ނާހިދު އައެވެ. އަނިލް އަތަށް ދިނެވެ.\n"އިހަށް ތި ފުޅި ދުރުގަ ބަހައްޓާށޯ!" ހަނާ އެދުނެވެ. "މަ އޭތި ނެގީމަ ބޯލާށޯ!"\n"އެއީ ކީއްވެ؟" ނޭނގޭ ކަމަށް ހެދިފައި އަނިލް އެހިއެވެ.\n"އޭރުން މަށަކަށް ނުވާނެ ނޫންހޯ އެއްވެސް ކަމެއް!" ހަނާ ބުންޏެވެ. "މަށަށް ދެވޭނެ ނޫންހޯ! ސިހުރު އޮއްވާ ބޮއިފިއްޔާ މަ ވެސް ހަލާކުވާނޯ! މަށަށް ވަރިހަމަޔޯ ބުޔަސް. އެކަމަކު އޭތި ނެގީމަ ބޯލާށޯ!"\nދެވަނަ ފުރުސަތެއް ދޭން ވެސް އަނިލް ހުރީ ތައްޔާރަށެވެ.\n"ސިހުރު ލާންވީ އެތި ވެސް ތައްޔާރުކޮށްފަ މިހިރީ،" އަނިލް ބުންޏެވެ. "ހަމަ ނެގުމާ އެކު މިއަށް ވައްޓާލީމަ ނިމުނީ. މަކަރުނަހަދައްޗޭ!"\n"އާނއެކޯ!" ޖަވާބުގައި ހަނާ ބުންޏެވެ. "މަ ހަލާކުވާން މަ ވެސް ބޭނުމެއް ނުވާނެ ނޫންހޯ! މަށަކީ ޕްރިންސެކޯ! މަ ބޭނުމޯ އަރާމުކޮށް ގިނަ ދުވަހު ދުނިޔޭގަ އުޅެން."\n"އަހަންނަށް ވަރިހަމަ ޕްރިންސަކަސް،" ޝައުގުވެރިކަމެއް ނެތި އަނިލް ބުންޏެވެ. "ނަގާ!"\nޖިންނީން ލައްވާ ސިހުރު ނަގުވާ އިރު އެ ސިހުރެއް އިންސާނުންގެ ލޮލަކަށް ނުފެންނާނެއެވެ. އަނިލް އަކަށް ވެސް ނުފެނެއެވެ. ހަމަ އެކަނި ފެންނާނީ ބަލިމީހާ ކުރާ ހަރަކާތަކެވެ. ލޯމަރައިގެން އެނދުގައި އޮތް ހަނާ ވެސް އެ ފަދަ ހަރަކާތްތަކެއް ކުރިއެވެ. ނުފެންނަ އެއްޗެއް މުށުތެރެއަށް ލައިގެން އަނިލްއާ ދިމާއަށް އަތް ދިއްކޮށްލިއެވެ. ކުރިއްސުރެ ކިޔަވައިފައި ހުރި ކުޑަ ފެން ބާލިދީ އަނިލް ދިއްކޮށްލިއެވެ.\n"ވައްޓާލާ!" އަނިލް އެދުނެވެ.\nހަނާ މުށް ހުޅުވައިލި ވަގުތު ފެންގަނޑު ކުޑަ ހަލަބޮލިކަމެއް އައިހެން ހީވިއެވެ. ފެނުގެ ކުލަޔަކަށް ބަދަލެއް ނާދެއެވެ. އަންނާކަށް ނުވެސް ޖެހޭނެއެވެ.\n"ދެން ތި ބޯ އެއްޗެއް ބޯށޯ،" ހަނާ ވާހަކަދެއްކިއެވެ. "މަ މި ރައްކާވަނީޔޯ! ތި ބޮއެގެން ތިބޭށޯ ހެވި ދިލިފަ!"\nއެ ހިސާބުން އޭނަޔާ އަނިލްއާ ދެމެދުގައި އޮތް ގުޅުން ކެނޑުނެވެ. އަނިލް ނިންމީ އޭނަ ދިޔައީ ކަމުގައެވެ. އިރުކޮޅަކުން ހަނާ ލޯ ހުޅުވިއެވެ. ހަނާ ބުނި ގޮތުގައި ހީވީ އަލިގަނޑެއް މައްޗަށް އަރައިގެން ދިޔަހެންނެވެ. އޭގެ ފަހުން އޭނަގެ އެއްވެސް ޚަބަރެއް ނުވެއެވެ. އަނިލް ކިރުފުޅި ދިއްކޮށްލިއެވެ.\n"މާ މީރެއް ނުވާނެ އިނގޭ. އެއް ނޭވަޔަކުން ނުވެސް ބޮވޭނެ." ކުރީ ބައިގައި އަނިލް ބުންޏެވެ.\nކުޑަކޮށް ނުތަނަވަސް ވެ އިނދެގެން ފުޅީގައި ހަނާ ހިފިއެވެ. ރިޒްވާނާއި ޒާހިދާ ނޭވާ ހިފަހައްޓައިލައިގެން ތިއްބެވެ. އެ ހިސާބަށް ގޮސްފައި ވެސް ބަލިމީހާގެ އަތުން ފުޅި ވެއްޓިފައި އެބަ ހުއްޓެވެ. ވަކި ހިސާބަކަށް ބޮއިފައި ދެން ކުރިޔަށް ނުދާ ފަހަރު ވެސް އާދެއެވެ. ޖިންނިސައިތާނުންގެ ތެރެއިން އެންމެ ވަރުގަދައީ މާރިދުންނާއި އިފުރީތުންނެވެ. އެ ފަދަ މަޚުލޫގުންނަށް މާއްދީ އެއްޗެއްސަށް ބާރުފޯރުވެއެވެ. ގޮނޑިއާއި މޭޒު ކަހަލަ އެއްޗެހި އެއް ތަނުން އަނެއް ތަނަށް ގެންދެވެއެވެ. މީހަކު ހިފައިގެން ހުންނަ ފުޅިއެއް ވިއްސައިލުމަކީ ވެސް ނުކުރެވޭނެ ކަމެއް ނޫނެވެ. ސާބިތުކަން މަތީގައި ތިބީ އަނިލްއާއި ނާހިދެވެ. ހަނާ ހޮޑުލާނެ ކަމަށް ބަލައިފައި އެ ކަމަށް ބޮޑު ތައްޓެއް ހުރީ ތައްޔާރުކޮށްފައެވެ. އަނިލް ދޭތެރެއަކުން ޒާހިދާއަށް ވައްކަޅިން ބަލައިލައެވެ. އޭނަގެ މޫނުމަތިން އަނިލްއަށް ފެނުނީ ލޯބިވާ މަޔެއްގެ މޫނުމަތިން އެ ފަދަ ވަގުތެއްގައި ފެންނާނެ ފަދަ ހިތްދަތިކަމެކެވެ. ހަނާ ކިރުފުޅިން ކޯވަރެއް ބޮއިލިއެވެ. ޔަގީނުން ވެސް އެ ކޯވަރު އަރުތެރެއިން އެތެރެއަށް ދިޔައެވެ. ދެވަނަ ކޯވަރެއް ވެސް ބުއެވެ. ހޮޑުލާން ގެނައި ތަށި ހިފައިގެން ހަނާ ކައިރިއަށް ޒާހިދާ ޖެހިލިއެވެ. އެއީ މީހަކު ބުނެގެން ޒާހިދާ ކުރި ކަމެއް ނޫނެވެ. މަންމަޔަކު ދަރިޔަކަށް ކޮށްދޭނެ ކަހަލަ އޯގާތެރި ކަމެކެވެ. ތިންވަނަ ކޯވަރެއް ވެސް ހަނާގެ އަރު ތެރެއިން އެތެރެއަށް ދިޔައެވެ. އެ ހިސާބުން ނިމުނީކީ ނޫނެވެ. ފަހަރަކު ކޯވަރެއް ބޮމުން ގޮސް ފުޅި އެއްކޮށް ހުސްކޮށްލިއެވެ.\n"ދެން ހޮޑުލާ!" ހިތާހިތުން އަނިލް ބުނެލިއެވެ.\nހަނާ ފާޑަކަށް ހުއްޓުން އަރައިފައި އިނެވެ. ތަނުގައި ތިބި އެންމެންގެ މޫނަށް ވަކިވަކީން ބަލައިލިއެވެ. އެއީ ނޭވާ ހިފާއްޓައިލަން ޖެހުނު ވަގުތުކޮޅެކެވެ. ދެން ވާނެ ގޮތެއް އެކަކަށް ވެސް ނޭނގެއެވެ. ކުއްލިއަކަށް ހަނާ އޯކަށްދެމުނެވެ. ހޮޑެއް ނުލެވުނެވެ. ދެވަނަ ފަހަރަކު ވެސް އޯކަށްދެމުނެވެ. ތިންވަނަ ފަހަރު އޯކަށް ދެމިފައި ހޮޑުލާން ފެށިއެވެ. ބުއި ކިރުގެ ބޮޑު ބައި ހޮޑަށް ލިއެވެ. އެ ކަން ނިމުމުން އަނިލް ތަށީތެރެ ބަލައިލިއެވެ. ކިރު ނޫން އެހެން އެއްޗެއް ނެތެވެ. އިރުކޮޅަކުން ކަޅު ކުލައިގެ އެތިކޮޅެއް އަޑިން މައްޗަށް އެރިއެވެ. ބޮޑުމިން ވަނީ އާދައިގެ އަސޭމިރުސް ފުކެއް ވަރެވެ. އެކަމަކު ވަރަށް ތުންޏެވެ. ހީވަނީ ކަރުދާސްކޮޅެއްހެންނެވެ.\nގެއަށް ދާންވެގެން އަނިލް ބޭރަށް ނުކުތްއިރު މަގުމަތީގައި ދުއްވާ އެއްޗެހި ވަރަށް މަދެވެ. ކޯވިޑުނަވާރައިގެ ސަބަބުން މަގުތައް އޮތީ ފަޅުވެފައެވެ. ސައިހޮޓާތައް ބަންދުކޮށްފައި ހުއްޓަސް ކުދި ފިހާރަތައް ހުޅުވައިފައި ހުއްޓެވެ. އެ ތަނުން ފިހާރަޔަަކަށް ވަދެފައި އަނިލްއާއި ނާހިދު ގަތީ ފިނިކުރި ދެ ކޮފީ ދަޅެވެ. ދަޅު ހިފައިގެން އެ މީހުން މަޑުކޮށްލީ ސަހަރާ ފާރު ކައިރީގައެވެ.\n"ދެން ކޮން ކަމެއް އޮތީ؟" ނާހިދު އެހިއެވެ.\n"އަދި ބައްޕަގެ މައްސަލަ އޮންނާނެއްނު!" ދަޅުން ތުން ނައްޓައިލަމުން އަނިލް ބުންޏެވެ. "އެ ވެސް ހަމަ ކޭސްއެއްނު! އަދި ކޮބާ ގޭތެރެއަށް އެޅި ދޮންވެލި؟ ކޮންމެ އެއްޗަކާ ވަކިވަކީން ޖެހޭނެ ޑީލްކުރަން. އެއްބަޔަކު ދޭއްޗަކާ ހަވާލެއް ނުވާނެ. އަދި އޮތީ ކުރިޔަށް. ދެން އަދި ޖިންނީންގެ ޖެއްސުމުގެ ބައި ފެށޭނީ."\n"އަހަރުމެންނަށް އެޓޭކެއް އަތުވެދާނެތަ؟" ނާހިދު ސުވާލުކުރިއެވެ.\nއެ ސުވާލަކަށް އަނިލް ޖަވާބެއް ނުދެއެވެ. ވިސްނަން ހުރީއެވެ. ޖިންނީންނަކީ ފާރަލާން ވަރަށް ފޯރިހުންނަ ބައެކެވެ. އިންސާނުން ދައްކާ ވާހަކަ އަޑުއަހާނެއެވެ. ކޮންމެވެސް ބަޔަކު އަބަދުވެސް އަނިލްއަށް ފާރަލާނެކަން އަނިލްއަށް ކަށަވަރެވެ. ބުނެވޭ އެއްޗަކުން މަންފާ ހޯދައިގެން ދަނޑިވަޅަކަށް ބަލަބަލާ އުމުރު ދުވަހު ވެސް ޖިންނީން ތިބެއެވެ. އިންސާނުންގެ އެތަކެއް ދަރިފަސްކޮޅެއް ނެތިގެން ދާއިރު ވެސް ޖިންނިއެއްގެ އުމުރު ހުހެއް ނުވާނެއެވެ.\nރަށްރަށުން ގަސް ގެނެސްގެން ފިހާރަތަކަށް ވިއްކުމަކީ ވެސް އާމްދަނީ ހޯދަން އަނިލް ކުރާ މަސައްކަތްތަކުގެ ތެރެއިން މަސައްކަތެކެވެ. އަނިލް ދަތުރުކުރަނީ ރައްޓެހިންގެ ދޯނީގައެވެ. ކާށިދޫގައި ހުރި އެއްޗެހިތަކެއް ބަލާ ރައްޓެއްސަކު ކުރި ދަތުރެކެވެ. ކަންނެއްޔަށް ދަތުރުކުރާ ބޮޑު ދޯންޏަކަށް ވެފައި، ކާށިދޫން ގަސްތަކެއް ގެންނަން ޖެހިފައި ވާތީ އަނިލް ވެސް އެ ދަތުރުގައި ބައިވެރިވިއެވެ. ކާށިދޫއިން ފުރަން ހަމަޖެހިފައި އޮތީ ހަވީރުއެވެ. ކަން ދިމާކުރި ގޮތުން އިރު އޮއްސުނުއިރު ވެސް ފުރޭ ގޮތެއް ނުވިއެވެ. ދޯނި އޮތީ ފަޅުގައެވެ. އަނދިރި ރެޔެކެވެ. އަނިލް އެކަނިމާއެކަނި ޖޯލީގައި އޮށޯވެލައިގެން އޮތެވެ.


ބަނޑޭރިގަނޑު\tއަޤީދާ\tތަޥްޙީދާއި ޝިރުކު\tމަލާއިކަތުން\tފޮތްތަކަށް އީމާންވުން\tރަސޫލުން\tއާޚިރަތްދުވަސް\tޤަދަރު\tއެހެނިހެން މައްސަލަތައް\tމަންހަޖް\tބިދްޢަތަކުން ދުރުވެގަތުން\tބިދްޢާ\tޚަޥާރިޖުން\tރާފިޟީން\tއިޚްވާނީން\tމުރުޖިއާ\tމުލްޙިދުން\tޤަދަރިއްޔާ\tޞޫފީން\tސުންނަތުގައި ހިފެހެއްޓުން\tސަލަފިއްޔާ\tޤުރުއާން\tޙަދީޘް\tމުސްތަލަޙް\tޝަރަހަ\tފިޤުހް\tއަޅުކަމާއި މުޢާމަލާތު\tހައްޖު\tނަމާދު\tރޯދަ\tކައިވެނި\tޢިލްމު\tތަހާރަތު\tޒަކާތް\tޖިހާދު\tއެހެނިހެން\tއުޞޫލުލް ފިޤްހު\tރަޤާއިޤް\tޢަރަބި\tކަނބަލުން\tޢިލްމީ ގުލްޒާރު\tއެނގޭހެއްޔެވެ؟\tސަލަފުންގެ ބަސްފުޅުތަކުން...\t10 ޝަޢުބާން 1434 ހ، 20 ޖޫން 2013 މ\nﷲ ގެ ފޮތަށާއި އެއިލާހުގެ ރަސޫލާ صلى الله عليه وسلم ގެ ސުންނަތަށް ރުޖޫޢަވުން\tހޯމަ، 09 މެއި 2011 13:36\tއެންމެ ފަހުން އަޕްޑޭޓު ކުރެވުނީ ހޯމަ، 09 މެއި 2011 15:13 ގައި\tލިޔުނީ އެޑްމިނިސްޓްރޭޓަރ\tއައް-ޝައިޚް ޞާލިޙް އަލް-ފަޥްޒާން (حفظه الله) ވިދާޅުވެފައިވެއެވެ.\n"ހަމަ އެފަދައިން އެއްބައިވަންތަކަން ޤާއިމްވެގެންދާ ސަބަބުތަކުގެ ތެރޭގައި މުސްލިމުން އެބައިމީހުންގެ ވެރިންނަށް ކިޔަމަންތެރިވުން ހިމެނެއެވެ. މާތް ﷲ ވަޙީ ކުރައްވާފައިވެއެވެ.يَٰٓأَيُّهَا ٱلَّذِينَ ءَامَنُوٓاْ أَطِيعُواْ ٱللَّهَ وَأَطِيعُواْ ٱلرَّسُولَ وَأُوْلِي ٱلۡأَمۡرِ مِنكُمۡۖ فَإِن تَنَٰزَعۡتُمۡ فِي شَيۡءٖ فَرُدُّوهُ إِلَى ٱللَّهِ وَٱلرَّسُولِ إِن كُنتُمۡ تُؤۡمِنُونَ بِٱللَّهِ وَٱلۡيَوۡمِ ٱلۡأٓخِرِۚ ذَٰلِكَ خَيۡرٞ وَأَحۡسَنُ تَأۡوِيلًا\nމާނައިގެ ތަރުޖަމާ : " އޭ އީމާންވެއްޖެ މީސްތަކުންނޭވެ! ތިޔަބައިމީހުން، ﷲ އަށް ކިޔަމަންވާށެވެ! އަދި، ރަސޫލާ އަށާއި، ތިޔަބައިމީހުންގެ ތެރެއިން ވެރިންނަށްވެސް ކިޔަމަންވާށެވެ! ފަހެ ކަމަކާއިމެދު ތިޔަބައިމީހުން ދެބަސް ވެއްޖެނަމަ، ﷲ އަށާއި ރަސޫލާ އަށް އެކަމެއް ރައްދު ކުރާށެވެ! ތިޔަބައިމީހުން ﷲ އަށާއި އާޚިރަތްދުވަހަށް އީމާންވާކަމުގައި ވާނަމައެވެ. އެގޮތް ތިޔަބައިމީހުންނަށް ހެޔޮކަން ބޮޑެވެ. އަދި ނިމުމެއްގެ ގޮތުން ރީތިކަންވެސް ބޮޑުމެއެވެ." (ސޫރަތުއް ނިސާ : 59)\nއިޚްތިލާފްތަކާއި ދެބަސްވުން ފާޅުވުމަކީ އެއީ ނުވެނުދާނޭ ކަމެކެވެ. އެހެނެއްކަމަކު އެފަދަ އިޚްތިލާފީ ދެބަސްވުމަކަށް ނިމުން ގެނައުމަށްޓަކައި ރުޖޫޢަވުން އޮތީ ﷲ ގެ ފޮތަށާއި އެއިލާހުގެ ރަސޫލާ ﷺ ގެ ސުންނަތަށެވެ. މިކަން ޙަޤީޤަތަކަށްވެގެންދާނީ ޢިލްމުގެ އަހުލުވެރިން (ސުންނަތް ޖަމާޢަތުުގެ ޢިލްމުވެރިން) ގެ އަތްޕުޅުމަތިންނެވެ. އެއީ ﷲ ގެ ފޮތާއި އެއިލާހުގެ ރަސޫލާ ﷺ ގެ ސުންނަތް އެޢިލްމުވެރިންނަށް އެގޭތީއެވެ. އެހެންކަމުން، ޤުރުއާނާއި ސުންނަތުގެ އަލީގައި އެދެބަސްވުން ޙަައްލުކޮށް ނިމުމަކަށް ގެނައުމަށްޓަކައި އެމީހަކު ރުޖޫޢަވާންޖެހޭނީ ޢިލްމުވެރިންނަށެވެ.\nإِن كُنتُمۡ تُؤۡمِنُونَ بِٱللَّهِ وَٱلۡيَوۡمِ ٱلۡأٓخِرِۚ "ތިޔަބައިމީހުން ﷲ އަށާއި އާޚިރަތްދުވަހަށް އީމާންވާކަމުގައި ވާނަމައެވެ."\nއެހެންކަމުން މުއުމިން އަޅާ ރުޖޫޢަވަނީ ﷲ ގެ ފޮތަށާއި އެއިލާހުގެ ރަސޫލާ ﷺ ގެ ސުންނަތަށެވެ. އޭނާ ވަކި ގޮތެއް ޤަބޫލުކުރާނީ ޞައްޙަ ދަލީލުތަކުގެ އަލީގައެވެ. ޙަޤީޤީ މުއުމިނަކީ މިއީ އެވެ. ފަހެ، މިގޮތަށް އީމާންވާ މީހާ ފިޔަވައި ދެންތިބި މީހުންނަށް ބަލާއިރު، އެބައިމީހުން ފޮތާއި ސުންނަތައް ރުޖޫޢައެއް ނުވެއެވެ. އެހެނެއްކަމަކު އެފަަދަމީހުން ރުޖޫޢަވަނީ އެބައިމީހުންގެ އަމިއްލަ ހަވާ ނަފްސަށެވެ. ތަބާ ވަނީ އަމިއްލަ 'ރަހަ' ތަކަށެވެ. ޢިލްމުވެރިންނަށް ރުޖޫޢަވުމުގެ ބަދަލުގައި އެބައިމީހުން ރުޖޫޢަވަނީ މަގުފުރެދުންތަކުގެ އަހުލުވެރިންނަށެވެ. އެފަދަމީހުން ރުޖޫޢަވަނީ ޕާޓީތަކާއި ޖަމާޢަތްތަކުގެ ޤާނޫނާއި ޤަވާޢިދަށެވެ. އަދި އެމީހުން ﷲ ގެ ފޮތަށާއި އެއިލާހުގެ ރަސޫލާ ﷺ ގެ ސުންނަތަށް ރުޖޫޢަ ނުވެއެވެ. "\n(މަޞްދަރު : މަޖްމޫޢުއް ރަސާއިލް – އައްޝައިޚް ޞާލިޙް އަލް-ފަޥްޒާން حفظه الله . ޞަފްހާ : 165 – 166)\nސުންނަތުގެ ޝަރަޙަ - އިމާމް އަބޫ މުޙަންމަދު އަލްޙަސަން އިބްނު ޢަލީ އަލް ބަރްބަހާރީ\tބުދަ، 14 ޖުލައި 2010 11:38\tއެންމެ ފަހުން އަޕްޑޭޓު ކުރެވުނީ ހުކުރު، 26 ނޮވެމްބަރު 2010 23:27 ގައި\tލިޔުނީ އެޑްމިނިސްޓްރޭޓަރ\tشرح السنة\nإمام أبي محمد الحسن بن علي البربهاري " ت : 329هـ "\nއިމާމް އަބޫ މުޙަންމަދު އަލްޙަސަން އިބްނު ޢަލީ އިބްނު ޚަލްފް އަލް ބަރްބަހާރީ\nعقيدة ޘާބިތުކުރުމުގައި أهل السنة والجماعةގެ އުސޫލު.\tބުދަ، 14 ޖުލައި 2010 11:08\tއެންމެ ފަހުން އަޕްޑޭޓު ކުރެވުނީ ހުކުރު، 26 ނޮވެމްބަރު 2010 23:32 ގައި\tލިޔުނީ އެޑްމިނިސްޓްރޭޓަރ\t1 . عقلގެ (ބުއްދީގެ) މައްޗަށް نقل (ޤުރްއާނާއި ސުންނަތް) އިސްކުރުން\nމާނައީ: [އޭ އީމާންވެއްޖެ މީސްތަކުންނޭއެވެ. ﷲ އާއި ﷲގެ ރަސޫލުގެ ކުރިއަށް ތިޔަބައިމީހުން (އެއްވެސް ކަމެއްގައި) އިސްވެނުގަނާށެވެ. އަދި ތިޔަބާއިމީހުން ﷲއަށް ތަޤުވާވެރިވާށެވެ. ހަމަކަށަވަރުން ﷲ އީ، އެންމެމޮޅަށް އައްސަވާވޮޑިގެންވާ، އެންމެމޮޅަށް ދެނެވޮޑިގެންވާ އިލާހެވެ.] (ހުޖުރާތުގެ: 1)\nالإمام أبو مظفر السمعاني ވިދާޅުވިއެވެ. "ސުންނަތުގެ އަހުލުވެރިން ވިދާޅުވަނީ: 'ދީނުގެ އަޞްލަކީ إتّباع (ތަބަޢު) ވުމެވެ. عقل (ބުއްދި) ވަނީ ތަބަޢުވެގެންނެވެ. ފަހެ ދީނުގެ އަޞްލު عقل (ބުއްދި) އަށް ދޫކޮށްލެވިގެންވާނަމަ، ޚަލްޤުތަކުންނަށް ވަޙީ އާއި ބޭނުމެއް ނޯންނާނެއެވެ. އަދި އަމުރުތަކާއި ޙަރާމުގެ މާނައެއް ނޯންނާނެއެވެ. ކޮންމެ މީހަކަށްވެސް އެމީހަކު ބޭނުން އެއްޗެއް ބުނެވޭނެއެވެ." (އަލް ހުއްޖަ ފީ ބަޔާނިލް މުހައްޖަ ގެ 1 ވަނަ މުޖައްލަދުގެ 315 ވަނަ ސަފްހާ)\nސުތްރާގެ މުހިންމުކަން\tހޮނިހިރު، 08 މެއި 2010 00:45\tއެންމެ ފަހުން އަޕްޑޭޓު ކުރެވުނީ ހުކުރު، 26 ނޮވެމްބަރު 2010 23:46 ގައި\tލިޔުނީ އެޑްމިނިސްޓްރޭޓަރ\tމި ލިޔުން ލިޔެފައިވަނީ އައްޝައިޚް ޢަބްދުﷲ ސަޢީދުއެވެ. ސުތުރާއަކީ ނަމާދުކުރާމީހާ އޭނާގެ ސަޖިދަޖަހާތަނާއި، އޭނާއާއި ދެމެދު ފާހަގަކުރުމަށް ބަލައިގަންނަށް ނިވަލެކެވެ. މިލިޔުމުން ސުތުރާނެގުމުގެ ހުކުމާއި ސުތުރާ ނަގައިގެން ހުރިމީހެއްގެ ކުރި ކެޑުމަކީ ކިހާވަރެއްގެ ކަމެއްކަން ކިޔުންތެރިންނަށް އިންޝާﷲ އެނގިލައްވާނެއެވެ. މިއީ މިމުޖުތަމައުގައި ގިނަބަޔަކަށް އެހާމުހިއްމުކަމެއް ނުދެވިފައިވާކަމެކެވެ.\nބައެއް ބްރައުޒަރތަކުން ސައިޓު ބައްލަވާއިތު ޤުރުއާނުގެ އާޔަތްތައް ރަނގަޅަށް ނުފެންނަކަން ވަނީ ފާހަގަ ކުރެވިފައެވެ. މިކަން ރަނގަޅުކުރެއްވުމަށްޓަކައި، މަދީނާގެ މުޖައްމަޢުލް މަލިކު ފަހުދު ލި ޠިބާޢަތިލް މުޞްޙަފުއް ޝަރީފު އިން ވަރަށް ފަހުން ނެރެފައިވާ، ޤުރުއާން ލިޔާ ފޮންޓު ޑައުންލޯޑުކުރެއްވުމަށްފަހު އިންސްޓޯލުކުރައްވާށެވެ. އިތުރު މައްސަލައެއް ދިމާވެއްޖެނަމަ އަޅުގަނޑުމެންނާ ގުޅުއްވާ!\tމަރުހަބާ . ކޮމް


15 އަހަރުން ދަށުގެ %65 ރުހުމުގަ ޒިނޭކުރާއިރު ފަޅާއެރުމުން އިސްލާމީ ޝަރީއަތަށް ހުކުމް ކުރުމުން ގޯސްކުރަންވީ އިސްލާމް ދީނެއް ނޫން!: ޝައިޚް ޢަލީ ޒައިދު\nކޮށްފައިވާ ދިރާސާތަކުން މިއެނގެނީ ކުޑަ ކުދިންވެސް ޒިނޭކުރުން އިންތިހާއަށް ގިނަވެފައިވާކަން ކަމަށްވާއިރު ފަޅާއެރުމުން އިސްލާމީ ޝަރީއަތާ އެއްގޮތަށް ހުކުމް ކުރުމުން ގޯސްކުރަންވީ އިސްލާމް ދީން ނޫންކަމަށް ޝައިޚް ޢަލީ ޒައިދު ވިދާޅުވެއްޖެއެވެ.\nޝައިޚް ޢަލީ ޒައިދު މިމޭރުމުން ވިދާޅުވެފައިވަނީ މީގެ5އަހަރުކުރިން 2013 ވަނަ އަހަރު ޔޫއެންޑީޕީން ކުރި ދިރާސާއެއްގައި ބައިވެރިކުރި ކުދިންގެ ތެރެއިން 15 އަހަރާއި 17 އަހަރާއި ދެމެދުގެ 85 އިންސައްތަ ކުދިން ރުހުމުގައި ޒިނޭކުރާކަމާއި 15 އަހަރުން ދަށުގެ އެ ނިޞްބަތް 65 އިންސައްތައިގައި އުޅޭކަން ހާމަވެފައިވާތީއެވެ.\nޝައިޚް ޢަލީ ޒައިދު ވިދާޅުވީ "ސުބްޙާނަﷲ! ދެން ވިސްނަވާ މިކަން (ޒިނޭކުރުން) ރާއްޖޭގަ ފެތުރިފައިވާ މިންވަރު! އެހެން ނޫންތޯ ވާނީ! ބައެއް މީހުން އުޅެނީ މިކަން ނުފެތުރިގެން ވިއްޔަ!\nމާވެސްޓަރން ހެދިގެން! ދެން ނަހަލާލަށް ބަނޑުބޮޑުވެ ފަޅާ އަރައި ކޯޓަކުން އިސްލާމީ ޝަރީއަތުގައި އޮތް ޙުކުމެއް އައިމަ ގޮސްވަނީ/ ގޯސް ކުރަނީ އިސްލާމް ދީން! މިއީ މިކަން ހިނގާ އުޞޫލް!" ކަމަށެވެ.\nޝައިޚް ޢަލީ ޒައިދުގެ މިބަސްފުޅު ހަވާލާ ދެއްވާދައިވަނީ މިހާރުނޫހުގައި ޝާއިއުކޮށްފައިވާ މިބަސްކޮޅަށެވެ.\nހިތާމައަކީ މިހައި ބޮޑަށް ފެތުރި ޢާންމުވެފައިވާ މިބޮޑު ވަބާ އާއި ގުޅިގެން ޕީޖީން ކުރާ ދައުވާތައްވެސް ނަމެއްގައި ކުރަމުން ގެންދިއުމެވެ. ﷲ ތަޢާލާގެ ޙުކުމްފުޅުތަކަށް ބިރެއް ނެތްތަނުގައި މުޖުތަމައުގައި ޢާންމުވެފައިވާ މިފަދަ ނުބައި އާދަތައް ހުއްޓުވުމާއިމެދު ޕިޖީގެ ފިކުރުވެސް ނެތްކަމެވެ.\nޒިނޭގެ ކުށް ސާބިތުވި މުޙްސަން އަންހެނަކު އިސްލާމީ ޝަރީއަތުގަވާ ފަދައިން ރަޖަމް ކުރަން އިއްޔެ ޅ. ނައިފަރު ކޯޓުން ކުރި ޙުކުމް ސްޕްރީމް ކޯޓުން މިއަދު ބާޠިލްކުރުމުން ދީނީ ޢިލްމުވެރިން ގެންދަވަނީ ކަންބޮޑުވުން ފައުޅުކުރައްވަމުންނެވެ.\nސްޕްރީމް ކޯޓުން ބުނެފައިވަނީ ޙުކުމް ބާޠިލުކުރީ ޕީޖީން ދައުވާކުރި މާއްދާ ނޫން މާއްދާއެއްގެ ދަށުން ޙުކުމްކޮށްފައިވާތީ ކަމަށެވެ.


UN ge 76 vana aammu majileehugai Raees baiverive vadaigannavaane - vNews.mv\nއދގެ 76 ވަނަ ޢާންމު މަޖިލީހުގައި ރައީސް ބައިވެރިވެވަޑައިގަންނަވާނެ\nމަރްޔަމް ލީން 15 September 2021, 15:30\nއދގެ 76 ވަނަ ޢާންމު މަޖިލީހުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ބައިވެރިވެވަޑައިގަންނަވާނެކަމަށް ރައީސް އޮފީހުން ބުނެފިއެވެ.\nމި މަޖިލީހުގައި ބައިވެރިވެވަޑައިގަތުމަށް، އެމެރިކާގެ ނިއުޔޯކަށް ސެޕްޓެމްބަރު 18 ވަނަ ދުވަހު ރައީސް ފުރާވަޑައިގަންނަވާނެކަަަށް ރައީސް އޮފީހުން މައުލޫމާތުދެއެވެ. މި ދަތުރުފުޅުގައި ރައީސުލްޖުމްހޫރިއްޔާގެ އަރިހުގައި އެމަނިކުފާނުގެ އަނބިކަނބަލުން ފަޒްނާ އަޙްމަދާއި، ސަރުކާރުގެ ބައެއް އިސްވެރިން ބައިވެރިވެވަޑައިގަންނަވާނެއެވެ.\nއެމަނިކުފާނުގެ މި ދަތުރުފުޅުގައި އދގެ 76 ވަނަ ޢާންމު މަޖިލީހުގައި ތަޤުރީރުކުރެއްވުމުގެ އިތުރުން ބައިލެޓެރަލް އަދި މަލްޓިލެޓެރަލް ސެޝަންތަކުގައި ބައިވެރިވެވަޑައިގަތުމަށް ހަމަޖެހިފައިވާކަމަށް ރައީސް އޮފީހުން ބުނެއެވެ.\nބޮޑު އަޤުލަބިއްޔަތަކާއިއެކު އދގެ 76 ވަނަ ޢާންމު މަޖިލީހުގެ ރައީސްކަމަށް ރާއްޖޭގެ މިނިސްޓަރ އޮފް ފޮރިން އެފެއާޒް ޢަބްދުﷲ ޝާހިދު އިންތިޚާބުވެވަޑައިގެންނެވުމާ ގުޅިގެން މި ފަހަރުގެ އ.ދ. ގެ ޢާންމު މަޖިިލީހަކީ ރާއްޖެއަށް ވަރަށް ތާރީޚީ މަޖިލީހަކަށް ވެގެންދާނެއެވެ.\nޚާއްޞަކޮށް ފާއިތުވި ތިން އަހަރު ރާއްޖެއިން ވަނީ ބައިނަލްއަޤްވާމީ ދުނިޔޭގައި މުހިންމުކަން ދޭ ކަންކަމުގައި ފައިތިލަ ސާބިތުކޮށް ރާއްޖެއިން ޤަބޫލުކުރާ ކަންކަމާ ގުޅޭގޮތުން ވަކާލާތުކޮށްފައެވެ. އަދި، ތަރައްޤީވަމުން އަންނަ ކުދި ޖަޒީރާ ޤައުމުތަކުގެ ތިމާވެށި ރައްކާތެރިކުރުމާއި މޫސުމަށް އަންނަމުންދާ ބަދަލުތައް ކުޑަކުރުމަށް ރާއްޖެއިން އަންނަނީ އިސްނަގައިގެން ގިނަ މަސައްކަތްތަކެއް ކުރަމުންނެވެ.\nމި ދަތުރުފުޅު ނިންމަވާލެއްވުމަށްފަހު ރައީސް މާލެ ވަޑައިގަތުމަށް ހަމަޖެހިފައި ވަނީ ސެޕްޓެންބަރު 28 ވާ އަންގާރަ ދުވަހުގައެވެ.\nރާއްޖޭގެ ޚާރިޖީ ވަޒީރު އަބްދުﷲ ޝާހިދު ރާއްޖެ ރައީސުލް ޖުމްހޫރިއްޔާ


ކިތާބުލް މުޤައްދަސް ފެށުން 20\nއިބްރާހީމްގެފާނު އަބީމާލިކުއަށް ހެއްދެވި މަކަރު\n1 އިބްރާހީމްގެފާނު ޙަބްރޫނު ދޫކުރައްވާ ކަންޢާނު ގެ ދެކުނަށް ވަޑައިގެން ޤާދަޝް އާއި ޝޫރު އާއި ދެމެދުގައިވާ ޖަރާރުގައި ދިރިއުޅުއްވަން ފެއްޓެވިއެވެ.2އަދި އިބްރާހީމްގެފާނުގެ އަނބިކަނބަލުން ސާރާ އަކީ އެކަލޭގެފާނުގެ ކޮއްކޮ ކަމުގައި އެރަށުގެ މީހުންނަށް ވިދާޅުވިއެވެ. އެހެންވެ، އެރަށުގެ ރަސްގެފާނު، އަބީމާލިކު އޭނާގެ ގަނޑުވަރަށް ސާރާ ގެންދެވިއެވެ.3ނަމަވެސް އެއްރެއަކު ހުވަފެނެއްގައި މާތްރަސްކަލާނގެ އަބީމާލިކަށް ވަޙީކުރެއްވިއެވެ. ”ކަލޭގެ ގާތަށް ތިޔަ ގެނައި އަންހެނާއަކީ މީހެއްގެ އަނތްބެއް. ކަލޭގެ ތިޔަ އަމަލުގެ ސަބަބުން ކަލޭ މަރުވެދާނެ.“4އަބީމާލިކު ދެންނެވިއެވެ. ”ނަމަވެސް އަޅާ އަދި އެކަމަނާއާ އެކު އެއްދާނެއް ނުކުރަމު! އެ ކަމަނާއަކީ މީހެއްގެ އަނތްބެއް ކަމެއް އަޅާއަށް އެނގިފައެއް ނުވޭ. ހަމަކަށަވަރުން ކުށެއްނެތް ބަޔަކު އިނބަރަސްކަލާނގެ ނެތި ފަނާއެއް ނުކުރައްވާނެ.5އިބްރާހީމްގެފާނުގެ ދޫފުޅުން ވިދާޅުވި އެކަމަނާއަކީ އެކަލޭގެފާނުގެ ކޮއްކޮ ކަމުގައި. އަދި އެބަސްފުޅާ ސާރާ ވެސް އެއްބަސްވެލެއްވި. އެކަލޭގެފާނަކީ އެ ކަމަނާގެ ބޭބެ ކަމުގައި ބުނުއްވި. އަޅާއަށް ކުރެވުނު ކަމެއް ކުރެވުނީ ހެޔޮ ނިޔަތެއްގައި.“6އެއަށް ފަހު ހުވަފެނުގައި މާތްރަސްކަލާނގެ ވަޙީކުރެއްވި. ”ކަލޭގެ ކުށެއް ނެތްކަން ތިމަންކަލާނގެ ދެނެވޮޑިގެންވަމު. ކަލޭ އޭނާއާ އެކު އެއްދާން ކުރުމުގެ ކުރިން ކަލޭ އެ ފާފައިން ތިމަންކަލާނގެ މި ދުރުކުރެއްވީ އެހެންވެ.7އޭނާގެ ފިރިމީހާގެ ގާތަށް ހަމަ މިހާރު އޭނާ ފޮނުވާލަ. އޭނާގެ ފިރިމީހާއަކީ ރަސޫލެއް. ކަލޭ މަރުން ސަލާމަތްވާނީ އޭނާގެ ދުޢާއިން. ކަލޭ އޭނާގެ އަންހެނުން އަނބުރާ ނުފޮނުވައިފިނަމަ ކަލެއާއި ކަލޭގެ ޤައުމުގެ އެންމެތަކުން ނެތިފަނާވެދާނެ.“\n8 އޭގެ އަނެއް ދުވަހު ހެނދުނު އަބީމާލިކު އޭނާގެ އެންމެހާ ވަޒީރުން ދަރުބާރަށް ގެންނަވާ މި ފެނުނު ހުވަފެނުގެ ވާހަކަތައް ކިޔައިދިނެވެ. މިވާހަކަތައް އެހުމަށް ފަހު އެބައިމީހުން ވަރަށް ބޮޑަށް ބިރުގަތެވެ.9ދެން އަބީމާލިކުގެ ގާތަށް އިބްރާހީމްގެފާނު ގެންނަވައި ވިދާޅުވިއެވެ. ”ކަލޭގެފާނު ތިޔަ ކުރެއްވީ ކޮންފަދަ ކަމެއް؟! އަހަރެންގެ ރަސްކަމާއި އަދި މި ޤައުމުގެ މައްޗަށް މިފަދަ ބޮޑު މުސީބާތެއް ޖެހުމަށް ކަލޭގެފާނު ބޭނުންފުޅުވީ އަހަރެން ކަލޭގެފާނާމެދު ކޮންކަމެއް ކޮށްގެންކަން ބުނެދެއްވަ ބައްލަވަ؟ މިއީ އިންސާނުން ކުރާ ކަހަލަ ކަންތަކެއްތޯ؟ 10 ކަލޭގެފާނު އަހަރެމެންނަށް މިފަދަ ކަމެއް ތިޔަ ޖެއްސެވި ސަބަބަކީ ކޮބައިތޯ؟“\n11 އިބްރާހީމްގެފާނު ވިދާޅުވިއެވެ. ”އެއީ މިރަށުގައި މާތްރަސްކަލާނގެ ކިބަފުޅަށް ބިރުވެތިވާ އެއްވެސް މީހަކު ނުވާނެ ކަމުގައި އަހަންނަށް ކުރެވުނު ހީއެއްގެ ސަބަބުން. އަދި މިރަށުގެ މީހުން އަހަރެން މަރާލުމަށް ފަހު އަހަރެންގެ އަނބިމީހާ އަތުލައިގެންފާނެ ކަމަށްހީކޮށް. 12 އޭނާއަކީ އަހަރެންގެ ކޮއްކޮއެއް ކަމުގައި ބުނި ބުނުމަކީވެސް މުޅިއަކުން ދޮގެއް ނޫން. އެހެނީ އޭނާއަކީ އަހަރެންގެ ބައްޕަގެ ދަރިއެއް. އަހަރެންގެ މަންމަގެ ދަރިއެއް ނޫން. އޭނާއާ އަހަރެން އެންމެފަހުން ކައިވެނި ކުރީ. * 20:12 ސާރާ އާއި އިބްރާހީމްގެފާނަކީ އެއްބަފާ ވަކިބަނޑު ދެފަރާތެވެ. ނަމަވެސް ސާރާ އާއި އިބްރާހީމްގެފާނު ވަނީ ފަހުން ކައިވެނި ކުރައްވާފައެވެ. 13 އަހަރެންގެ ބައްޕަގެ ރަށް ދޫކޮށް އެއްތަނުން އަނެއްތަނަށް ދަތުރުކޮށް ދިއުމަށް މާތްރަސްކަލާނގެ ވަޙީކުރެއްވިހިނދު އަހަރެން އޭނާ ގާތު ބުނިން: ’އަހަރެންނާ އެކުގައި ތިބާ ދާ ކޮންމެ ތަނެއްގައި ވެސް ތިބާއަކީ އަހަރެންގެ ކޮއްކޮ ކަމުގައި ބުނާށޭ.‘ “\n14-15 އެއަށް ފަހު އަބީމާލިކުގެ ގާތަށް ސާރާ ގެންނަވައި އިބްރާހީމްގެފާނަށް އެކަމަނާ އަނބުރާ ދެއްވައިފިއެވެ. އަދި ގިނަ ޢަދަދެއްގެ ކަންބަޅި ބަކަރިތަކާއި ގޮންގަނޑުގެރީގެ އިތުރުން އަޅުންގެ ގޮތުގައި އަންހެނުންނާއި ފިރިހެނުން އިބްރާހީމްގެފާނަށް ދެއްވިއެވެ. އަބީމާލިކު އަދިވެސް އިބްރާހީމްގެފާނަށް ދެންނެވިއެވެ. ”އަހަރެންގެ ރަސްކަންހިނގާ ކޮންމެ ސަރަހައްދެއްގައި ކަލޭގެފާނު ބޭނުން ތަނެއްގައި ވަޒަންވެރިވޭ.“ 16 އަބީމާލިކު ސާރާއަށް ވިދާޅުވިއެވެ. ”އަހަރެން ކަމަނާގެ ބޭބެ އިބްރާހީމްއަށް އެއްހާސް ރިހި ރުފިޔާ ވެދުންކޮށްފިން. އެއީ ކަމަނާގެ އެއްވެސް ކުށެއް ނެތްކަން އެންމެހާ މީސްތަކުންނަށް ހާމަކޮށް ދިނުމަށް އަހަރެން އެދޭތީ.“\n17-18 އަބީމާލިކު އިބްރާހީމްގެފާނުގެ އަނބިކަބަލުން ސާރާ ގެންދެވުމުގެ ސަބަބުން އެރަސްގެފާނުގެ ގަނޑުވަރުގައިވާ އެންމެހައި އަންހެނުން ދަރިމައި ނުވާނެފަދައިން މާތްރަސްކަލާނގެ ވަނީ ލައްވަވާފައެވެ. ދެން އިބްރާހީމްގެފާނު މާތްރަސްކަލާނގެ ކިބަފުޅަށް ދުޢާކުރެއްވުމުން އަބީމާލިކުއާއި އޭނާގެ އަނބިމީހާގެ އިތުރުން އޭނާގެ އެންމެހައި ޖާރިޔާއިންނަށް ޝިފާލިބި، ދަރިން ލިބޭނެ ފަދައިން ވިއެވެ.\n*20:12 20:12 ސާރާ އާއި އިބްރާހީމްގެފާނަކީ އެއްބަފާ ވަކިބަނޑު ދެފަރާތެވެ. ނަމަވެސް ސާރާ އާއި އިބްރާހީމްގެފާނު ވަނީ ފަހުން ކައިވެނި ކުރައްވާފައެވެ.


Aniya ge hisaabuthah varah andhiri\nދޮށީ އުމުުރުގެ މީހާކު ރޭޕާއި ދެކޮޅަށް އަޑުއުފުލަނީ\nމިދިއަ 25 ނޮވެމްބަރަކީ ތަފާތު ދުވަހެކެވެ. އެއީ އަންހެނުންނަށް ކުރާ އަނިޔާ ހުއްޓުވަން ވަކާލާތު ކުރަން ފާހަގަކުރާ ބައިނަލް އަގުވާމީ ދުވަހެެވެ. ސޯޅަ ދުވަހަށް ކުރިއަށްގެންދާ އެކްޓިވިޒަމްގެ މި އަހަރުގެ ޝިއާރަކީ އޮރެންޖްދަވޯލްޑް: ފަންޑް، ރެސްޕޮންޑް، ޕްރިވެންޓް އަދި ކަލެކްޓް އެވެ. އަނެއްކޮޅު މީގެ ދެ ތިން ހަތަރު ދުވަހެއް ކުރިން މީޑިއާގައި ދައުރުވަމުން ދިޔައީ މެދު އަތޮޅުތަކުގެ ރަށެއްގައި ހަތަރު މައިންނަށް ކުރިމަތިވި ލާއިންސާނީ އަމަލުތަކެއްގެ ވާހަކައެވެ.\nކުޑަކުއްޖަކު ޖިންސީ އަނިޔާގެ ޝިކާރައަކަށްވެ ހޮސްޕިޓަލްގައި ފަރުވާދޭ ވާހަކަތަކަކާއި "މައްސަލަ ނުބެލޭނެ" ކަމަށް އެ ރަށު ފުލުހުން ބުނި ކަމަށް ބުނާ ވާހަކަތަކެކެވެ. ކުދިން ސުކޫލަށް ނުފޮނުވުމާއި، ކާން ނުދީ ބެހެއްޓުމާއެކު އެ ހަތަރު މައިންނަށް ކޮށްފައިވާ އެކި އެކި ނަފްސާނީ އަދި ޖިސްމާނީ އަނިޔާތަކެއްގެ ވާހަކަ އެކެވެ. އަދި މިއީ ފާއިތުވީ ތިން މަސް ދުވަހުގެ މައްސަލައެކެވެ\nއޮރެންޖް އުދަރެހައެކު މީހަކު ސެލްފީއެއް ނަގަނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nތަފާސް ހިސާބުތަކަށް ބަލާއިރު ފެންނަނީ ވަރަށް އަނދިރިކޮށެވެ. އެއްވެސް އަލިކަމެއް "އޮރެންޖް ކަމެއް" ނެތެވެ. އެއީ ރާއްޖޭގެ ކޮންމެ ހަތަރު ކުދިންގެ ތެރެއިން އެއް ކުއްޖަކީ އަނިޔާ ލިބޭ ކުއްޖަކަށްވާއިރު ކޮންމެ ތިން އަންހެނުންގެ ތެރެއިން އެކަކީ ގެވެށި އަނިޔާ ލިބިފައިވާ މީހެކެވެ.\nއޮކްޓޫބަރު 2020 ގައި މިނިސްޓްރީ އޮފް ޖެންޑާ ފެމިލީ އެންޑް ސޯޝަލް ސާވިސަސްއަށް 257 މައްސަލަ ރިޕޯޓުކޮށް އެޓެންޑް ކޮށްފައި ވެއެވެ. އޭގެ ތެރޭގައި ކުޑަކުދިންނާއި ގެވެށި އަނިޔާގެ މައްސަލަތައް ހިމެނެ އެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 135 މައްސަލަ އޮކްޓޫބަރު މަހު ޖެންޑާއަށް ރިޕޯޓް ކޮށްފައި ވެއެވެ. އެ އެންމެ ގިނައިން ރިޕޯޓު ކޮށްފައި ވަނީ އިހުމާލުވުމުގެ މައްސަލަތަކެވެ. އޭގެ 43 މައްސަލަ ރިޕޯޓް ކޮށްފައި ވެއެވެ.\nޖިންސީ ހާނިއްކައިގެ 38 މައްސަލަ އާއި ޖިސްމާނީ ހާނިއްކައިގެ 24 މައްސަލަ ހިމެނޭ އިރު ގެވެށި އަނިޔާގެ އަމަލެއް ހިންގާތަން ކުއްޖަކަށް ދެއްކުން ނުވަތަ ފެނުމުގެ 15 މައްސަލަ އާއި ނަފްސާނީ ހާނިއްކައިގެ ނުވަ މައްސަލަ އާއި ނަހަމަ ގޮތުގައި ބޭނުން ކުރުމުގެ ހަތަރު މައްސަލަ، އެހެން ކުދިންގެ ފަރާތުން އިންޓަނެޓް މެދުވެރިކޮށް ބުލީ ކުރުމުގެ މައްސަލަ އަކާއި ބުލީ ކުރުމާއި ފުރައްސާރައިގެ ޝިކާރައަކަށް ވުމުގެ މައްސަލައެއް ހިމެނެ އެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 40 މައްސަލަ އޮކްޓޫބަރު މަހު މިނިސްޓްރީއަށް ވަނީ ހުށަހަޅާފަ އެވެ. އެ މައްސަލަތަކުގެ ތެރެއިން އެންމެ ގިނައިން ރިޕޯޓް ކޮށްފައި ވަނީ ޖިސްމާނީ އަނިޔާ ކުރުމުގެ 20 މައްސަލަ އެވެ. މީގެ އިތުރުން ނަފްސާނީ އަނިޔާ ކުރުން ނުވަތަ އަނގަބަހުން ކުރެވޭ އަނިޔާގެ 11 މައްސަލަ އާއި ބިރު ދެއްކުމުގެ ގޮތުން ކުރާ ކަންކަމާ ގުޅޭ ތިން މައްސަލަ އާއި ޖިންސީ ހާނީއްކައިގެ ދެ މައްސަލަ އާއި ރޭޕް ކުރުމުގެ ދެ މައްސަލަ އާއި އިހުމާލުވުމުގެ ދެ މައްސަލަ ހިމެނެ އެވެ.\nޖިންސީ ގޯނާއާ ދެކޮޅަށް ބަޔަކު މުޒަހަރާއެއް ކުރަނީ -- ފޮޓޯ: އަހުމަދު އަޝްހާދު އަބްދުﷲ(ޖެރީ) | އަވަސް\nމި ހިސާބުތައް މިއީ ބަލާލަން އެހާ ފަސޭހަ އަދަދު ތަަކަކަށް ނުވާއިރު ދުވަސް ނިމި އިރުގެ އަލިކަން އުދަރެހުން ފިލައިގެން ދިޔައީ މުޅި ދުނިޔެ އޮރެންޖު ކޮށްލާފަ އެވެ. "#އޮރެންޖްދަވޯލްޑް" އަދި އެކި ފަރާތްތަކުން އަންހެނުންނަށް ކުރާ އަނިޔާ އާއި ދެކޮޅަށް ނެރެފައިވާ ބަޔާންތަކާއި ޓްވީޓްތަކުން ސޯޝަލް މީޑިއާއަށް ބަންޑުން ކޮށްފަ އެވެ.\nދުވަސް ފާހަގަ ކުރުމުގެ ގޮތުން ހަމައެކަނި ސެލްފީ ބޯޑު ހިފައިގެން ފޮޓޯ ނެގުމާއި، ރަސްމީ އިދާރާތައް އޮރެން ޖުން ދިއްލުން ކަހަލަ ރަމްޒީ އެތައް ކަމެއް ކުރި އެވެ. ސްޓޭޓަސް އެއް ޖަހާލައި ފޮޓޯއެއް ދޫކޮށްލައި ހެދި އެވެ. ސުޕްރީމް ކޯޓާއި ޖަސްޓިސް ބިލްޑިންގ އޮރެންޖުން ދިއްލި އެވެ.\nރާއްޖޭ އުދުރެހުގައި އޮރެންޖް ކުލަ ޖެހިފައި: އޮރެންޖްދަވޯލްޑް ޝިއާރުގެ ދަށުން ރާއްޖޭގައި އޮތީ ރަމްޒީ ކަންކަން\nމެދު އަތޮޅުތަކުގެ ރަށެއްގައި ހިނގި ހާދިސާގައި އަނިޔާ ލިބުނު ފަރާތުން ޖެންޑާ މިނިސްޓްރީގެ ކޭސް ވޯކަރަކަަށާއި، ފުލުހަކަށާއި އަދި ޑޮކްޓަރެއްގެ ސަމާލުކަން ހޯދުމަށް މަސައްކަތް ކުރި ވާހަކައަށް ބީރު ކަންފަތެއް ލިބުނު ވާހަކަ އަޑުއިވުމަކީ ރަސްމީ މުއައްސަސާތައް މިފަދަ އަނިޔާތަށް ހުއްޓުވުމުގައި ފެއިލްވެފައިވާ މިންވަރު އެނގޭ ކަމެކެވެ.\nއެ ކޭހުގައި އެކަންޏެއް ނޫނެވެ. މިއީ އެފަދަ ކޮންމެ ކޭހަކާއި ގުޅިގެން ތަކުރާރުކޮށް އިވޭ އަޑުތަކެވެ. އިބްތިހާލްގެ ކޭހުގައި ވެސް ދެ އަހަރުގެ ކުއްޖާގެ ބައްޕަ އަދި ކާފަ ރޭޕް ކުރި ކޭސް ފަދަ ކޮންމެ ކޭހެއްގައި ވެސް އަޑުއިވޭ ވާހަކަތަކެކެވެ. އެކަމަކު ނުރައްކަލުގެ ރަނގަބީލު އަޑުއިވޭ މީހަކު ނުހުރެ އެވެ. ހަމަ އެކަނި އޮންނަނީ މުނާސަބާ ފާހަގަ ކުރުމެވެ.\nއުމްރާނީ ތަރައްގީއަށްވުރެ ދުޅަހެޔޮ މުޖުތަމައުއަކަށް ކުރަންވީ އިންވެސްޓްމަންޓް ބޮޑެވެ. ހޭލުންތެެރި ކުރުމާއި ތަމްރީން ކުރުމަށް އަދި އަނިޔާ ރިޕޯޓް ކުރެވޭ ފަސޭހަ ގޮތް އިންތިޒާމު ކުރުމާއެކު މައްސަލަތައް އަވަސް ފިޔަވަޅު އަޅަން ޖެހެ އެވެ. އިންސާފު ހޯދައި ދިނުމުގައި ފަހަތު ފަޔަށް ބުރަވެ "ޒީރޯޓޮލެރެންސް" އޭ ބުނެލައިގެން ހަމައެއް ނުޖެހެ އެވެ.\nކުޑަކުދިން އާއިލާ ޖިންސީ ގޯނާ + ޖިންސީ ފުރައްސާރަ


jalu hukumehgai huri Zeeathu gey bandhah badhalukoffi\nby vomadmin February 10, 2019\nއެމްއެމްޕީއާރްސީގެ ހިޔާނާތާ ގުޅިގެން ޖަލު ހުކުމެއް ތަންފީޒު ކުރައްވަމުން ގެންދަވާ އެ ކުންފުނީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތު ގޭ ބަންދަށް ބަދަލުކޮށްފިއެވެ.\nމޯލްޑިވްސް ކަރެކްޝަނަލް ސާވިސަސް އިން މައުލޫމާތުދޭ ގޮތުގައި، އޭނާ ގޭ ބަންދަށް ބަދަލުކުރީ އިއްޔެގެ ވަގުތެއްގައެވެ.\nޒިޔަތު އިއްޔެ ގޭބަންދަށް ބަދަލުކުރިއިރު، އޭނާއަށް އިއްވި ޖަލު ހުކުމުގެ މުއްދަތުގެ ތެރެއިން ތަންފީޒު ކުރެވިފައިވަނީ އެންމެ2އަހަރާއި އަށް މަހެވެ.\n23 ޖޫން 2016 ގައި ޒިޔަތު، 8 އަހަރަށް ޖަލަށްލާފައިވަނީ ޅ. މާބިންހުރާ ކުއްޔަށް ދޫކުރުމުން އިކުއިޒިޝަން ފީގެ ގޮތުގައި ލިބުނު ފަސް މިލިއަން ޑޮލަރުގެ ޗެކާ ހަވާލުވުމަށް ފަހު އެއަށް ހިޔާނާތްތެރިވި މައްސަލައެއް ސާބިތުވުމުންނެވެ. އެ މައްސަލާގައި އޭނާ ޖަލަށްލިއިރު، އިތުރު 33 ދައުވާއެއް ވެސް ދައުލަތުން އޭނާގެ މައްޗަށް ވަނީ އުފުލައިފައެވެ. އަދި އެ ދައުވާތަށް ސާބިތުވެއްޖެނަމަ އޭނާގެ ޖަލު ހުކުމުގެ މުއްދަތު 90 އަހަރަށް އަރާނެއެވެ.


coalition chokun membarun rathah\nކޯލިޝަން ޗޮކުން، މެމްބަރުން ރަތަށް\n2 އަހަރު,4މަސް,2ހަފްތާ,3ދުވަސް, 18 ގަޑި, 44 މިނެޓް, 44 ސިކުންތު ކުރިން 2900އަހުމަދު ތޯޢިލް\nސަރުކާރާ އިދިކޮޅު ފަރާތްތަކުން މަޖިލިސްގެ ކައިރިއަށް އެއްވި އިރު، އެސަރަހައްދުގެ މަތިން ނަގާފައިވާ ފޮޓޯއެއް\nހޯމަ ދުވަހުގެ އިރު އެރުމާއެކު ކޮންމެ ދިވެހި ރައްޔިތެއްގެވެސް ހިތް އަވަސްވީ، ގާނޫނީ ގޮތުން އުފެދިފައިވާ ސަރުކާރާ ދެކޮޅަށް އަބަދުވެސް އަޑު އުފުލަމުންދާ، އިދިކޮޅު ކޯލިޝަނުގެ ގޮވާލުމަށް އިޖާބަދިނީ ކިތަކެއް ދިވެހި ރައްޔިތުންތޯ ބަލާލުމަށްކަން ޔަގީނެވެ. ސަބަބަކީ ގައުމުގެ ވަލިއްޔުލް އަމުރުކަމުގެ މަގާމަށް ދަހިވެތިވެ، ފެންބޮވައިގަނެފައިވާ ބަޔަކު ދައްކަމުންދާ ވާހަކަ ތަކުގައި އޮއްޓަރު ހުރި މިންވަރާއި، ކެނޑިނޭޅި ގޮވަމުންދާ ގޮވެލިފަތީގެ އަޑު އަހާ ގަބޫލް ކުރަނީ ކިތައް ރައްޔިތުންތޯ ބަލާލުމުގެ ބޭނުމުގައެވެ. ވެރިކަމުގެ އިއްޒަތާ ލައްޒަތުގެ އަވައިގާޖެހި، ކުރީގެހަތުރުން މިތުރުންނަށްވެ، މިތުރުން ހަތުރުންނަށްވި ބޭބޭފުޅުންގެ ރޭވުންތެރިކަން ހުރި ދަރަޖަތައް ވަޒަންކޮށްލުމަށެވެ.\nއެހެން ނަމަވެސް ފެނިގެންދިޔައީ ހީވެސް ނުކުރާ ފަދަ މުޅިން ތަފާތު ތަސްވީރެކެވެ. ދިވެހި ލޮބުވެތި ރައްޔިތުންގެ ކުރިމަތީގައި އިދިކޮޅު ފަރާތްތައް ޗޮކުން ދިޔަ މަންޒަރުތަކެވެ. ގަދަބަސް ބުނުމާއެކު ގަދަބާރުން ކަންކަން ނިންމަން ނުކުތް އިދިކޮޅު ފަރާތްތައް ފަލީހަތްވެ، ރައްޔިތުންގެ ކުރިމަތީ ބޭޒާރުވި ތަނެވެ. އެވެރިން ދައްކަން މަސައްކަތްކުރި އަވާމެންދުރުގެ ހުވަފެން ބަލާނޭ މީހަކުނުވެ، އެކަކު އަނެކަކު ގަޔަށް އަތްލާ ހިސާބަށް ރުޅިގަދަވެގެންދިޔަ ހާދިސާތަކެވެ. ނަތީޖާއެއްގެ ގޮތުން އެވެރިން ދައްކަން ބޭނުންވި ނަނާ ހުވަފެން ބަލާނޭ ރައްޔިތަކުނުވެ ހަގީގަތެއް ނުވާ އެ ހުވަފެންތައް ބަލަން މަޖުބޫރުވީވެސް އެވެރިން އެވެރިންނަށެވެ.\nއިދިކޮޅު ފަރާތްތަކުން ފުލުހުންގެ ލައިންތައް ފޫދުއްވާލުމަށްފަހު މަޖިލީހުގެ ތެރެއަށް ވަންނަން ގަދަބާރު ދައްކަނީ\nވާނީވެސް އެހެންތާއެވެ. ރައްޔިތުން މިއަދު ތިބީ އެވެރިން ހީކުރާ ވަރަށްވުރެ، އެތައް ގުނައެއް ހޭލުންތެރިވެފައެވެ. ތަނަކުން ބަޔަކު ޖަހާހާ ބެރަކަށް ނަށަން ނުޖެހޭނެކަން ދަނެގެންނެވެ. އަދި އަޑުގަދަ މީހާ ރުއްގިނަނުވާނޭކަންވެސް ނިކަން ރަނގަޅަށް ދަނެގެންނެވެ. ކަންމަތީ ބާއްވާ ޖަގަހަ ޖަލްސާތަކުގައި އަޑުގަދަކޮށް ގޮވާލިޔަސް، އެވެރިން އެގޮވާލާފަދަ ގައިރު ގާނޫނީ އެއްވުމަކަށް ނިކުމެއްޖެ ނަމަ ލިބިދާނޭ އަނިޔާތަކާއި ދެރަނިކަމެތިކަން ކިތައްމެ ރަނގަޅަކަށްވެސް ތަޖުރިބާ ކޮށްގެންނެވެ. އެކަން އެހެންވީވެސް މާޒީގައި އެވެރިންގެ ބަހަށް ހެއްލި އެވެރިންގެ ގޮވާލުންތަަކަށް އިޖާބަ ދެވުނީމައެވެ. އެހެން ނަމަވެސް މިއަދުު ރައްޔިތުން ގުނބޯ ހެއްދުމަކީ ވާނޭ ކަމެއް ނޫންކަން މިވަނީ ސާބިތުކޮަށްދީފައެވެ.\nމީގެ އިތުރުންވެސް ފެނިގެން ދިޔައީ އޮޅުވާލަން މަސައްކަތް ކުރާ ބަޔަކު ކިތަންމެ މޮޅު މަންތަރުތަކެއް ޖެހިނަމަވެސް އެހުރިހާ ކުލަވަރުތަކަށް ދިވެހި ރައްޔިތުން ލޯ ހުޅުވިފައިވާތަނެވެ. ސައްތައިން ސައްތަ މުސްލިމު މި ގައުމުގައި އޮންނަން ޖެހޭނީ މާތްވެގެންވާ އިސްލާމްދީނުގެ މަތިވެރި ވަހުދަތާއި އަސާސްތައްކަން ރައްޔިތުން ގަބޫލުކުރި މިންވަރެވެ. ދިވެހިން އިހުތިރާމް ކުރަނީ އަދި ބަލައިގަންނާނީވެސް ހެދިފައިވާ ގާނޫނުތަކާއި ގަވާއިދުތަކޭ ގޮވި އަޑުތަކެވެ. އަދި ދިވެހިން ލޯބި ކުރަނީ ގައުމުގައި އޮތް ސުލްހަ މަސަލަސްކަން ދަމަހައްޓަންކަން ކަމާއި، ގައިރު ގާނޫނީ އެއްވެސް އަމުރަކަށް ދިވެހި ރައްޔިތުން އިޖާބަ ނުދޭނެކަން ހާމަވެގެން ދިޔަ ހަގީގަތެވެ.\nއެހެން ނުވާންވީ ސަބަބެއް އޮތް ކަމަށް ގަބޫލު ނުކުރެވެއެވެ. ގައުމުގެ ވަލިއްޔުލް އަމުރުކަން ލިބުމުން ޚުދުމުޚުތާރު އަނިޔާވެރި ވެރިކަމެއް ކުރި ބަޔަކު އެއްގަލަކަށް އެރިނަމަވެސް، އޭރު ރައްޔިތުންނާ ދޭތެރޭ، ނުވެވުނު ހެޔޮފުޅެއް މިއަދު ވެވޭނޭކަމަށް، އަދި އޭރު ނުދެއްކުނު މަންޒަރެއް މިއަދު ދެއްކޭނޭ ކަމަށް، ގަބޫލުކުރާ ރައްޔިތަކު މިގައުމުގައި ނެތްކަން މިވަނީ ސާބިތުވެފައެވެ. އަމިއްލަ ފައިދާއާ މަންފާއަށްޓަކާ އެންމެ ބޮޑު ދުޝްމަނުންގެ ގޮތުގައި ގަބޫލުކުރި ބަޔަކާ ބައިއަތު ހިފައިގެންތިބެ ގައުމީ މަސައްކަތެއް ކަމަށްބުނެ، އިސްލާހުގެ ނަމުގައި ހިންގާ ހަރަކާތްތަކަކީ އަމިއްލަ އެދުމުން ފޯވެތިބެ، ހިންގާ ބޮޑެތި ޖަރީމާތަކެއްކަން ރައްޔިތުން މިވަނީ ގަބޫލްކޮށްފައެވެ.\nއިދިކޮޅު ފަރާތްތަކުން ހިންގި ހަމަނުޖެހުމުގެ ތެރެއިން މެމްބަރަކު ސައިކަލެއްގެ މަތީ\nއެވެރިންގެ މަކަރުވެރި ކަމުގެ ދަލުގައިޖެހި އަނިޔާ ލިބުނު ރައްޔިތުން، މިވަނީ ފިސާރި ރަނގަޅަށްވެސް އެވެރިންނަށް ޖަވާބުދާރީ ވެފައެވެ. އެވެރިންގެ ބަހަށް ހެއްލުމުގެ ބަދަލުގައި މިފަހަރު ފެނިގެން ދިޔައީ އެވެރިންނަށް ކެހިދިނުމަށްފަހު، އެވެރިން ދަންމަޅީގައި ޖެއްސި ބޮޑު މަންޒަރެެވެ. އެވެރިންދޭ މުސާރަ ކޮޅުން ފުއްދާލައިގެން އުޅޭ މީޑިއާތަކުން އެވެރިންނަށް ފައިދާވާނޭހެން ރައްޔިތުންގެ މަގުފުރައްދަން ގެނެސްދެމުންދިޔަ ޚަބަރުތަކާ ރިޕޯޓް ތަކަކީ އެއްވެސް އަސާސެއް ނެތް ރޯ ބުހުތާނު ދޮގުކަންގަބޫލުކޮށް، ގައިރު ގާނޫނީ އެއްވުންތަކަށް ގޮވާލާ ރެއާ ދުވާލު ކުރި އިސްތިހާރުތަކަކީ، ފޫނެއް ބާލީދީއަށް ފެންފުރުން ކަހަލަ ކަމަކަށް ބަދަލުވެއްޖެއެވެ.\nވެރިކަމުގެ ޝާނާ ސައުކަތުގެ ފޮނި މީރު ރަހަ އަރުތެރެއިން ނުފިލައިގެން އުޅޭ ފެއިލްވެފައި ތިބި ބައެއްގެ މޮޅު ސިކުނޑިން ދިޔަފެލައިގެން ރޭވި ރޭވުންތައް ޗޮކުން ދިއުމުން ނިމުނީއެއްވެސް ނޫނެވެ. މަޖިލީހުގެ ތެރެއަށްވެސް ނުވަދެވުނީއެވެ. ބާއްވަން އުޅުނު ގަވާއިދާ ޚިލާފް ޖަލްސާވެސް ނުބޭއްވުނީއެވެ. މަޖިލީހުގެ ރައީސް މަގާމުންވެސް ދުރު ނުކުރެވުނީއެވެ. އަބުދުﷲ ޝާހިދު މަޖިލީހުގެ ރައީސްކަމަށް އިންތިހާބުވެސް ނުކުރެވުނީއެވެ. އަދި ވައްޓާލަން އުޅުނު ވެރިކަންވެސް ނުވެއްޓުނީއެވެ. ހުރިހާ ކަމެއްވެސް ޗޮކުންނެވެ. ހައްތާވެސް މެމްބަރުން ރަތަށެވެ. އެކަން ސާބިތުވެގެން ދިޔައީ ލިބުނު ނާކާމިޔާބީ ފޮރުވަންވެގެން ކުނޫޒްގައި ބޭއްވި ނޫސްވެރިންގެ ބައްދަލުވުމުގައި މަޙްލޫފް ފިޔަވާ ބައިވެރިވާނޭ މެމްބަރަކުވެސް އިސް މީހަކުވެސް ނުވުމެވެ. އޭގެ އަސަރު ރޭގަނޑު ގަޑީގައި ސޯސަންމަގުގައި ހުރި އެމްޑީޕގެ އޮފީސް ކުރިމަތީ ބޭއްވި މުޒާހަރާއިން ވަނީ ފެނިގެން ގޮސްފައެވެ. އަޑުއަހަން ދާނެ ރައްޔިތަކުނުވިތާކު ވާހަކަ ދައްކަންދާނެ އިސްފަރާތެއްވެސް ނުވިއެވެ. މިފަހަރު ހަމަރަނގަޅަށް ވެސް ދިޔައީ ޗޮކުންނެވެ. މެމްބަރުން އެރީ ރަތަށެވެ.\n15 ގަޑި ކުރިން 251 0


JP Ge Leader Akah Anehkaaves Gasim Inthihaab Kohfi - Vaguthu\nޖުމްހޫރީ ޕާޓީގެ ލީޑަރަކަށް އަނެއްކާވެސް ގާސިމް އިންތިޙާބު ކޮށްފި\nޖުމްހޫރީ ޕާޓީ (ޖޭޕީ) އުފެއްދި ފަހުން އެޕާޓީގެ ލީޑަރު ކަން މިހާތަނަށް ވެސް ހަމައެކަނި ކުރެއްވި ގާސިމް އިބްރާހިމް އެއްވެސް ވާދަވެރިކަމެއް ނެތް ފެންނަ ނުފެންނަ ވޯޓެއްގައި މިރޭ އަނެއްކާވެސް ޖޭޕީގެ ލީޑަރަކަށް އިންތިޚާބު ކޮށްފިއެވެ.\nޖޭޕީގެ ލީޑަރުގެ މަޤާމަށް ޤާސިމް އިބްރާހިމް އިންތިޚާބު ކުރެއްވީ، އެޕާޓީގެ ކައުންސިލުންނެވެ.\nޖޭޕީގެ މައި އޮފީސް ކުނޫޒުގައި ކުރިއަށްގެންދިއަ ޖޭޕީގެ ކައުންސިލް ބައްދަލުވުމުގައި ލީޑަރުގެ މަޤާމަށް ކުރިމަތިލެއްވި ޤާސިމް އިބްރާހިމް ޕާޓީގެ ލީޑަރުކަމަށް އިންތިޚާބުވީ ވޯޓުގައި ބައިވެރިވެވަޑައިގެންނެވި އެޕާޓީގެ ކައުންސިލްގައި ހިމެނިވަޑައިގަންނަވާ 62 މެންބަރުންގެ ތެރެއިން ވޯޓުގައި ބައިވެރިވެވަޑައިގެންނެވި 61 މެންބަރުންގެ އިއްތިފާގުންނެވެ. ޖޭޕީގެ ލީޑަރުގެ މަޤާމަށް ބޭފުޅަކު އިންތިޚާބު ކުރުމަށް ބޭނުންވާ އެންމެ މަދު އަދަދަކީ 42 މެންބަރުންގެ ވޯޓުއެވެ.\nމިއަހަރުގެ އޮގަސްޓްމަހު ބޭއްވި ޖޭޕީގެ ގައުމީ ކޮންގްރެސް ގައި ޕާޓީގެ އިސް މަގާމުތަކަށް ބޭފުޅުން އިންތިޚާބު ކުރި ނަމަވެސް ލީޑަރުގެ މަގާމު އޮތީ ހުސްކޮސެވެ. އެ މަގާމު ހުސްކޮށް އޮތީ އެއްވެސް ބޭފުޅަކު އެމަގާމަށް ކުރިމަތިލައްވާފައި ނެތުމުންނެވެ. ކޮންގްރެސް ގައި ގާސިމް ލީޑަރު ކަމަށް ކުރިމަތި ނުލެއްވީ އޭނާ ޖަލު ޙުކުމެއްގައި ހުންނެވުމުން ޕާޓީގެ ލީޑަރުކަމަށް ކުރިމަތި ލުމުގެ ޝަރުތު ހަމަނުވާތީއެވެ.\nޖޭޕީގެ ލީޑަރަކަށް މިރޭ ގާސިމް އިންތިޚާބު ކުރީ ހައިކޯޓުން އޭނާގެ ޖަލު ޙުކުމް ބާތިލް ކުރުމުންނެވެ.\nއޮކްޓޯބަރ 28, 2018 23:12\nތިއީކީ ޕާޓީއެއްނޫން ކޮމްޕެނީއެއް ޖުމްހޫރީ ކަނޑާލާފަ ވިލާ ޕާޓީ ކިޔާ\nއޮކްޓޯބަރ 29, 2018 08:19\nއެމްޑީޕީ އަށްވެސް ކިޔަންވީ ކެރަފާ ޕާޓީ. އެއީ ވަކި މީހެއްގެ އެއްޗެއް.\nއޮކްޓޯބަރ 29, 2018 07:05\nގާސިމް ތާއަބަދު ޖޭޕީގެ ލީޑަރުކަމަށް ހޮވުމަކީ\nއެޕާޓީ ޑިމަކްރަސީގެ ހަމަތަކުން އެއްކިބާވެފައި\nވާކަމުގެ ސާފު ހެއްކެކެވެ އޭނާއަށްވުރެ މާޤާބިލް\nބޭފުޅުން އެމަގާމަށް ސައުގުވެރިކަން އޮތްއިރު\nއެއްވެސް ވާދަވެރިކަމެއްނެތި އެމގާމް ހިސޯރު\nކުރުމަކީ ހުތުރުވެސް ކަމެކެވެ މިކަންކަމުން\nމިއެނގެނީ ގާސިމުގެ ޚޮދުމުޚްތާރުކަމެވެ\nއޮކްޓޯބަރ 29, 2018 07:32\nވަޓް އަ ސަޕްރައިޒް، އަޅޭ.................................، އަހަރެން ހީކުރީ ގާސިމް ނުހޮވޭނެކަމަށް. ހެހެހެ\nއޮކްޓޯބަރ 29, 2018 08:04\nއަކުން ބަކުން ކުޅެނީ ތޯ\nއޮކްޓޯބަރ 29, 2018 08:27\nތިއީ ވިލާ ކުންފުނީގެ ޗެއަރމަން ކަމުގެ މަޤާމު ކާސިމް ކާފަ އަށް ދިނުން ކަހަލަ ކަމެއް ނުން، މަޤާމު ދެނީވެސް މަޤާމު ލިބެނީވެސް ބުރުމާއަށް ހުވާ ވަރަށް މަޖާ\nއޮކްޓޯބަރ 29, 2018 11:46\nކެކެކެކެ ސިޔާސީ ޕާޓީއެކޯ....؟?


Dhauruge enme fahu vaguthukolhu: Mayor Shifa ge ihusaasthah bayanakun\nދައުރުގެ އެންމެ ފަހު ވަގުތުކޮޅު: މޭޔަރު ޝިފާގެ އިހްސާސްތައް ބަޔާނަކުން\n17 މޭ 2021 - 09:08:58\nމިއަދަކީ މިއަހަރުގެ އެޕްރީލް 10ވަނަ ދުވަހު ބޭއްވިގެންދިޔަ ލޯކަލް ކައުންސިލް އިންތިހާބުގަަައި ކާމިޔާބު ލިބުނު ކެނޑިޑޭޓުން ރަސްމީކޮށް މަގާމާއި ހަވާލުވުމަށް ހުވާކުރެވިގެންދާނެ ދުވަހެވެެ.\nމިއަދު ހެނދުނު 9:00ޖަހާއިރު އޮންލައިންކޮށް ބޭއްވިގެންދާ ހުވާކުރުމުގެ ރަސްމިއްޔާތައް ފަހު ރައްޔިތުން އެކިއެކި މަގާމުތަކަށް އިސްކުރި ބޭފުޅުންގެ ޒިންމާތަށް އަދާކުރުމަށްޓަކައި ފުރަތަމަ ފިޔަވަޅު އަޅާނެއެވެ. އަލަށް ކައުންސިލް ތަކާއި ހަވާލުވާ ބޭފުޅުންނާއި ދައުރެއް ނިންމާ މަގާމުތަކުން ވަކިވެގެންދާ ބޭފުޅުންނެވެ.\nލޯކަލް ކައުންސިލްތަކުގެ އިންތިހާބުގައި ވެރިކަންކުރާ އެމްޑީޕީން 400 ގޮނޑިއާ އެކު ކައުންސިލުތަކުގެ އަގުލަބިއްޔަތު ނެގިއިރު އިދިކޮޅު ޕީޕީއެމް/ޕީއެންސީ ކޯލިޝަނަށް 325 ގޮނޑި ވަނީ ކާމިޔާބުކޮށްފައެވެ.\nމީގެތެރެއިންވެސް އެންމެ ހާއްސަވަނީ އެމްޑީޕީގެ ފުރިހަމަ އަގުލަބިއްުޔަތަކާއިއެކު އޮތް މާލެ ސިޓީ ކައުންސިލްގެ ގޮނޑިތައް އިދިކޮޅަށް ފުރޮޅިގެންދާ ފުރޮޅުމެވެ. ފުރަތަމަ ފަހަރަށް ސަރުކާރު މައި ޕާޓީ އެމްޑީޕީ ކަޓުވާލާ މާލޭ ސިޓީ ކައުންސިލަށް އިދިކޮޅުގެ ބޮޑު އަގުލައްބިއްޔަތަކުން ގޮޑިތައް ކާމިޔާބުކޮށް މިއަދު ހުވާކުރެވިގެންދާނީ ކުރީގެ ހައުސިން މިނިސްޓަރު އަދި އިދިކޮޅު ޓިކެޓުގައި ފުރިހަމަ އަދި ތަފާތު ބޮޑު ކާމިޔާބީއެއް ހޯދި ޑރ. މުހައްމަދު މުއިއްޒުގެ މޭޔަރު ކަމުގެ ދަށުން ޒިންމާތަކާއި ހަވާލުވާ، އިދިކޮޅުގެ ބޮޑު ލަޝްކަރެކެވެ.\nމިޔާއިއެކު މިއަދުގެ މިވަގުތާއި ހަމަޔަށް މޭޔަރުކަމުގައި ހުންނެވި ޝިފާ މުހައްމަދު މަގާމުން ވަކިވެގެންދާނެއެވެ. ދައުރުގެ އެންމެ ފަހު ވަގުތުކޮޅު މޭޔަރު ޝިފާ ވަނީ ދައުރު ނިމުމާއިއެކު ބަޔާނެއް ނެރެފައެވެ.\nއެ ބަޔާނުގައި ބުނެފައިވަނީ މިއަދަކީ މީގެ އަހަރުތަކެއް ކުރިން ރައްޔިތުން ހަވާލުކުރި، ވާޖިބުތައް އަދާކުރުމަށް، މާލޭ ސިޓީގެ މޭޔަރު ގެ މަޤާމުގައި ދައުރުގެ އެންމެ ފަހުވަގުތުކަމަށާއި، މިއަދުން ފެށިގެން، މާލޭ ސިޓީ ކައުންސިލް ހިންގުމާއި، އަލަށް އިންތިހާބުވެވަޑައިގަތް މޭޔަރު ޑރ. މުއިއްޒު މަޤާމާއި ހަވާލުވެލައްވާނެކަމަށެވެ. އަދި އަލަށް އިންތިހާބުވެފައިވާ ކައުންސިލަރުންވެސް، މަޤާމުގެ ހުވާ ކުރައްވާނެ ކަމަށެވެ.\nޝިފާ ވިދާޅުވީ 2014 ވަނަ އަހަރު އިންތިހާބު ކުރެވުނު ކައުންސިލަށް ރައްޔިތުން އިންތިހާބު ކުރެއްވި ދުވަހުން ފަށައިގެން، މިއަދާއި\nހަމައަށް، ދެ ދައުރު ނިންމާލުމަށްފަހު މަސައްކަތާއި ވަކި ވެގެން މިދަނީ، ވަރަށް ގިނަ ހަނދާންތަކާއިއެކު، ތަފާތު ގިނަ ގޮންޖެހުންތަކާއި، ހިތާމަވެރި ހާދިސާތަކާއި، އުފާވެރި އެތައް ވަގުތަކާއި، އެތައް ބައެއްގެ އެހީތެރިކަމާއި އެއްބާރުލުމާއިއެކު، ގިނަ ކާމިޔާބީތަކެއްވެސް ހޯދައިގެން ކަމަށެވެ. އަދި އެކަން އެކަމަނާގެ ހަނދާނުގައި އަބަދުވެސް ބަހައްޓާނެކަމަށް ވިދާޅުވެފައިވެއެވެ.\n“މަސައްކަތުގެ މާހައުލުގައި ކުރިމަތިވި ކަންކަމާއި ކުރިމަތިލުމަށް އެންމެ ބޮޑު ހިތްވަރެއް ލިބިގެން ދިޔައީ، ތިޔަ ރައްޔިތުން އަޅުގަނޑަށް ދެއްވި ނަސޭހަތާއި، ލޯތްބާއި، އެކުގައި މަސައްކަތްކުރި ކައުންސިލަރުންނާއި، ޚިދްމަތްތެރި މަސައްކަތަށް ވަފާތެރި މުވައްޒަފުން ދެއްވި ހިތްވަރާއި ބެހެއްޓެވި ގާތްކަމުގެ ސަބަބުންބުންނެވެ. ނަމަވެސް ބައެއްގެ ޒާތީ ހަސަދަވެރިކަމުގެ ތެރެއިން ރޭވިގެން ހިންގި، ބައެއް ޢަމަލުތަކުގެ ސަބަބުން ކައުންސިލްގެ މުހިއްމު ވަގުތުތަކެއް ގެއްލިގެން ދިޔަކަން ހިތާމައާ އެކު ފާހަގަކުރަމެވެ.” ބަޔާނުގައި ބުނެފައިވެެއެވެ.\nޝިފާ ވިދާޅުވީ ދައުރުގެ ބޮޑުބައެއް ހޭދަކުރަންޖެހުނީ އޭރުގެ ސަރުކާރުގެ އެއްވެސް އެއްބާރުލުމެއް އަޅާލުމެއް ނުލިބި، މަގުމަތިވި ހާލުގައި، ހަމަ އެ ކުޑަކުޑަ ގޮޅީގައި ކަމަށެވެ. ދެމުން އައި ހިދްމަތްތައް އަތުލައި، މަރުކަޒީ ވިސްނުމަށް ހިންގުމުގެ ނިޒާމް ބަދަލުކުރުމާއިއެކު، ކައުންސިލް އިދާރާ ވެގެންދިޔައީ ދައުލަތުގެ އެންމެ ކުޑަ އިދާރާއަށްކަން ފާހަގަކުރައްވާ ވިދާޅުވީ ޖާގައިގެ ދަތިކަމާއިއެކު އެކަމަނާއާއި، މާލެ އަށް އިންތިހާބުކޮށްފަތިބި 13 ކައުންސިލަރުން ތިބެންޖެހުނީ ކުޑަ ކޮޓަރިއެއްގަ އެންމެ މޭޒެއް ވަށައިގެން ކަމަށެވެެ.\n“ކަންމިހެން ހިނގާ ދިޔަ ނަމަވެސް، 2018 ވަނަ އަހަރު އައު ސަރުކާރެއް އިންތިހާބު ވުމާއި ގުޅިގެން، އުއްމީދުތައް އާވެގެން ދިޔަ، ގިނަ ބާރުތަކެއް ކައުންސިލަށް ލިބި، ގިނަ މަސައްކަތްތައް ކުރެވުނެވެ. މާލޭގެ މުނިސިޕަލް ގިނަ ޚިދްމަތްތަކާއި، ތަފާތު އެކި މަޝްރޫއުތަކާއި، މުވައްޒަފުންނަށްވެސް ކުރިއަށްވުރެ ރަނގަޅުގޮތްތައް ހޯދައިދެވުނެވެ.”ބަޔާނުގަައި ބުނެފައިވެއެވެ.\nއެހުރިހާ ކަމެއްވެސް ކާމިޔާބުކަމާއިއެކު ކުރެވުނީ، ސިޓީ ކައުންސިލްގެ ހީވާގި މުވައްޒަފުންގެ މިންނެތް މަސައްކަތުންކަން ފާހަގަކުރަމުން ބަޔާނުގަައި ބުނެފަައިވަނީ، ފެންބޮޑުވާ މައްސަލަ ހައްލުވެގެންދިޔަ ކަމަށާއި ސްޓްރީޓްސްކޭޕިން ޕްރޮޖެކްޓާއި، މާލޭ ސިޓީގައި ގާއިމްކުރެވުނު ގިނަ ޕާކިންގް ލޮޓް ތަކާއި، ބަސް ސްޓޮޕްތަކާއި، އެކި ވަރުގެ ޕާކްތައް ވެގެންދާނީ މާލޭގައި ދިރިއުޅޭ ރައްޔިތުންނަށް ނުހަނު ބޭނުންތެރި ކަންކަމަށެވެ.\nއަދި ކުރިއަށް ރޭވި ބަޖެޓް ކުރެވިފައިވާ ތަފާތު ގިނަ މަސައްކަތްތައް ވެގެންދާނީ މުނިސިޕަލް ހިދުމަތް އިތުރަށް ފުރިހަމަ ކުރުމަށް ކޮށިފައިވާ\nފަސޭހަ މަގަކަށް ކަމަށާއި، މާލެ އާއި ވިލިމާލޭގައި އަޅަން ރޭވިފައިވާ މަސް މާރުކޭޓާއި، މާލޭގައި އެޅޭ ސިޓީ ހޯލް އާއި، މަލްޓި ސްޓޯރީ ޕާކިންވެގެންދާނީ، މާލެއަށް ކުރިއެރުން ގެނެސްދޭނެ ބޮޑެތި މަޝްރޫތަކަށް ކަމަށްވެސް ވިދާޅުވެފައިވެއެވެ.\n“ އަޅުގަނޑުގެ އުއްމީދަކީ ސިޓީ ކައުންސިލުން ރާވައިފައިވާ ތަރައްގީގެ މަޝްރޫއުތައް ހުއްޓުނަ ނުދީ ރައްޔިތުންނާއި ހަމައަށް، އަލަށް ހަވާލުވާ ކައުންސިލުންވެސް ގެންގޮސްދެއްވުމެވެ.\nމިފާއިތުވެދިޔަ2ދައުރާއި، އޭގެ ކުރިންވެސް ރައްޔިތުން އަޅުގަނޑާއި މެދު ބެހެއްޓެވި ގާތް ކަމާއި، ދެއްވި ފުރިހަމަ އެއްބާރުލުމާއި ކުރެއްވި އިތުބާރަށް އިޚުލާސްތެރިކަމާއި އެކު ޝުކުރު ދަންނަވަން. ސިޓީ ކައުންސިލަރުންނާއި، ކައުންސިލް ގެ ހީވާގި މުވައްޒަފުން ދެއްވި އެއްބާރުލެއްވުމާއި ބެހެއްޓެވި ގާތްކަމަށް ނުހަނު އިޚްލާސްތެރިކަމާއިއެކު ޝުކުރު ދަންނަވަމެވެ.\nއަދި ކައުންސިލްގެ މަސައްކަތް މިހާ ހިސާބަށް ގެނައުމަށްޓަކައި ކައުންސިލްގެ ޑެޕިއުޓީ މޭޔަރު އަދި ކައުންސިލްގެ ސެކެޓްރީ ޖެނެރަލް ކޮށްދެއްވި އަގުހުރި މަސައްކަތްތަކަށް ޝުކުރު ދަންވަމެވެ. އަޅުގަނޑަށް އެއްވެސް ރައްޔިތަކާއިމެދު، ހިތްހަމަނުޖެހޭ ގޮތަކަށް އެއްވެސް ކަމެއް ކުރެވިފައި ވާނަމަ މައާފް ކޮށްދެއްވުން އެދެމެވެ. “ ބަޔާނުގަައި ބުނެފައިވެއެވެ.\nއެ ބަޔާން ނިންމާލަމުން ޝިފާ އިތުރަށް ބުނެފައިވަނީ ދުއާ އަކީ މާތް ﷲ މާލޭ ސިޓީ ކައުންސިލަށް ކުރިއެރުމާއި، ފާގަތިކަންދެއްވުން ކަމަށާއި، މާލޭ ސިޓީ އަކީ ރައްޔިތުންނަށް ރައްކާތެރި، ހިތްފަސޭހަ ތަނަކަށްވެގެން ދިޔުންކަމަށެެވެ.\nމިއަހަރު އިންތިހާބު ކުރެވުނު ހަތަރުވަނަ ދައުރުގެ މޭޔަރު އަދި ކައުންސިލަރުން ހުވާ ކުރުމާއި\nއަންހެނުން ތަރައްގީއަށް މަސައްކަތްކުރާ ކޮމެޓީގެ މެންބަރުން އިގްރާރުވުމުގެ ރަސްމީޔާތު ފެށުމަށް ހަމަޖައްސާފައިވަނީ ހެނދުނު 09:00 ޖަހާއިރު އޮންލައިންކޮށެވެ.\nމި ރަސްމިއްޔާތު ފެށުމަށްފަހު ކައުންސިލުގެ ނިމިދިޔަ ދައުރު ހިނގައި ދިޔަ ގޮތުގެ ބަޔާން ދަރުބާރަށް އިއްވުން އޮންނާނެއެވެ.\nއެޔަށްފަހު 09:25 އިން 09:30 އަށް މޭޔަރު އަދި ކައުންސިލަރުންނަށް ހުވައި ލައިދެއްވުމާއި، ހުވާ ކުރެއްވުން އޮންނާނެއެވެ. ހުވާލާދެއްވާނީ ހައިކޯޓުގެ އިސްފަނޑިޔާރު އަލްއުސްތާޒާ ހާތިފް ހިލްމީ އެވެ.\nއޭގެފަހުން ހުވާގައި މޭޔަރާއި، ކައުންސިލަރުން ސޮއި ކުރެއްވުމާއި، ތަރައްގީއަށް މަސައްކަތްކުރާ ކޮމެޓީގެ\nއިގްރާރުގައި ސޮއި ކުރެއްވުމަށްފަހު 09:40 ގައި ރަސްމިއްޔާތު އެއްކޮށް ނިމިގެންދާނީ ގައުމީ ސަލާމުންނެވެ.


Afghanistan ge raees Eid namaadhah hunnavanikoh rocket hamalaa thakeh - vNews.mv\nއަފްޣާނިސްތާނުގެ ރައީސް އީދު ނަމާދަށް ހުންނަވަނިކޮށް ރިޔާސީ ގަނޑުވަރު ކައިރިއަށް ރޮކެޓް ހަމަލާތަކެއް\nސައިފް އަޒްހަރު 20 July 2021, 12:15\nއަފްޣާނިސްތާނުގެ ރައީސް އަޝްރަފް ޣަނީއާއި، ސަރުކާރާއި ދައުލަތުގެ ވެރިން މިއަދުގެ އީދު ނަމާދަށް ތިއްބަވަނިކޮށް، ރިޔާސީ ގަނޑުވަރު ކައިރިއަށް ރޮކެޓް ހަމަލާތަކެއް ދީފިއެވެ.\nއަފްޣާނިސްތާނުގެ ރައީސާއި، ސަރުކާރުގެ ބައެއް ވެރިން އީދު ނަމާދަށް ތިއްބެވީ ރިޔާސީ ގަނޑުވަރުގެ ގޯތިތެރޭގައެވެ.\nއެ ބޭފުޅުން އީދު ނަމާދަށް ތިއްބަވަނިކޮށް އެ ހިސާބާ ގާތަށް ރޮކެޓްހަމަލާތައް ދޭ އަޑުއިވޭ ވީޑިއޯއެއް ވަނީ އާންމުކޮށްފައެވެ.\nވީޑިއޯއިން ފެންނަ ގޮތުގައި ރިޔާސީ ގަނޑުވަރު ކައިރިއަށް ރޮކެޓް3ހަމަލާއެއްދޭ އަޑު އިވެއެވެ.\nފުރަތަމަ ހަމަލާގެ އަޑާއެކު ބައެއް ބޭފުޅުން ސިއްސައިގެންދާ މަންޒަރު ފެނެއެވެ. ނަމަވެސް، އަފްޣާނިސްތާނުގެ ރައީސާއި އަދި އެހެން ބޭފުޅުންވެސް އީދު ނަމާދު ހުއްޓާނުލައްވައެވެ.\nއަފްޣާނިސްތާނުގެ ރިޔާސީ ގަނޑުވަރު ހުންނަނީ ކާބުލްގައި ވަރަށް ވަރުގަދައަށް ސަލާމަތީ ފިޔަވަޅު އަޅާފައިވާ ގްރީން ޒޯންގެ ތެރޭގައެވެ. އަފްޣާނިސްތާނުގައި ހުންނަ ބޭރު ގައުމުތަކުގެ އެމްބަސީތައްވެސް ހުންނަނީ ގްރީން ޒޯންގެ ތެރޭގައެވެ.\nރޮކެޓް ހަމަލާތައް އަމާޒުވެފައިވަނީ ގްރީން ޒޯނުގެ ބޭރުން ތިން ތަނަކަށެވެ. އެ ހަމަލާތަކުގައި ބައެއް ވެހިކަލްތަކަށާއި ތަންތަނަށް ގެއްލުންތައް ލިބުނު ނަމަވެސް، އެއްވެސް މީހަކަށް ކަމެއްވީކަމެއް ހާމަކޮށްފައެއް ނުވެއެވެ.\nމި ހަމަލާ ދިނީ ކޮންބައެއް ކަމެއް އަދި އެއްވެސް ފަރާތަކުން ހާމަކޮށްފައެއް ނުވެއެވެ.\nއަފްޣާނިސްތާނުގެ ރިޔާސީ ގަނޑުވަރަށް އަމާޒުކޮށް މީގެކުރިންވެސް އެތައް ފަހަރަކު ހަމަލާތައް ދީފައި ވެއެވެ.\nއަފްޣާނިސްތާނުގެ ވެރިރަށަށް މިއަދުގެ އީދު ނަމާދު ވަގުތާ ދިމާކޮށް ރޮކެޓް ހަމަލާތަކެއް މިދިނީ، އަފްޣާނިސްތާނުގެ ރަށްތައް ހިފުމަށް އެކި ހިސާބުތަކުގައި ތާލިބާން ޖަމާއަތުން ވަރުގަދަ އޮޕަރޭޝަންތަކެއް ކުރިއަށްގެންދާ ވަގުތެއްގައެވެ.\nއީދާ ދިމާކޮށް މީގެކުރިން ތާލިބާނުން ހަމަލާތައް ހުއްޓާލާ ނަމަވެސް، މިފަހަރު އެފަދަ ކަމެއް އިއުލާންކޮށްފައެއް ނުވެއެވެ.


Kulhudhuffuhtai Thinadhoo gai tertiary hospital eh imaaraaiy kuraane bayaku hoadhanee | Jazeera\tކުޅުދުއްފުއްޓާއި ތިނަދޫގައި ޓާޝަރީ ހޮސްޕިޓަލް އިމާރާތްކުރާނެ ބަޔަކު ހޯދަނީ - Jazeera\nކުޅުދުއްފުއްޓާއި ތިނަދޫގައި ޓާޝަރީ ހޮސްޕިޓަލް އިމާރާތްކުރާނެ ބަޔަކު ހޯދަނީ\nނާޒިމް ހަސަން September 11, 2020 84 views0\nކުޅުދުއްފުށީ ސިޓީ އާއި ގދ. ތިނަދޫގައި ޓާޝަރީ ފެންވަރުގެ ހޮސްޕިޓަލެއް އިމާރާތްކޮށް ދޭނެ ބަޔަކު ހޯދުމަށް އިއުލާންކޮށްފިއެވެ. ކުޅުދުއްފުއްޓާއި ތިނަދޫގައި ޓާޝަރީ ހޮސްޕިޓަލެއް އެޅުމަކީ މި ސަރުކާރުގެ ވައުދެކެވެ.\nފިނޭންސް މިނިސްޓްރީއިން ކޮށްފައިވާ އިއުލާނެއްގައި ބުނެފައިވާ ގޮތުގައި ކޮންޓްރެކްޓަރ ފައިނޭންސްގެ އުސޫލުން ކުޅުދުއްފުއްޓާއި ތިނަދޫގައި ޓާޝަރީ ހޮސްޕިޓަލް އިމާރާތްކުރުމަށް ބީލަމުގައި ބައިވެރިވުމަށް 1500 ރުފިޔާ ނުވަތަ 100 ޑޮލަރު ރެޖިސްޓްރޭޝަން ފީގެ ގޮތުގައި ދައްކަން ޖެހެއެވެ. ރެޖިސްޓަރ ކުރުމުގެ ފުރުސަތު އޮންނާނީ ސެޕްޓެމްބަރު 13 އިން ފެށިގެން އޮކްޓޯބަރު މަހުގެ 21 ވަނަ ދުވަހުގެ ނިޔަލަށެވެ. އަދި ސެޕްޓެމްބަރު 14 އިން ފެށިގެން ފިނޭންސް މިނިސްޓްރީގެ ވެބްސައިޓުން ބިޑިން ޑޮކިއުމަންޓް ޑައުންލޯޑް ކުރެވެން ހުންނާނެ އެވެ.\nމި ޕްރޮޖެކްޓަށް ބިޑް ހުށަހަޅާ ފަރާތްތަކުން 2.3 މިލިޔަން ރުފިޔާ ނުވަތަ 150،000 ޑޮލަރުގެ ބިޑް ސެކިއުރިޓީއެއް ހުށަހަޅަން ޖެހެއެވެ. އެއީ ބިޑް ހުޅުވާ ދުވަހުން ފެށިގެން 148 ދުވަހަށް ސައްހަ ބިޑް ސެކިއުރިޓީއަކަށް ވާންޖެހޭނެ އެވެ. ބިޑްތައް ހުޅުވުމަށް ހަމަޖެހިފައިވަނީ އޮކްޓޯބަރު 22 ވަނަ ދުވަހު ހެނދުނު 10 ޖަހާއިރު ފިނޭންސް މިނިސްޓްރީގައެވެ.\nމީގެއިތުރުން ވެސް އެހެން ބައެއް ރަށްރަށުގެ ހޮސްޕިޓަލްތަކުގެ އާ އިމާރާތް އެޅުމަށާއި މަރާމާތުކުރުމަށާއި ސިއްހީ މަރުކަޒުތައް އަޕްގްރޭޑްކުރުމަށް ބީލަމަށް ހުޅުވާލާފައިވެއެވެ.


ކޮރަޕްޝަނާ ދެކޮޅަށް ތެދުވަން ނަސޭހަތް ދެއްވައިފި!\nކޮރަޕްޝަނަކީ ރާއްޖެ އަށް ކުރިމަތިވެފައިވާ އެންމެ ބޮޑު މައްސަލަ ކަމަށް ވިދާޅުވެ، އެކަން ހުއްޓުވަން އެންމެން ތެދުވުމަށް ޑިފެންސް މިނިސްޓަރު އާދަމް ޝަރީފް ރޭ ނަސޭހަތް ދެއްވައިފި އެވެ.\nރިޔާސީ އިންތިޚާބުގެ ވޯޓު ކަރުދާސް ޗާޕްކުރަން ބޮޑު އަގެއްގައި އެމް7 އާ ހަވާލުކުރީ ކޮރަޕްޝަން ހިމެނޭ ގޮތަށް ކަމަށް ބުނެ، ރައީސް އޮފީހުންނާއި ފިނޭންސް މިނިސްޓްރީން އެންޓި ކޮރަޕްޝަން ކޮމިޝަން (އޭސީސީ) އަށް މައްސަލަ ހުށަހަޅައިފި އެވެ.\nމިދިޔަ މަހު ބޭއްވި ރިޔާސީ އިންތިޚާބުގައި ރައީސް އަބްދުﷲ ޔާމީންގެ ކެމްޕެއިނަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ން ޚަރަދު ކޮށްފައިވާ ކަމަށް ބުނެ އަޑު ފެތުރިފައިވީ...\nއެސްޓީއޯގެ ސަބްސިޑަރީ ދެ ކުންފުނި، އެސްޓީއޯ މޯލްޑިވްސް ސިންގަޕޯ ޕްރައިވެޓް ލިމިޓެޑާއި މޯލްޑިވްސް އޮއިލް ކޮމްޕެނީގެ މުވައްޒަފުންގެ މަސްލަހަތު އޮންނަ ގޮތަށް ކޮރަޕްޝަނަށް މަގުފަހިވާ...\nރައީސް އަބްދުﷲ ޔާމީން ދެ ވަނަ ދައުރަކަށް އިންތިޚާބު ކުރުމަށް ކުރި ކެމްޕޭނަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ހޭދަ ކުރި ކަން ފަޅާއެރުމާ އެކު، އެކަމުގެ ހެކިތައް...\nސިނަމާލެ ބްރިޖު ސަރަހައްދުގައި އިމާރާތް ކުރި "ޗާ ޓައިމް"، ސަރުކާރުގެ ބޭނުމަށް ތަޅާލަން ޖެހުމުން އެކަމުގެ ބަދަލުގައި، އެތަން ހިންގި ނިއު ޕޯޓު ކުންފުންޏަށް 15 މިލިއަން ރުފިޔާ ދޫކުރުން މަޑުޖައްސާލުމަށް އެންޓި ކޮރަޕްޝަން ކޮމިޝަން (އޭސީސީ) އިން ހައުސިން މިނިސްޓްރީ އަށް އިއްޔެ އަންގައިފި އެވެ.\nހުޅުމާލެ އިން 400 ގޯތި ވަކި ބަޔަކަށް ދޭން ނިންމައި ހައުސިން މިނިސްޓްރީން ގާނޫނާ ޚިލާފު އަމަލުތަކެއް ހިންގަމުންދާ ކަމަށް ބުނެ އެކަން ހުއްޓުވައިދޭން އެ މިނިސްޓްރީގެ މުވައްޒަފުންތަކެއް...\nގޯތި ވިއްކުން، ކޯޓު އަމުރަކުން ހުއްޓުވާނަން: އޭސީސީ\nހުޅުމާލޭގެ ދެވަނަ ފިޔަވަހިން 400 ގޯތި ވިއްކުމުގެ އުސޫލު އެންޓި ކޮރަޕްޝަން ކޮމިޝަން (އޭސީސީ) އިން އެންގި ގޮތަށް އިސްލާހު ނުކޮށް، ކުރިއަށް ގެންދާ ނަމަ ކޯޓު އަމުރެއްގެ ދަށުން އެ...\nހުޅުމާލެ އިން 1،000 އަކަފޫޓުގެ 400 ގޯތި ވިއްކަން އިއުލާންކޮށް، ހައުސިން މިނިސްޓްރީން ފޯމު ދޫކުރި ފަހުން، ކުއްލިއަކަށް ޝަރުތުތަކަށް ބަދަލު ގެނެސްފި އެވެ. އެކަމަކު އެ ބަދަލު، މިހާތަނަށް...\nހުޅުމާލެ އިން ގޯތި ވިއްކުން ހުއްޓާލަން އެންޓި ކޮރަޕްޝަން ކޮމިޝަން (އޭސީސީ) އިން އަންގާފައި ވަނިކޮށް، ހައުސިން މިނިސްޓްރީ އަށް ފޯމު ހުށަހަޅައިގެން އެ ގޯތި ހޯދަން އުޅުމަކީ ވެސް...\nޕީއެސްއެމްގެ ހިޔާނާތެއް އޭސީސީން އަލުން ބަލަނީ\nޕަބްލިކް ސާވިސް މީޑިއާ (ޕީއެސްއެމް) އިން ހިންގާ ޓްރޭނިން އިންސްޓިޓިއުޓް ކަމަށްވާ “މޯލްޑިވްސް މީޑިއާ އިންސްޓިޓިއުޓް (އެމްއެމްއައި)”ގެ އިމާރާތެއް ހޯދުމުގައި ބޮޑު ކޮރަޕްޝަންގެ އަމަލެއް ހިންގާފައިވާ މައްސަލަ އޭސީސީން އަނެއްކާ ވެސް ތަހުގީގު ކުރަން ފަށައިފި އެވެ.


Curfew vaguthugai media ge faas alhaigen harakaaiytheri vumugai ehves huraheh neiy: MMC - AO News\nކާފިއު ވަގުތުގައި މީޑިއާގެ ފާސް އަޅައިގެން ޙަރަކާތްތެރިވުމުގައި އެއްވެސް ހުރަހެއް ނެތް: އެމްއެމްސީ\nމޯލްޑިވްސް މީޑިއާ ކައުންސިލް - ފޮޓޯ: އެޓޯލް ނިއުސް\nކާފިއު ވަގުތުގައި މީޑިއާގެ ފާސް އަޅައިގެން ޙަރަކާތްތެރިވުމުގައި އެއްވެސް ހުރަހެއް ނެތް ކަމަށް މޯލްޑިވްސް މީޑިއާ ކައުންސިލް (އެމްއެމްސީ) އިން ބުނެފި އެވެ.\nމީޑިއާ ކައުންސިލުން މިރޭ ނެރުނު ބަޔާނެއްގައި ބުނެފައި ވަނީ ކޮވިޑް-19ގެ ޙާލަތު އިތުރަށް ގޯސްވެފައިވާ ކަމަށާއި މިއާއެކު އެޗްޕީއޭ އާއި އެޗްއީއޯސީން މިހާރު އިތުރު ފިޔަވަޅުތަކެއް އަޅާފައިވާ ކަމަށާއި، އެކަމަށް ސަމާލުވުމަށް ދިވެހި އެންމެހައި ނޫސްވެރިންނަށް އިލްތިމާސްކުރާ ކަމަށެވެ.\nމީގެ އިތުރުން އެ ބަޔާނުގައި ބުނެފައި ވަނީ މާލެ ސަރަޙައްދުގައި ބޭރަށް ނުކުމެ އެުޅުން މަނާ ވަގުތުތަކުގައިވެސް ނޫސްވެރިންނަށް، އެ ނޫސްވެރިއަކު ނިސްބަތްވާ މީޑިއާގެ ފާސް އަޅައިގެން ބޭރުގައި ނޫސްވެރިކަމުގެ މަސައްކަތުގައި ޙަރަކާތްތެރިވުމުގައި އެއްވެސް ހުރަހެއް ނެތް ކަމަށް މޯލްޑިވްސް ޕޮލިސް ސަރވިސް އިން އެ ކައުންސިލަށް ޔަޤީންކޮށްދެއްވާފައިވާ ކަމަށެވެ.\n“އެހެންނަމަވެސް މި ޙާލަތުގައި ނޫސްވެރިން މަސައްކަތް ކުރާއިރު، އެންމެ އިސްކަމަކަށް އަމިއްލަ ސަލާމަތާއި ރައްކާތެރިކަން އިސްކުރުމަށް އިލްތިމާސްކުރަން. އަދި ބޭރުގައި އުޅޭއިރު އަބަދުވެސް މާސްކު އެޅުމަށާއި، އަތް ސާފުކޮށް ސެނިޓައިޒްކުރުމަށް ހަނދާންކޮށްދެން”، އެ ބަޔާނުގައި ބުނެފައި ވެއެވެ.\nމީގެ އިތުރުން ނޫސްވެރިކަމުގެ ފާހުގެ އަގު ހިފެހެއްޓުމަށާއި، އެ ފާސް ނަހަމަ ގޮތުގައި ބޭނުންނުކުރުމަށްވެސް އެ ކައުންސިލުން ވަނީ އިލްތިމާސްކޮށްފަ އެވެ. އަދި ކޮވިޑް-19 އާ ގުޅޭ ޚަބަރާއި މަޢުލޫމާތު ފެތުރުމުގައި ޒިންމާދާރުކަން އިސްކުރުމާއި، ވީހާވެސް ބޮޑަށް މަޢުލޫމާތު ކަށަވަރު ކުރުމަށްފަހު ޤައުމީ މަސްލަޙަތު އިސްކޮށް ޞައްޙަ މަޢުލޫމާތު ފެތުރުމަށްވެސް އެ ކައުންސިލުން ވަނީ ހަނދާންކޮށްދީފަ އެވެ.\n(މޯލްޑިވްސް މީޑިއާ ކައުންސިލް (އެމްއެމްސީނޫސްވެރިންމޯލްޑިވްސް މީޑިއާ ކައުންސިލް\nނޫސްވެރިންނަށް ފުލުހުން ހުރަސްއެޅުން ކުށްވެރިކުރަން – މީޑިޔާ ކައުންސިލް\nމީޑިއާ ކައުންސިލުގެ މެންބަރުކަމަށް ކުރިމަތިލުމަށް ފުރުސަތު ހުޅުވާލައިފި\nމީޑިއާ ކައުންސިލްގެ އިންތިޚާބުގައި ވޯޓުލުމަށް ރަޖިސްޓްރީ ވުމަށް ހުޅުވާލައިފި


28 Aharah Fahu England World Cup semi-finals Ah\n28 އަހަރަށްފަހު އިނގިރޭސިވިލާތް ވޯލްކަޕްގެ ސެމީފައިނަލަށް\nby vomadmin July 8, 2018\n28 އަހަރުފަހުން އިނގިރޭސިން ވޯލްޑްކަޕް ފުޓްބޯޅަ މުބާރާތުގެ ސެމީ ފައިނަލަށް ދަތުރުކޮށްފިއެވެ.\n28 އަހަރަށް ފަހު އިނގިރޭސިވިލާތަށް ފީފާ ވޯލްޑް ކަޕްގެ ސެމީފައިނަލުން ޖާގަލިބުނީ ކުއާޓާ ފައިނަލުގެ3ވަނަ މެޗްގައި ރޭ ސްވިޑަން އަތުން 2-0 ގެ ނަތީޖާއަކުން މޮޅުވެ ސެމީ ފައިނަލަށް ދަތުރުކުރުމާ ގުޅިގެންނެވެ.\n1900 ވަނަ އަހަރަށް ފަހު އިނގިރޭސީން ވޯލްޑް ކަޕްގެ ސެމީ ފައިނަލަށް ދަތުރުކުރީ ޑިފެންޑަރ ހެރީ މެކްގަޔާ އަދި ޑެލޭ އަލީ ކާމިޔާބުކުރި ދެ ލަނޑާއެކުގައެވެ.\nރޭގެ މެޗުގައި އިނގިރޭސިޓީމުގެ ފަރާތުން މޮޅު ކުޅުމެއް ފެނިގެންދިޔައިރު އިނގިރޭސިވިލާތުގެ ޒުވާން ގޯލްކީޕަރު ޕިކްފޯޑްގެ ފަރާތުން މޮޅު ކުޅުމެއް ފެނިފައިވެ އެވެ. މިގޮތުން އިނގިރޭސިޓީމުގެ ގޯލާ އަމާޒުކޮށް ސްވިޑަން އިން ފޮނުވާލި ނުރައްކާތެރި ހަމަލާތައް ޕިކްފޯޑް ވަނީ ހުށިޔާރުކަމާ އެކު ދިފާއުކޮށްފައެވެ.\nއިގިރޭސިޓީމާ ބައްދަލުކޮށް ރޭގެ މެޗުނުން ސްވިޑަން ބަލިވުމާ އެކު ސްވިޑަން ވަނީ އިގިރޭސިޓީމާ ދެކޮޅަށް އެންމެ ފަހުން ކުޅުނު ހަތަރު މެޗުގެ ތެރެއިން ތިން މެޗުން ބަލިވެފައެވެ.\nތާރީޚަށް ބަލާލާއިރު، 1979 ވަނަ އަހަރާއި 2006 ވަނަ އަހަރާ ދެމެދު މި ދެ ގައުމުގެ ދެމެދުގައި 12 މެޗު ކުޅެފައިވާ އިރު، އެއިން އެއްވެސް މެޗަކުން ސްވިޑަން ބަލިވެފައެއް ނުވެއެވެ.\nސެމީ ފައިނަލްގައި އިނގިރޭސިންނާ ބައްދަލު ކުރާނީ ކްރޮއޭޝިއާ އެވެ. މި މެޗު އޮންނާނީ އަންނަ ހޮނިހިރު ދުވަހުއެވެ.\n“މިއަދު މިފެންނަނީ ރާއްޖޭގައި މެޗުއަރ ޑިމޮކްރަސީއެއް އޮތްތަން، ސަބަބަކީ އެމްޑީޕީގެ ބާރު ނަޝީދު އަތުން ކެނޑިގެންދިއުން” – މޫސަ\nހަމަސް ދުވަހަށްފަހު އެނބުރި އައިސް ޖޮކޮވިޗް މޮޅެއް ހޯދައިފި\nކުރިން ދުނިޔޭގެ އެއް ނަމްބަރު ޓެނިސް ކުޅުންތެރިޔާގެ މަގާމުގައި އޮތް ސާބިއާގެ ނޯވަކް ޖޮކޮވިޗް އަނިޔާއިން ސަލާމަތްވެ، އެނބުރި ...\nވޮލްކޮޓް ހޯދުމަށް އެވަޓަން އިން މަސައްކަތްކުރަނީ\nއާސެނަލް އަށް ކުޅެމުން އަންނަ ތިއޯ ވޮލްކޮޓް ހޯދުމަށް އެވަޓަން އިން މަސައްކަތްކުރަމުން އަންނަ ކަމަށް ރިޕޯޓްތައް ބުނެފިއެވެ. ...\nއެތުލެޓިކޯ މެޑްރިޑްއަތުން މޮޅުވެ 8 ޕޮއިންޓްގެ ލީޑެއް ބާސެލޯނާ ހޯދައިފި\nމެސީގެ ފުޓްބޯޅައިގެ ކެރިއަރުގައި ކާމިޔާބުކުރި 600 ވަނަ ލަނޑުން އެތުލެޓިކޯ މެޑްރިޑާއި ބާސެލޯނާ ބައްދަލުކުރިމެޗުން ބާސެލޯނާ މޮޅުވެއްޖެވެ. މިމެޗްގައި ...\nvomadmin March 4, 2018\nބާސެލޯނާގެ ކުޅުންތެރިއެއްގެ ގޮތުގައި ޔެރީ މިނާ ދައްކާލައިފި\nބާސެލޯނާގެ ކުޅުންތެރިއެއްގެ ގޮތުގައި އެޓީމަށް އަލަށް ގެނައި ކޮލަމްބިއާގެ ޑިފެންޑަރު ޔެރީ މިނާ އެ ޓީމުގެ ކުޅުންތެރިއެއްގެ ގޮތުގައި ...\nކޮޕާއެމެރިކާ 2019– ސުއަރޭޒްގެ ޕެނަލްޓީ ނާކާމިޔާބުވެ، އުރުގުއޭ ކަޓައިފި\nސުއަރޭޒްގެ ޕެނަލްޓީ ނާކާމިޔާބުވުމުން ކޮޕާ އެމެރިކާ ފުޓްބޯޅަ މުބާރާތް އެންމެ ގިނައިން ކާމިޔާބުކޮށްފައިވާ އުރުގޭ މުބާރާތުން ކަޓައިފިއެވެ. ކޮޕާ ...\nvomadmin June 30, 2019\nވޯލްޑް ކަޕުގެ މެޗުތައް ދެއްކުމަށް ޕަބްލިކް ސާވިސް މީޑިޔާ (ޕީއެސް) އާއި ދިރާގާ ދެމެދު އެއްބަސްވުމެއްގައި ސޮއިކޮށްފިއެވެ. މި ...


ކައިވެނި ކުރުމުގައި އުމުރު ތަފާތު ވުމަކީ މަައްސަލައެއް ނޫން ، މައްސަލައަކީ މުޖުތަމަޢު ދެކޭގޮތް! – Dhen.mv\nކައިވެނި ކުރުމުގައި އުމުރު ތަފާތު ވުމަކީ މަައްސަލައެއް ނޫން ، މައްސަލައަކީ މުޖުތަމަޢު ދެކޭގޮތް!\nޢަލީ މާޖިދު November 2, 2020 - 3:10 pm\nއުމުރު ތަފާތު މީހަކާ ކައިވެނި ކޮށްފިނަމަ އެއީ ވަރަށް ބޮޑު މައްސަލައެއްގެ ގޮތުގައި މުޖުތަމަޢުގެ ވަރަށް ގިނަބަޔަކު ދެކެއެވެ. އެކަމާއި ފާޑު ކިޔާ މަލާމާތް ކުރުން ވެސް އިތުރު ވެގެން ދެއެވެ. ކަން މިހެން ހުރުމާއެކު ކައިވެނި ކުރަން ބޭނުން ވިޔަސް ހާއްސަކޮށް އަންހެނުން ، ރައްޓެހިންނާއި މުޖުތަމަޢުގެ މަލާމާތާއި ފުރައްސާރައަށްޓަކައި ފަސްޖެހެއެވެ. ލޯބި ޤުރުބާން ކުރަން މަޖުބޫރުވެއެވެ.\nކައިވެނި ކުރަން ބޭނުންވާ ދެމީހުންނާއި އެދެމީހުންގެ ޢާއިލާއަށް އުމުރުގެ ތަފާތު މައްސަލައަކަށް ނުވާއިރު މުޖުތަމަޢަށް އެއީ ބޮޑު މައްސަލައަކަށް ވާންވީ ކީއްވެ ހެއްޔެވެ؟ މައްސަލަކީ އުމުރެއް ނޫނެވެ. މައްސަލައަކީ އަހަރުމެންގެ ތެރެއިިން ބައެއް މީހުންގެ ވިސްނުމެވެ. ބަދަލު ކުރަންވީ އަހަރުމެން ދެކޭ ގޮތެވެ. ރާއްޖެ ކަހަލަ އިންތިހާއަށް ވަރި ގިނަ ޤައުމެއްގައި އުމުރު ތަފާތު ވުމުގެ ސަބަބުން އެތަކެއް ގުޅުމެއް ނިންމާލަން މަޖުބޫރުވެފައި އެބަހުއްޓެވެ. އާ ޙަޔާތެއް ފެށުމަށް ކުރަންމުން ދާ ފޮނި އުންމީދަށް ހިތި ނިމުން އާދެއެވެ.\nގިނަ ފަހަރު މިކަމުގެ އެހެންމެ ހިތި ރަހަ ތަޖުރިބާތައް ކުރަން ޖެހެނީ އަންހެނުންނަށެވެ. އެ ފަދަ އަންހެނަކާ ކައިވެނި ކުރަން ފިރިހެނުން ބޭނުން ނުވާ އެއް ސަބަބަކީ އޭނާގެ ރައްޓެހިންނާއި އެހެން މީހުންގެ ފަރާތުން ކުރިމަތިވާނެ މަލާމާތުގެ ބަސްތަކެވެ. އުމުރު ތަފާތު ވުމަކީ ކައިވެނި ބާއްޖަވެރިވުމަށް އޮތް ހުރަހެއް ނޫނެވެ. ކައިވެނި ބާއްޖަވެރިވެ އުފާވެރި ޙަޔާތެއް ލިބެނީ އެ ދެމަފިރިޔަކު އެކަމަށް މަސައްކަތް ކުރުމުންނެވެ.\nއުމުރު އެއްވަރުވި ނަމަވެސް އެ ގުޅުމެއްގައި އެކަކު އަނެކަކަށް ކުރަންޖެހޭ އިޙްތިރާމާއި ލޯތްބާއި ޤަދަރު ނެތް ނަމަ އެ ގުޅުމެއް މާ ގިނަ ދުވަސްތަކެއް ވަންދެން ދެމިއެއް ނޯންނާނެއެވެ. އަހަރުމެންގެ މާތް ނަބިއްޔާގެ ޙަޔާޕުޅުން ވަނީ އުމުރު ތަފާތު ވުމަކީ ކައިވެނި ކުރުމަށް އޮތް ހުރަހެއް ނޫންކަން މުޅި އުންމަތަށް ވަރަށް ފުރިހަމަ އަށް ހާމަކޮށް ދެއްވާފައެވެ.\nރަނގަޅު ޙަޔާތެއް ބިނާކުރުމަށް ބޭނުން ވަނީ ރަނގަޅު ހެޔޮލަފާ ބައިވެރިޔެކެވެ.\nއެފަދަ ބައިވެރިޔަކީ އުމުރުގެ ތަފާތު ތަކެއް ހުރި ނަމަވެސް ހިޔާލާއި ފިކުރު އެއްގޮތް މީހެއްނަމަ އިހްތިޔާރު ކުރާށެވެ. އުމުރަކީ ހަމައެކަނި ހިސާބު އަދަދެއް ކަމަށް ހީކޮށްލާށެވެ. އުމުރު ތަފާތު ދެމީހަކު ގުޅުމުން އެކަމާ މަލާމާތް ނުކޮށް އެކަމަށް މުޖުތަމަޢުން ހިތްވަރުދީ ތަރުހީބު ދޭނަމަ ޙަޔާތުގެ އުންމީދުގެ ހުޅުކޮޅު ނިވަމުންދާ އެތައް ހިތަކަށް އުންމީދުގެ އަލިކަން ފޯރާނެކަން ޔަޤީނެވެ. އަދި އެކަނިވެރިކަމާއި މާޔޫސް ކަމުގައި ޙަޔާތް ވޭތުކުރަމުންދާ އެތަކެއް މީހުންނަށް އާ ޙަޔާތެއް ފެށުމުގެ ހިތްވަރު އާލާ ވެގެން ވެސް ދާނެއެވެ.\nޝުކުރިއްޔާާ މިި ލިޔުމައް\nފިރިހެން މީހާ 10 އަހަރު ހަޤުވީމާ ވާނެގޮތަކީ ސައިޑް ޖައްސާލެއް ގިނަ ވާނެ\nތީވެސް ތިބޭފުޅާގެ ވިސްނުން ކޮށިވީމަ ދެކޭގޮތް..\nއިންނަން ބޭނުން ވެގެން އިނދެފް ކީއްކުރަން ސައިޑަށް ޖައްސަނީ. މަޖުބޫރެއް ނުކުރޭ ދޯ އިންނާކަށް\nދިވެހިރާއްޖޭގައި ވަރި މަދުވާނީ ދިވެހި ފިރިހެނުން ފަތިސްނަމާދަށް ހޭލައި އެނދު ތަންމަތި އަޅަންފެށި ދުވަހަކުން!\nބައިވެރިއަކު އިޚްތިޔާރު ކުރުމުގައި އެންމެ ބަލަނީ ކޮންކަންތައްތަކަކަށް؟\nއިންނަން އުޅުނު ކުއްޖާ ބޭވަފާތެރިވާކަން އެނގުމުން ބަދަލުހިފީ ވަރަށް ވެސް ތަފާތުކޮށް!\nރާއްޖޭގައި ދޭން އުޅުނު ޓެރަރިސްޓު ހަމަލާއާއި ގުޅިގެން އިތުރު ދެމީހަކު ހައްޔަރުކޮށްފި\nރަސޫލާ (ޞޢޥ) ގެ ދެ އަސްޙާބު ބޭކަލެއްގެ ކަށްވަޅު ކޮނުމުން ފެނުނު އާދަޔާ ޚިލާފު މަންޒަރެއްގެ ވާހަކަ


Supreme court ge hingun Fandiyaaru Areef aa havaalu kohfi\nފަނޑިޔާރު އަރީފް: ސުޕްރީމް ކޯޓުގެ ހިންގުން ވަނީ ހަވާލުކޮށްފަ - އަވަސް ފޮޓޯ\nސުޕްރީމް ކޯޓުގެ ހިންގުން ވަގުތީ ގޮތުން އެ ކޯޓުގެ ފަނޑިޔާރު އަބްދުﷲ އަރީފާ ޖުޑީޝަލް ސާވިސް ކޮމިޝަން (ޖޭއެސްސީ)އިން މިއަދު ހަވާލުކޮށްފި އެވެ.\nމިވަގުތު ކޯޓުގައި ހުންނެވި އެންމެ ސީނިއާ ފަނޑިޔާރު ކަމަށް އަރީފަށް ކޯޓުގެ ހިންގުން ހަވާލު ކުރަން ނިންމީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ސަސްޕެންޑްކޮށް އެމަނިކުފާނު މަގާމުން ވަކި ކުރުމަށް ރައްޔިތުންގެ މަޖިލީހަށް ހުށަހަޅަން ޖޭއެސްސީއިން ނިންމާފައިވާތީ އެވެ.\nއުއްތަމަ ފަނޑިޔާރުގެ އިތުރުން ކޯޓުގެ ސީނިއާ ފަނޑިޔާރެއް ކަމަށްވާ އާދަމް މުހައްމަދު ވެސް ވަނީ ސަސްޕެންޑްކޮށް މަގާމުން ވަކި ކުރަން ހުށަހަޅަން ނިންމާފަ އެވެ.\nއެ ނިންމުމުގެ ކުރިން ފަނޑިޔާރު އަރީފް ވަނީ ޖޭއެސްސީގެ ރައީސް ކަމުން އިސްތިއުފާ ދެއްވާފަ އެވެ. ސުޕްރީމް ކޯޓުގެ ފަރާތުން ޖޭއެސްސީގައި އިންނަވާ ފަނޑިޔާރު އަރީފް އިސްތިއުފާ ދެއްވި ސަބަބު ހާމައެއް ނުކުރެ އެވެ. މިހާރު ޖޭއެސްސީގެ ރައިސްކަން ތުޅާދޫ ދާއިރާގެ މެންބަރު ހިސާން ހުސެއިންނަށް ވަނީ ދެއްވާފަ އެވެ.\nސުޕްރީމް ކޯޓުގެ ހިންގުން ފަނޑިޔާރު އަރީފާ ހަވާލުކޮށްފައިވާއިރު އޭނާގެ މައްސަލަތަކެއް ވެސް ކޮމިޝަނުން ދަނީ ބަލަމުންނެވެ. އެއީ ހަމަ އުއްތަމަ ފަނޑިޔާރާ ވެސް ގުޅޭ މައްސަލަތަކެވެ.\nއުއްތަމަ ފަނޑިޔާރާއި ފަނޑިޔާރު އާދަމް ސަސްޕެންޑްކުރީ އެ ދެ ފަނޑިޔާރުންނާ ގުޅޭ ގޮތުން ތަހުގީގު ކުރާ މައްސަލަތަކުގެ ބާވަތަށް ބަލައި، ޝަރުއީ ދާއިރާގެ އިތުބާރު ނެގެހެއްޓުމުގެ އަސާސްގެ މައްޗަށް ބިނާކޮށް ކަމަށް ކޮމިޝަނުން ބުނެފައިވެ އެވެ.\nސުޕްރީމް ކޯޓް ޖޭއެސްސީ އުއްތަމަ ފަނޑިޔާރު + ޝަރުއީ ދާއިރާ ޑރ. އަހުމަދު އަބްދުﷲ ދީދީ ޝަރުއީ ދާއިރާ ރިފޯމް ކުރުން ފަނޑިޔާރު އާދަމް މުހައްމަދު


Medianet in kulhivarah khaasa channel eh launch koffi\nމީޑިއާ ނެޓް: ކުޅިވަރަށް ހާއްސަ ޗެނަލެއް ވަނީ އިފްތިތާހު ކޮށްފައި -- ފޮޓޯ: އަވަސް\nމީޑިއާ ނެޓުން ކުޅިވަރަށް ހާއްސަ ޗެނަލެއް ލޯންޗުކޮށްފި އެވެ. މިއީ ރާއްޖޭގައި ކުޅިވަރަށް ހާއްސަ ފުރަތަމަ ޗެނަލެވެ.\n"އައި ސްޕޯޓްސް" ގެ ނަމުގައި ލޯންޗުކުރި މި ޗެނަލްއިން ރާއްޖެ އާއި ބޭރު ދުނިޔޭގެ ކުޅިވަރު އިވެންޓްތަކާއި ކުޅިވަރާއި ގުޅުންހުރި ހާއްސަ ޝޯތަކާއި ކުޅިވަރުގެ އެކި ކަންކަމާއި ގުޅޭ މައުލޫމާތު ގެނެސްދޭނެ އެވެ.\nމީޑިއާ ނެޓުން ބުނީ "އައި ސްޕޯޓްސް" ފެންނާނީ "Ch102" އިން ކަމަށެވެ. މީގެ އިތުރުން މީޑިއާނެޓްގެ މަލްޓި-ސްކްރީން އެޕް މެދުވެރިކޮށް ވެސް މި ޗެނަލް ފެންނާނެ އެވެ. "އައި ސްޕޯޓްސް" ލޯންޗު ކުރުމާއެކު މިހާރު ކުރިއަަށްދާ ބުންޑަސްލީގާގެ މެޗުތައް ވަގުތުން ދުރަށް ދައްކާނެ އެވެ.\nމި މަހުގެ ތިންވަނަ ދުވަހު ކުޅޭން ހަމަޖެހިފައިވާ ތިން މެޗާއި ހަތަރުވަނަ ދުވަހު ކުޅޭނެ ދެ މެޗްވެސް "އައި ސްޕޯޓްސް" އިން ދައްކާނެ އެވެ.\nމީޑިއާ ނެޓުން މިހާރުވެސް "އައިސް ޓީވީ" ގެ ނަމުގައި ޗެނަލެއް ހިންގަ އެވެ. އެ ޗެނަލް މެދުވެރިކޮށް ވެސް ކުޅިވަރު ޕްރަގްރާމްތަކާއި މެޗުތަކާއި އަދި މުނިފޫހިފިލުވުމުގެ ތަފާތު ޕްރަގްރާމްތައް ގެނެސް ދެއެވެ. މީގެ އިތުރުން މީޑިއާނެޓްގެ މަލްޓި-ސްކްރީން އެޕް މެދުވެރިކޮށް ފިލްމުތަކާއި ޑްރާމާ ސިރީޒް އަދި މުނިފޫހިފިލުވުމުގެ ތަފާތު ޕްރަގްރާމްތައް ގެނެސް ދޭނެ އެވެ.\nމިސް ޔުނިވާސް ޝޯ މީޑިއާނެޓުން ލައިވްކޮށް


Peace Foundationun Sheikh Hussain Yee aai eku Live Streameh Gendhavany | Dhiislam\nމެލޭޝިޔާގެ މަޝްހޫރު ދާޢީ، ޝައިޚު ޙުސައިން ޔީ އާއި ޕީސް ފައުންޑޭޝަނާއި ގުޅިގެން ޚާއްޞަ ލައިވް ސްޓްރީމެއް ގެންދެވުމަށް ހަމަޖެހިއްޖެއެވެ.\nމިދިޔަ ހުކުރު ދުވަހު އަލްޚާދިމްގެ ރަސްމީ ފޭސްބުކް ޞަފްޙާގައި، އަދި އިއްޔެގެ ވަޤުތެއްގައި ޕީސް ފައުންޑޭޝަނުގެ ރަސްމީ ޞަފްޙާގައި ޢާއްމުކުރެވިފައިވާ ޕޯސްޓޭއްގައިވާ ގޮތުން މިސެޝަން ކުރިއަށް ގެންދިޔުމަށް ހަމަޖެހިފައިވަނީ 28 ސެޕްޓޭމްބަރު 2020 ވާ (މިހަފްތާގެ) ހޯމަ ދުވަހުގެ 17:00 ގައެވެ.\nމިސެޝަން ހުށައަޅުއްވާ ދެއްވާނީ ޕީސް ފައުންޑޭޝަންގެ ޖެނެރަލް ސެކްރެޓަރީ އަލް އަޚް މުޙައްމަދު ޞަބާޙް (ޗޭ) އެވެ. މިސެޝަނުގައި ވާހަކަފުޅު ދެއްކެވުމަށް ހަމަޖެހިފައިވަނީ "ރީކަވަރިންގ ފްރޮމް ލޮކްޑައުން؛ އޯވަރކަމިންގ ހާރޑްޝިޕްގެ އެންޑް ޓްރަސްޓިންގ ދަ ޑިވައިން ޕްރޮވިޜަން" (ލޮކްޑައުނުން މިންޖުވުމާއި، ދަތި އުނދަގޫތަކުގެ މައްޗަށް ގަދަވެގަތުމާއި، އިލާހީ މިންވަރުފުޅަށް ރުހުން) މިމައުޟޫޢަށެވެ.\nމިސެޝަން އިންތިޡާމު ކުރެއްވުމުގައި އިސް ދައުރެއް އަދާ ކުރައްވާފައިވާ އަލްޚާދިމުގެ ރަސްމީ ޕޯސްޓުގައިވެއެވެ. "ކޯވިޑް 19 އައިސްފައިވަނީ އެއްވެސް އިންޒާރަކާއި ނުލައެވެ. އަދި މިކަމުގެ ސަބަބުން އަޅުގަނޑުމެންގެ ތެރެއިން ވަރަށް ގިނަ މީހުންގެ ދިރިއުޅުން ބަދަލުކޮށްލުމަށް މަޖުބޫރު ވެގެންދިޔައެވެ. ޝައިޚު ޙުސައިން ޔީ އާއި އަލްއަޚް މުޙައްމަދު ޞަބާޙް ޗޭ، މުޞީބާތްތަކާއި، ދަތިއުނދަގޫތަކުގެ މައްޗަށް ގަދަވެގަތުމާއި، މިޢާލަމީ ވަބާގައި އަޘަރުކޮށްފައިވާ ފަރާތްތަކަށް އަދި ވަކިން ޚާއްޞަކޮށް، އުއްމީދު ކަނޑަނުލާ، އިލާހީ މިންވަރުފުޅަށް އިތުބާރުކުރަންވީ ސަބަބާއި މެދު ދައްކަވާ ވާހަކަފުޅު (އަޑުއެއްސެވުމުގައި) ބައިވެރިވެވަޑައިގަންނަވާށެވެ."\nމިސެޝަންތައް ކުރިއަށްދާނީ ލައިވްސްޓްރީމުގެ ޚިދުމަތް މެދުވެރިކޮށެވެ. މިގޮތުން ލައިވްސްޓްރީމު ކުރިއަށްދާ ވަގުތު މިލިންކަށް ވެންނެވުމުން (އިން ޝާއަ ﷲ) މިލައިވް ސްޓްރީމް އަޑުއެއްސެވޭނެއެވެ.


Bully kurumaa dhekolhah masahkai kuraa ambassador ah blackmail kurun fadha bodethi thuhumathuthakeh!\nބުލީ ކުރުމާ ދެކޮޅަށް މަސައްކަތް ކުރާ އެންބެސެޑަރަށް ބްލެކްމެއިލް ކުރުން ފަދަ ބޮޑެތި ތުހުމަތުތަކެއް!\nސްކޫލު މާހައުލުގައި ބުލީކުރުމާ ދެކޮޅަށް އަމަލުކުރާނެ އުސޫލު އެކުލަވާލުމަށް، އެފަދަ ކަންކަމާ ދެކޮޅަށް މަސައްކަތް ކުރަން އައްޔަން ކުރި އާލިފް ނަސީރު (އާލް) ބައެއް އަންހެން ކުދިން ބްލެކްމެއިލް ކުރުމާއި، ފުރައްސާރަ ކުރުން ފަދަ ސީރިއަސް ތުހުމަތުތަކެއް އާލުގެ މައްޗަށް ކުރެވުމާ އެކު އޭނާ އެ މަސްއޫލިއްޔަތުން އެކަހެރި ކޮށްފި އެވެ.\nއާލިފްގެ މައްޗަށް ކުރެވޭ ސީރިއަސް ތުހުމަތުތަކާ އެކު އޭނާ މައްސޫލިއްޔަތުތަކުން އެކަހެރި ކުރި ނަމަވެސް އަދި އެ މަގާމުން ވަތްކެއް ނުކުރެ އެވެ.\nއެޑިއުކޭޝަން މިނިސްޓްރީން އޭނާ ސަސްޕެންޑް ކުރި އިރު، ޔޫޓިއުބްގައި އޭނާ ހަދާ ވީޑިއޯތަކަށް އެއްބާރުލުން ދޭ ބައެއް ކުންފުނިތަކުން ވެސް މިހާރު ވަނީ އޭނާ އާ އެކު މަސައްކަތް ކުރުން ހުއްޓާލާފަ އެވެ. އެގޮތުން ދިރާގުގެ މިދިޔަ އަހަރުގެ ކަލަންޑަރު ވީޑިއޯ އާލް އާ ގުޅިގެން ހެދި އިރު، ތުހުމަތުތަކާ އެކު އެ ކުންފުނިން މިހާރު ވަނީ އެ ވީޑިއޯ ނަގާފަ އެވެ. އަދި އިތުރު އެއްވެސް ޕްރޮޖެކްޓެއްގައި އޭނާ އާ އެކު މަސައްކަތް ނުކުރާ ކަމަށް ވެސް ދިރާގުން ވަނީ ބުނެފަ އެވެ.\nކަންތައް ފަލަ ސޮރެއް ތީ އާ!\nބަލާލީމަވެސް ޖަހަނީ އަންހިންދުޅާ ފާޑު


ސައިފާއި ކަރީނާ ދަރިފުޅު ގޮވައިގެން އިރުއޮއްސޭ މަންޒަރު ބަލަން...\nސައިފާއި ކަރީނާ ދަރިފުޅު ގޮވައިގެން އިރުއޮއްސޭ މަންޒަރު ބަލަން ދިއުމުން ގިނަބަޔަކު ފާޑު ކިޔައިފި\nފުލުހަކުވެސް ވަނީ ތުއްތު ކުދިން ބޭރަށް ނުނެރެވޭނެ ކަމަށް ބުނެފައި\n8 ޖޫން 2020 | ހޯމަ 12:16\nބޮލީވުޑްގެ ފިލްމީ ތަރި ސައިފް އަލީ ޚާނާއި އޭނާގެ އަންހެނުން ބަޠަލާ ކަރީނާ ކަޕޫރު، ދަރިފުޅު ތައިމޫރު އަލީ ޚާން ގޮވައިގެން އިރު އޮއްސޭ މަންޒަރު ބަލަން ދިއުމުން ގިނަ ބަޔަކު ފާޑު ކިޔައިފި އެވެ.\nކޮވިޑް-19 އާ ގުޅިގެން އިންޑިއާ ފުރަބަންދު ކުރި ނަމަވެސް މިހާރު ވަނީފުރަބަންދަށް ލުއިތަކެއް ދީފައެވެ. އެގޮތުން ކޮވިޑް-19 ނުފެތުރޭ ހިސާބުތަކުގައި ޒަރޫރީ ބޭނުންތަކަށް މަގުމައްޗަށް ނުކުތުމަށް އިންޑިއާ ސަރުކާރުން ހުއްދަ ދިނުމާއި ގުޅިގެން ބައެއް ހިސާބުތަކުގެ މީހުން ވަނީ މަގުތަކަށް ނުކުންނަން ފަށާފަ އެވެ.\nއޭގެ ތެރޭގައި މުމްބާއީގެ ބެންޑްރާ ގައި ދިރިއުޅެމުންދާ ސައިފްގެ އާއިލާ ހިމެނެއެވެ. އެ ސައިފާއި، އޭނާގެ އަންހެނުން ވަނީ މެރިންޑްރައިވަށް އިރު އޮއްސޭ މަންޒަރު ބަލަން މީގެ އެއްދުވަސް ކުރިން ގޮސްފަ އެވެ.\nސޯޝަލް މީޑިއާގައި ދައުރުވަމުންދާ ފޮޓޮއިން ސައިފާއި، ކަރީނާ މާސްކް އަޅައިގެން ތިއްބަ އެވެ. އަދި ސައިފްގެ ކޮޑުގައި ތައިމޫރު އިށީންދެގެން އިން މަންޒަރުވެސް ފެނެއެވެ. ސައިފްގެ އާއިލާ ސާފު ވައިގެ އަރާމު ހޯދަން ތިއްބާ ފުލުހަކު ވަނީ ތުއްތު ކުދިން ބޭރަށް ނެރުމަކީ މަނާކަމެއް ކަމަށް ބުނެ ފައެވެ.\nފުރަބަންދުގައި ތުއްތު ކުދިންނާއި އުމުރުން ދުވަސްވީ މީހުން ބޭރަށް ނެރުން މަނާކޮށްފައި ވަނިކޮށް ތައިމޫރު ބޭރަށް ނެރުމުން ބައެއް ފަރާތްތަކުން ވަނީ ތުއްތު ކުއްޖަކު މާސްކް ނާޅާ ބޭރަށް ނެރެގެން ނުވާނެ ކަމަށް ބުނެ ފާޑު ކިޔާފަ އެވެ.\nއަދި މިއީ ޒިންމާދާރުކަން ކުޑަ އަމަލެއްގެ ގޮތުގައި ގިނަ ބަޔަކު ވަނީ ސިފަކޮށްފަ އެވެ.


Bridge Ge Massakkai Schedule Aai Eh Gotha Dhany Kuriyah - Muizzu - Vaguthu\nބްރިޖްގެ މަސައްކަތް ޝެޑިއުލް އާއި އެއްގޮތަށް ދަނީ ކުރިއަށް - މުއިއްޒު\nމާލެ އާއި ހުޅުލެއާ ދެމެދު ހަދާ ބްރިޖްގެ މަސައްކަތް ޝެޑިއުލް އާއި އެއްގޮތަށް ކުރިއަށްދާ ކަމަށް ހައުސިން މިނިސްޓަރު ޑރ.މުހައްމަދު މުއިއްޒު ވިދާޅުވެއްޖެއެވެ.\nމިނިސްޓަރު މުއިއްޒު މިއަދު ކުރެއްވި ޓްވީޓެއްގައި ވިދާޅުވީ ބްރިޖްގެ މަސައްކަތް ވަރަށް ބާރު ސްޕީޑެއްގައި ޝެޑިއުލް އާއި އެއްގޮތަށް ކުރިއަށްދާ ކަމަށެވެ. މި ޓްވީޓްގައި މިނިސްޓަރު ވަނީ ބްރިޖްގެ މަސައްކަތް މިހާރު ގޮސްފައިވާ ހިސާބު ދައްކުވައިދޭ ފޮޓޯތަކެއް ވެސް ހިމަނުއްވާފައެވެ.\nChina-Maldives Friendship Bridge work progressing at speed and on schedule; 480m of concrete I-beam installation and 180m of concrete bridge deck span completed from Male side. pic.twitter.com/QngDJwLxVz\n— Dr.Mohamed Muizzu (@MMuizzu) February 13, 2018\nމިނިސްޓަރު މުއިއްޒު މިހެން ވިދާޅުވެފައިމިވަނީ ރާއްޖޭގެ މަސްރަހު ހަލަބޮލިވުމުން ބްރިޖްގެ މަސައްކަތް ކަނޑައެޅިފައިވާ ތާރީހަށް ނިންމޭނެ ކަމާމެދު އިދިކޮޅު ފަރާތްތަކުން ސުވާލުތަކެއް އުފައްދަމުންދާ ދަނޑިވަޅެއްގައެވެ.\nބްރިޖްގެ މަސައްކަތް ނިންމަން ތާވަލް ކޮށްފައި ވަނީ މި އަހަރުގެ ފަހުކޮޅަށެވެ. ނަމަވެސް ސަރުކާރުން ވިދާޅުވެފައި ވަނީ އަމާޒަކީ މިއަހަރުގެ ޖުލައި 26 ވަނަ ދުވަހާއި ހަަމައަށް ބްރިޖްގެ މަސައްކަތް ނިންމާ ހުޅުވުން ކަމަށެވެ.\nފެބުރުއަރީ 13, 2018 - 19:11\nފެބުރުއަރީ 13, 2018 - 19:29\nމުއިއްޒޫ! ކިޔާބަލަ ކުރިއަކަށް ނުދެޔޭ! އޭރުން މިތިބަ ޙަސަދަވެރި ޣައްދާރުން ވަގުތުކޮޅަކަށް ނަމަވެސް ކުލީސިފައިން ގެނެސްގެން ޤައުމަށް ޙައްދާރުނުވެ ތިބެލާޔ÷!\nފެބުރުއަރީ 13, 2018 - 19:37\nރައީސް ޔާމީން ގެ މެނިފެސްޓޯ ތަންފީޒު ވުމަކީ ވަރަށް މުހިއްމު ކަމެއް!\nފެބުރުއަރީ 13, 2018 - 20:54\nފެބުރުއަރީ 14, 2018 - 00:24\nކޮބާ އަންނީ. ޓުވީޓު ކުރޭ ބުރިޖެ 2ތަންބު އިންނީ ކަނޑު އަޑިން މަސްތައް ކައި ހުސްވާން ކައިރިވެފައޭ.ކަލޯ ކަލޭ މިބުރިޖު މަތީ އަދި ކާރު ދުއްވާނޭ. ފްލަޓް ދޮންބޭ....


China ge2vana mahujanakee Google ge kureege engineer eh | Mihaaru\nޗައިނާގެ ދެ ވަނަ މަހުޖަނަކީ ގޫގުލްގެ ކުރީގެ އިންޖިނިއަރެއް\n25 ޖޫން 2020 - 07:42\nޗައިނާގެ ދެ ވަނަ އަށް އެންމެ މުއްސަނދި މީހާގެ މަގާމު ގޫގުލްގައި ކުރިން މަސައްކަތްކުރި މީހަކަށް ލިބިއްޖެ އެވެ.\nފޯބްސް އިން ބުނި ގޮތުގައި ޕިންޑޯޑޯ (ޕީޑިޑީ) ގެ ނަމުގައި އަމިއްލަ އޮންލައިން ވިޔަފާރިއެއް ހިންގަމުން އަންނަ ކޮލިން ހުއާންގް، 40، ގެ މިލްކިއްޔާތު މިހާރު 45.5 ބިލިއަން ޑޮލަރަށް އަރަ އެވެ.\nދުނިޔޭގެ އެންމެ ވަރުގަދަ އެއް އިގުތިސާދީ ބާރުގެ ތެރޭގައި ވެސް ހިމެނޭ ޗައިނާގައި މި ވަގުތު ހުރި އެންމެ މުއްސަނދި މީހަކީ އަލީބާބާ ގްރޫޕްގެ ކުރީގެ ޗެއާމަން ޖެކް މާ އެވެ. އުމުރުން 55 އަހަރުގެ ވިޔަފާވެރިޔާގެ މިލްކިއްޔާތު 51.2 ބިލިއަން ޑޮލަރަށް އަރަ އެވެ.\nކޮލިން އަކީ ވިސްކަންސިން ޔުނިވަސިޓީން ކޮމްޕިއުޓަ ސައިންސްގެ ދާއިރާ އިން މާސްޓަ ޑިގްރީ ހާސިލުކޮށް، މައިކްރޮފްސޮފްޓް ކުންފުނީގެ އިންޓާންއެއްގެ ގޮތުގައި މަސައްކަތްކުރުމަށް ފަހުން ގޫގުލްގައި އިންޖިނިއަރެއްގެ ގޮތުގައި ތިން އަހަރު ވަންދެން މަސައްކަތްކުރި މީހެކެވެ. އޭނާ ބުނި ގޮތުގައި އެ ކުންފުނީގައި ހޭދަކުރި ތިން އަހަރަކީ ވަރަށް އުފެއްދުންތެރި އަދި އެހާމެ ގިނަ ކުރިއެރުންތަކެއް ލިބުނު އަހަރުތަކެކެވެ.\n"އަހަރެން މީހަކަށްވުމުގައި ގޫގުލް އިން ލިބުނު ތަޖުރިބާ އާއި އެ ކުންފުނިން ލިބުނު އެހީތެރިކަން ވަރަށް ބޮޑު،" ކޮލިން ބުންޏެވެ.\nއޭނާގެ އޮންލައިން ވިޔަފާރި ޕީޑީޑީ ވުޖޫދަށް ގެނައީ 2015 ގަ އެވެ. ކޮލިން ބުނިގޮތުގައި ވިޔަފާރި އަށް އެންމެ ބޮޑު ކުރިއެރުމެއް އަންނަން ފެށީ ކޮވިޑް-19އާ ދިމާކޮށެވެ. އެގޮތުން އޮންލައިންކޮށް ލިބޭ އޯޑަރުތަކުގެ އަދަދު ދުވާލެއްގެ މައްޗަށް 50-65 މިލިއަނަށް އުފުލި، ވިޔަފާރި އަށް ހީ ވެސްނުކުރާ ވަރުގެ ބޮޑު ފައިދާއެއްވާން ފެށި އެވެ.\nކޮލިން ބުނިގޮތުގައި ޕީޑީޑީގެ ހާއްސަ ކަމަކީ އެއްފަހަރާ ގިނަ ބަޔަކު، އަގުހެޔޮކޮށް ތަކެތި ގަތުމުގެ ފުރުސަތު ލިބުމެވެ.\nމީގެ އިތުރުން އެ ކުންފުނީގެ ޕްލެޓްފޯމްތައް މެދުވެރިކޮށް، ކަސްޓަމަރުންނަށް އެކި ކަހަލަ ގޭމްތަކުގައި ވެސް ބައިވެރިވެގެން އެކި ކަހަލަ ހަދިޔާތައް ހޯދެ އެވެ. އެހެންކަމުން ޕީޑީޑީ އަކީ ވަރަށް ގިނަ ބަޔަކު ޝައުގުވެރިވާ ވިޔަފާރިއެކެކެވެ.\nއޮންލައިން ވިޔަފާރީގައި މި ވަގުތު އެންމެ ކުރީގައި އުޅެނީ ދުނިޔޭގެ އެންމެ މުއްސަނދި މީހާ އެމެރިކާގެ ޖެފް ބެޒޯސްގެ އެމެޒޯނެވެ. ފޯބްސް އިން ބުނާގޮތުގައި ބެޒޯސް، 56، ގެ މިލްމިއްޔާތު މިހާރު 165.2 ބިލިއަން ޑޮލަރަށް އަރަ އެވެ.\nއިތުރު ލިޔުންތައް ގޫގްލް ތައުލީމް ޗައިނާ ފޯބްސް މައިކްރޮބަޔަލް ހޯމް\nހޮންކޮންގުގެ މަހުޖަނަކު ދަރިވަރުންނަށް އެހީވަނީ\nފުރަތަމަ ހިޕް-ހޮޕް ބިލިއަނަރަކީ ޖޭ-ޒީ


ބީޗް ސްކައުޓް - ކ. ތުލުސްދޫ / ކައުންސިލް އިދާރާ\nމަޤާމް :ބީޗް ސްކައުޓް - ކ. ތުލުސްދޫ / ކައުންސިލް އިދާރާ\nކ. ތުލުސްދޫ / ކައުންސިލް އިދާރާ


SunOnline: Fannaanunge show thah geah, Aammunnah mi goiy salhi!\nފަންނާނުންގެ ޝޯތައް ގެއަށް، އާންމުންނަށް މިގޮތް ސަޅި!\nއަހުމަދު ޖައިޝަން 23 Mar 2020, 16:22\n"ކުއަރެންޓިއުންސް" ހޭޝްޓެގް ބޭނުންކޮށްގެން ސޯޝަލް މީޑިއާގައި ދިވެހި ފަންނާނުންގެ ހުނަރުތައް ދައްކާލަނީ ---\nކޮވިޑް-19 އާ އެކު އެތައް ބައެއް ކެއިން ބުއިމަށް ކުރަމުން އައި މަސައްކަތްތައް މެދުކަނޑާލުމަށްފަހު ގޭގެ ހަތަރު ފާރުގެ ތެރޭގައި މަޑުކުރަން މިއޮތީ ޖެހިފަ އެވެ. އޭގެތެރެއިން އެއް ބަޔަކީ ފަންނާނުންނެވެ. ހުނަރުތައް ދައްކާލުމަށް އެ ފަރާތްތަކަށް އޯޑިއެންސް އެއް ބޭނުންވެ އެވެ. ނަމަވެސް ސޯޝަލް މީޑިއާއެކު ފަންނާނުން މިހާރު ފަށާފައިވަނީ މޮޅު ކަމެކެވެ. އެއީ ސޯޝަލް މީޑިއާ މެދުވެރިކޮށް އާންމުން މުނިފޫހި ފިލުވުމުގެ ހަރަކާތެވެ.\n"ކަރަންޓިއުންސް" ނަމުގެ ހާއްސަ ހޭޝްޓެގެއް ބޭނުންކޮށްގެން ދުނިޔޭގެ މަޝްހޫރު ފަންނާނުން ދަނީ ސޯޝަލް މީޑިއާގައި ލައިވް ޝޯތައް ދެމުންނެވެ. އެ ޓްރެންޑާއެކު ދިވެހީންވެސް ވަނީ މިހާރު އާންމުން މުނިފޫހި ފިލުވައިދިނުމަށް ގިނަ ޝޯތަކެއް ދެމުންނެވެ.\nސޯޝަލް ޑިސްޓެންސިން އަށް ބަލައި ހުރިހާ ރައްޔިތުންވެސް ގޭގައި މަޑުކުރުމަށް ގޮވާލަމުންދާ ވަގުތެއްގައި މިއީ މޮޅު ހިޔާލެކެވެ.\nހަސަން އިރުފާން (ޒަކިއްޓެ) "ސަން" އަށް ބުނީ ކުއަރެންޓިއުންސް އަކީ ދުނިޔޭގެ އެކި ކަންކޮޅުތަކުގައި އާޓިސްޓުން ބޭނުންކުރަމުން ގެންދާ ހޭޝްޓެގެއް ކަމަށެވެ. އަދި އެއީ ގޭގައި ތިބެގެން އިންސްޓަގްރާމް ލައިވް ޖައްސައިގެން އާޓިސްޓުންގެ ފޭނުން މުނިފޫހިފިލުވުމަށް ކުރާ ކަމެއް ކަމަށް އޭނާ ބުންޏެވެ.\nއިންސްޓަގްރާމް ލައިވް މެދުވެރިކޮށް ޝަލަބީ ޝޯއެއް ދެނީ ---\nއިންސްޓަގްރާމް ލައިވް ބޭނުންކޮށްގެން ޝޯ ދިން ބައެއް ދިވެހި ފަންނާނުންގެ ތެރޭގައި އާންޔާ ހަލީމް އާއި ޝައްމޫން މުހައްމަދު އަދި ޒަކިއްޓެވެސް ހިމެނެއެވެ.\nދިވެހި ފަންނާނުން އެ ޓްރެންޑުގައި ބައިވެރިކުރުވާ ޝޯތައް ދިނުމަށް ބާރުއެޅުމުގައި އެންމެ ކުރީގައި ހުރި އެކަކީ ޒަކިއްޓެއެވެ.\n"ޝަލަބީ، ހަމްދާން، މައިސާން އަދި ހުމާމް ފަދަ ކުދީންވެސް ދަނީ މީގައި ބައިވެރިވެ ހަމަ އެކި ވަގުތު ތަކުގައި މިކަމަށް އެއްބާރުލުން ދެމުން،" ޒަކިއްޓެ ބުންޏެވެ.\nއެ ޓްރެންޑާއެކު އާޓިސްޓުންގެ ތެރޭގައި ޒަމާންތަކަކަށް ފަހު އެއްބައިވަންތަ ކަމުގެ ރޫހު ފެނިގެން ގޮސްފައިވާ ކަމަށް ޒަކިއްޓެ ފާހަގަކުރިއެވެ.\nފަންނާނުންތައް ޝޯ ދެމުންދާއިރު އެތައް ބަޔަކު އެ ޝޯތައް ބަލައި، ހުނަރުތަކަށް ތައުރީފުކުރަމުން ދެއެވެ. އަދި ކުރިއަށްވެސް އެތައް ފަންނާނުންގެ ޝޯތަކެއް ރާވާފައި އެބަހުއްޓެވެ. އެއިން އެންމެ ފާހަގަކުރެވޭ އެއް ފަންނާނަކީ މީރާ މުހައްމަދު މާޖިދެވެ. އޭނާވެސް މިހާރު ހުރީ އިންސްޓަގްރާމް ޝޯއެއް ދިނުމަށް ރެޑީވެގެންނެވެ.\nމީރާ ބުނީ މިއަދު ހަވީރު 5:00 އަށް އޭނާގެ ލައިވް ޝޯ ފަށާނެ ކަމަށެވެ. އަދި މީރާ ލައްވާ ކިޔަން ބޭނުންވާ ލަވަތަކުގެ ރިކުއެސްޓު ފޮނުވުމަށްވެސް މީރާ ވަނީ އެދިފައެވެ.\nކުއަރެންޓިއުންސް މެދުވެރިކޮށް ޝޯތައް ދެމުންދާ ފަންނާނުންނަށް ދިވެހީންގެ ލޯބި ދަނީ އޮހެމުންނެވެ. ގޭގައި މަޑުކުރަން ޖެހިފައި ތިބުމުން ހަމައެކަނި ފޫހި ފިލައި ހިތްހަމަ ޖެހޭ އެއް ކަމަކީ ފަންނާނުންގެ ލައިވް ޝޯތައް ކަމަށް ބައެއް މީހުން ބުނަމުންދެއެެވެ.\n100 މިލިއަން ހޯދި ފުރަތަމަ ޓިކްޓޮކާއަށް ޗާލީ\nޓްވިޓާއިން ވެސް ސްޓޯރީ، ކިޔަނީ ފްލީޓް


Avas javaabu hoadhaairu enmen hadhaanee dhogu!\nއަވަސް ޖަވާބެއް ހޯދަން މީހަކަށް އުނދަގޫ ނުކުރާށެވެ. މިފަދަ ވަގުތެއްގައި ޕްރެޝަރުގައި ޖަވާބު ދޭން ޖެހިއްޖެނަމަ ކޮންމެ މީހަކުވެސް ހަދާނީ ދޮގު ކަމަށް ސައިންސްވެރިން ބުނެ އެވެ.\nސައިކޮލޮޖިކަލް ސައިންސްގައި ޝާއިއުކޮށްފައިވާ ރިޕޯޓެއްގައި ސައިންސްވެރިން ފާހަގަ ކޮށްފައިވާ ގޮތުގައި އެބޭފުޅުންގެ ހޯދުންތަކުން ދައްކާ ގޮތުގައި ވިސްނާލާނެ ވަގުތު ނުދީ ޖަވާބެއް ދޭން މީހަކު ކައިރީގައި އެދިފިނަމަ އެ މީހަކު ތެދެއް ނުހަދަ އެވެ. އޭނާ ގިނަ ފަހަރަށް ދޭނީ ސުވާލު ކުރާ މީހާ ބޭނުންވާ ކަހަލަ ޖަވާބެކެވެ.\nމި ހޯދުމަށް ތައްޔާރު ކުރި ސުވާލު ކަރުދާހުގައި ހުރީ ވަރަށް އާދައިގެ 10 ސުވާލެކެވެ. މި ސުވާލުތަކުގެ ތެރޭގައި "އަހަރެން ބޭނުންވާ ކަމެއް ބޭނުންވާ ގޮތަކަށް ނުވުމުން އަހަރެން ވަރަށް ރުޅި އާދެއެވެ". "ކޮންމެ މީހަކު އަހަންނާ ކޮންމެ ވާހަކައެއް ދެއްކިޔަސް އަހަންނަކީ ވަރަށް ރަނގަޅަށް އެމީހަކު ދައްކާ ވާހަކަ އަޑު އަހާ މީހެކެވެ،" ފަދަ ސުވާލުތައް ހިމެނުނެވެ.\nޖަވާބު ދިނުމުގައި ބައިވެރިވި މީހުން ދެ ގްރޫޕަކަށް ބަހާލައި ފުރަތަމަ ގްރޫޕް ކައިރީ ބުނީ މި ސުވާލުތަކުގެ ތެރެއިން ކޮންމެ ސުވާލެއްގެ ޖަވާބު 11 ސިކުންތަށް ވުރެ އަވަހަށް ދިނުމަށެވެ.\nނަތީޖާ ދެއްކި ގޮތުގައި އަވަހަށް ޖަވާބު ދީފައިވާ އެންމެން ވެސް ޖަވާބު ދީފައި ހުރީ އެހެން މީހުން ހިތްހަމަޖެހޭ ގޮތަށެވެ.\nދެވަނަ ގްރޫޕްގެ މީހުންނަށް ޖަވާބު ދޭކަށް ވަކި ވަގުތެއް ކަނޑައަޅާފައެއް ނުވެ އެވެ. ހަމަޖެހިލައިގެން ތިބެ ވިސްނާފައި އެމީހަކު ބޭނުން ޖަވާބެއް ދޭންވީ އެވެ. ނަތީޖާ ދެއްކީ ވަރަށް ތަފާތު ކޮށެވެ. ގިނައިރުން ވިސްނާފައި ޖަވާބު ދިން މީހުންގެ ޖަވާބުތަކުގައި ހުރީ އެކަމާ މެދު އެމީހުން ދެކޭ އަސްލު ގޮތެވެ.


Lingard dhiriulhey apartment in lahka ah vure gina pound ge gahana aai annaunu vagah nagaifi - AO News\nލިންގާޑް ދިރިއުޅޭ އެޕާޓުމަންޓުން ލައްކައަށް ވުރެ ގިނަ ޕައުންޑުގެ ގަހަނާ އާއި އަންނައުނު ވަގަށް ނަގައިފި\nމެންޗެސްޓާ ޔުނައިޓެޑަށް ކުޅެމުން އަންނަ މިޑްފީލްޑަރ ޖޭސޭ ލިންގާޑް ދިރިއުޅެމުން އަންނަ އެޕާޓްމެންޓުން އެއް ލައްކައަށް ވުރެ ގިނަ އަގު ބޮޑު ގަހަނާއާއި އަންނައުނު ވަގަށް ނަގައިފިކަމަށް ރިޕޯޓުތައް ބުނެފިއެވެ.\nލިންގާޑް ދިރިއުޅޭ ތިން މިލިއަން ޕައުންޑުގެ އެޕާޓްމެންޓުން ގިނަ އަދަދެއްގެ އަގު ބޮޑު މުދާ ވަގަށް ނަގާފައިވާކަމަށް ރިޕޯޓުތަކުން ބުނާއިރު، ލިންގާޑް ދިރިއުޅޭ މި އެޕާޓްމެންޓުން ފޭރޭ ގުރޫޕަކުން ވައްކަން ކޮށްފައިވަނީ އޭނާ އާއިލާއާއި އެކު ޗުއްޓީ ހޭދަކޮށްލުމަށް ގޮސް ހުރި ވަގުތެއްގައި ކަމަށް ރިޕޯޓުތަކުގައި ބުނެފައިވެއެވެ.\nލިންގާޑް ދިރިއުޅެމުން އަންނަ އެޕާޓްމެންޓުގެ ސެކިއިރިޓީ ބަލަހައްޓަން އޮފިޝަރުން ހަމަޖައްސާފައި ތިބި ނަމަވެސް ފޭރޭ ގުޜޫޕަކުން ލިންގާޑްގެ އެޕާޓްމެންޓު ލޫޓުވާލިކަން އެ އޮފިސަރުންނަށް އެނގިފައިނުވާ ކަމަށާއި އެ އޮފިސަރުންނަށް އެކަން އެނގުނީ މާ ފަހުން ކަމަށް ވެސް ރިޕޯޓުތަކުގައި ބުނެފައިވެއެވެ.\nރިޕޯޓުތަކުން ބުނާ ގޮތުގައި ލިންގާޑްގެ އެޕާޓްމެންޓުގައި ގިނަ އަދަދެއްގެ އަގު ބޮޑު ތަކެތި ހުރެއެވެ. އެގޮތުން ގޭތެރޭގައި ބޭނުން ކުރާ ބައެއް ފަރުނީޗަރާއި އަގު ބޮޑު ގަހަނާގެ ބާވަތްތައް އެ އެޕާޓްމެންޓުގައި ރައްކާ ކުރެވިފައިވާކަމަށް ރިޕޯޓުތަކުގައި ބުނެފައިވެއެވެ.\nލިންގާޑުގެ އިތުރުން އޭނާއާއި އެއް ކުލަބަކަށް ކުޅެމުން އަންނަ ވިކްޓަ ލިންޑެލޯފް ދިރިއުޅެމުން އަންނަ އެޕާޓުމެންޓުން ވެސް މީގެ ދުވަސްކޮޅެއް ކުރިން ވަނީ މިފަދަ ބޮޑު ވައްކަމެއް ހިނގާފައެވެ. އެހެން ކަމުން ޔުނައިޓެޑުގެ މެނޭޖްމަންޓުން ވަނީ މިކަމާއި ގުޅިގެން ކުލަބުގެ ކުޅުންތެރިންގެ ރައްކާތެރިކަން ކަށަވަރު ކުރުމަށް އިތުރު ފިޔަވަޅުތަކެއް އެޅުމަށް ނިންމާފައެވެ.


Beyru faisaa ge dhathi kameh adhi nei: Finance Minister - One Online\n16 މެއި 2020، މާލެ، ފިނޭންސް މިނިސްޓަރު އިބްރާހީމް އަމީރު -- ވަން ފޮޓޯ: މުހައްމަދު ހައްޔާން\nބޭރު ފައިސާގެ ދަތިކަމެއް އަދި ނެތް: ފިނޭންސް މިނިސްޓަރު\nބޭރު ފައިސާގެ ދަތިކަމެއް އަދި ނެތް ކަމަށާއި ކޮވިޑުގެ މިހާލަތުގައި ވެސް ކަންކަން ރާވަމުން ގެންދަނީ ބޭރުފައިސާގެ ދަތިކަން ނާންނާނެ ގޮތަށް ވިސްނުން ބަހައްޓައިގެން ކަމަށް ފިނޭންސް މިނިސްޓަރު އިބްރާހީމް އަމީރު ވިދާޅުވެއްޖެ އެވެ.\nވޭތުވެދިޔަ ދުވަސްތަކުގައި ފިނޭންސް މިނިސްޓްރީގެ މަސައްކަތްތަކަށް އައިސްފައިވާ ކުރިއެރުންތަކާ ބެހޭގޮތުން މައުލޫމާތުދިނުމަށް، ނެޝަނަލް އެމެޖެންސީ ސެންޓަރު (އެންއީއޯސީ)ގައި ބޭއްވި ނިއުސްކޮންފަރެންސްގައި މައުލޫމާތުދެއްވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވީ ގްރޯސް ރިޒާވުގައި ގާތްގަނޑަކް 800 މިލިޔަނެއްހާ ޑޮލަރު، ޔޫޒެބްލް ރިޒާވްގައި 231 މިލިޔަން ޑޮލަރު މިހާރުވެސް އެބަހުރި ކަމަށާއި ބޭރު ފައިސާގެ ދަތިކަން އަޔަނުދިނުމަށް އިތުރު މަސައްކަތްތައް ކުރަމުން އަންނަ ކަމަށާއި އެހެންކަމުން ރާއްޖޭގައި ބޭރު ފައިސާގެ އެއްްވެސް ދަތިކަމެއް ނެތް ކަމަށެވެ.\n"ގްރޯސް ރިޒާވުގައި މިހާރުވެސް ގާތްގަނޑަކަށް 800 މިލިޔަނެއްހާ ޑޮލަރު އެބައިން، އަދި ޔޫޒެބްލް ރިޒާވްގައި 231 މިލިޔަން ޑޮލަރު އެބައިން. އެހެންވީމާ މިހާރު ރާއްޖޭގައި ފޮރިން ކަރަންސީގެ ދައްޗެއް އަދި ނެތް،" މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ ބޭރު ފައިސާ ހޯދުމަށް ބަޖެޓުގައި ހިމަނާފައިވާ ސަމުރާއި ބޮންޑް ވިއްކައިގެން 300 މިލިޔަން ޑޮލަރުގެ ދޫކުުރުމުގެ މަަސައްކަތްވެސް ކުރިއަށްދާ ކަމަށާއި އެހެނިހެން ގޮތްގޮތުންވެސް ފަންޑް ރެއިސްކުރުމުގެ މަސައްކަތްތައް ކުރަމުން އަންނަ ކަމަށެވެ.\n"ސަމުރާއީ ބޮންޑަކަށް ނުވިޔަސް ވެސް އެކިއެކި ގޮތްގޮތުން އަޅުގަނޑުމެން މަސައްކަތްތައް އެބަކުރަން ފަންޑްވެސް ރެއިސްކުރުމަށް،" މިނިސްޓަރު ވިދާޅުވިއެވެ.\nއެގޮތުން ބޭރުގެ ގައުމުތަކުން މިހާރުވެސް ރާއްޖެއަށް އެކި ގޮތްގޮތުން 290 މިލިއަނެއްހާ ޑޮލަރު ލިބިފައިވާ ކަމަށް މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، އޭއައިއައިބީ އާއެކުވެސް މަޝްވަރާތަކެއް ކުރަމުންދާ ކަމަށާއި ވޯލްޑް ބޭންކުގެ ޕްރޮޖެކްޓެއްގައި ކޯ ފައިނޭންސް ކުރުމަށް މަޝްވަރާތަކެއްވެސް ކުރަމުން އަންނަނ ކަމަށެވެ. އަދި ވަރަށް އަވަހަށް އެކަންވެސް ކާމިޔާބުވާނެ ކަމަށާއި އެހެން ބައެއް ފައިނޭޝަލް އިނިސްޓިޓިއުޓްތަކާވެސް ވާހަކަދައްކަމުން އަންނަ ކަމަށް މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، ކުރިއަށްއޮތް ތަނުގައިވެސް ރާއްްޖެއަށް ބޭރު ފައިސާގެ ދަތިކަމެއް ކުރިމަތިނުވާނެ ކަމަށާއި މަސައްކަތްތައް ބައްޓަންކުރަމުން އަންނަނީ އެގޮތަށް ކަމަށެވެ.\nގުޅޭ ޓެގު މިނިސްޓްރީ އޮފް ފިނޭންސް އެންޑް ޓްރެޜަރީ އެމްއެމްއޭ ކޮވިޑް 19 އެންއީއޯސީ އިބްރާހީމް އަމީރު\nފްރަންޓްލައިން އެލަވަންސްގެ ގޮތުގައި 90 މިލިއަން ރުފިޔާ ދޫކޮށްފި\nދަރަނި ދެއްކުން ފަސްކުރުމާ ގުޅޭ އެއްބަސްވުމެއްގައި ރާއްޖެއާއި ޖަޕާނުން ސޮއިކޮށްފި\nއިންކަމް ސަޕޯޓް އެލަވެންސްގެ ގޮތުގައި 182 މިލިއަން ރުފިޔާ ދޫކޮށްފި\nޕްރޮކިއުމަންޓްގެ މައުލޫމާތު އާންމުކުރަން ނިންމުމުން ޓްރާންސްޕޭރަންސީން މަރުހަބާ ކިޔައިފި\nއިންކަމް ސަޕޯޓް އެލަވެންސްގެ ގޮތުގައި 164 މިލިއަން ރުފިޔާ ދޫކޮށްފި


India dhuvuntheriya laigen hury raajjeyge gaumy jersy eh noon\nމުބާރާތުގައި ވާދަކުރި ރިލޭ ޓީމުގައި ހިމެނި އަންހެން ދުވުންތެރިޔާ\nއިންޑިއާ ދުވުންތެރިޔާ ލައިގެން ހުރީ ރާއްޖޭގެ ގައުމީ ޖޯޒީއެއް ނޫން\n30 ޖޫން 2021 - 21:33:42\nއިންޑިއާގައި ކުރިއަށްދިޔަ އިންޓަ ސްޓޭޓްސް އެތުލެޓިކްސް ޗެމްޕިއަންޝިޕްގައި ރާއްޖޭގެ އަންހެން ރިލޭ ޓީމުގައި އިންޑިއާގެ އެތުލީޓަކު ހިމަނައިގެން ދުވިއިރު، އެ ދުވުންތެރިޔާ ލައިގެން ހުރީ ރާއްޖޭގެ ގައުމީ ދުވާ ކިޓު ނޫން ކަމަށް އޮލިމްޕިކްސް އެސޯސިއޭޝަނުން ބުނެފިއެވެ.\nރާއްޖޭގެ ޖޯޒީ ލައިގެން އިންޑިއާގެ ކުޅުންތެރިޔަކު ދުވެފި ކަމަށް ބުނެ ނޫސްތަކުގައި ވަނީ ހަބަރު ފެތުރިފައެވެ. މިކަމާ ގުޅިގެން ގިނަ ބަޔަކު އަންނަނީ އޮލިމްޕިކްސް އެސޯސިއޭޝަނުންއަށް ފާޑުކިޔަމުންނެވެ.\nމިކަމާ ގުޅިގެން އެއެސޯސިއޭޝަނުން ނެރުނު ނޫސްބަޔާނެއްގައި ބުނީ އިންޑިއާ އިންޓަ ސްޓޭޓް ސީނިއަ އެތުލެޓިކްސް ޗެމްޕިއަންޝިޕާއި، އިންޑިއަން ގްރޭންޑް ޕްރީ4ގައި ރާއްޖޭގެ ޖާޒީގައި އިންޑިއާގެ އެތުލީޓަކު ދުވެފައިވާ ކަމަށް ބުނެ ދައްކަމުން ގެންދާ ވާހަކައަކީ ޙަޤީޤަތާއި ޚިލާފު ދޮގު ވާހަކައެއް ކަމަށާއި އިންޑިއާގެ އެތުލީޓަކު ރާއްޖެ ތަމްސީލްކޮށްފައި ނުވާ ކަމަށެވެ.\nއެ އެސޯސިއޭޝަނުން ބުނީ ބައިނަލްއަގުވާމީ މުބާރާތްތަކުގައި އެ ގައުމެއްގެ ރަށްވެހިކަން އޮންނަ ރައްޔިތުންނޫން ބަޔަކަށް އެގައުމު ތަމްސީލްކުރުމުގެ ފުރުސަތު ވެސް ނޯންނަ ކަމަށާއި އެފަދަ ކަމެއް އެ އެ އެސޯސިއޭޝަނުން ނުކުރާނެ ކަމަށެވެ.\nމިކަން ހިނގައިދިޔަ ގޮތް ކިޔައިދެމުން އެ އެސޯސިއޭޝަނުން ބުނީ އިންޑިއަން އިންޓަ ސްޓޭޓް ސީނިއަ އެތުލެޓިކްސް ޗެމްޕިއަންޝިޕާއި، އިންޑިއަން ގްރޭންޑް ގައި ވާދަކުރުމަށް ފުރުމުގެ ކުރިން ހަދަންޖެހޭ ކޮވިޑް ޓެސްޓް ނަތީޖާ ލިބުނު އިރު އަންހެން ޓީމްގެ 1 ދުވުންތެރިޔާ ކޮވިޑަށް ޕޮޒިޓިވް ކަމަށާއި ޓީމުގައި ބައިވެރިވާން ޖެހެނީ4އެތްލީޓުން ކަމަށްވުމުން އެ މުބާރާތުގައި ރާއްޖެއަށް ބައިވެރިވުމުގެ ފުރުސަތު ލިބިފައި ނުވާ ކަމަށެވެ.\nއަދި ރާއްޖޭގެ އެތުލީޓުން އިންޑިއާއަށް ގޮސް މުބާރާތުގައި ވާދަ ނުކޮށް އަނބުރާ އައުމަކީ އެންމެ ރަނގަޅު ގޮތް ކަމަށް ނުދެކޭތީ އެކުދިންނަށް މުބާރާތުގައި ބައިވެރިވުމުގެ ފުރުސަތު ދިނުމުގެ ގޮތުން ރިލޭގައި ވާދަ ކުރުމުގެ ފުރުޞަތު މުބާރާތް ރާވާ ފަރާތުން އެ ތިން ކުދިންނަށް ދިން ކަމަށެވެ.\n"އެއީ ރާއްޖެގެ3އެތުލީޓުންނަށް ދެވުނު ފުރުޞަތެކެވެ. އެއްވެސް ހާލެއްގައި ރާއްޖޭގެ ޤައުމީ ޓީމަށް ލިބުނު ފުރުޞަތެއް ނޫން ކަމުގައި ދެންނެވީމެވެ. އެގޮތުން އެ3އެތުލީޓުންނާއި އިންޑިއާގެ އެތުލީޓަކު ހިމަނައިގެން މުބާރާތުގެ ރިލޭ އިވެންޓުގައި ޓީމެއް ބައިވެރި ކުރުމަށް ލިބުނު ފުރުޞަތުގެ ބޭނުން ވަނީ އެސޯސިއޭޝަނުން ހިފާފައެވެ." އޮލިމްޕިކްސް އެސޯސިއޭޝަނުން ބުނެފައިވެއެވެ.\nއެ އެސޯސިއޭޝަނުން ބުނީ އެއީ ތަޖުރިބާ ހޯދުމުގެ އިވެންޓެއް ކަމަށެވެ. އަދި ރާއްޖޭގެ3އެތުލީޓުންނާއި އިންޑިއާގެ އެތުލީޓް ދުވި އިރު ބޭނުންކޮށްފައިވަނީ ރާއްޖޭގެ ގައުމީ ޓީމްގެ ދުވާ ކިޓު ނޫން ކަމަށާއި ރިލޭގައި ވާދަކުރާ ހުރިހާ އެތުލީޓުންވެސް ތިބެން ޖެހެނީ އެއްވައްތަރެއްގެ ހެދުމެއްގައި ކަމުން،4އެތުލީޓުންވެސް އިވެންޓްގައި ބޭނުންކޮށްފައިވަނީ ޕްރެކްޓިސް ޓީޝާޓެއް ކަމަށެވެ.\nމި ދެ މުބާރާތުގައި ރާއްޖޭގެ އަންހެން3އެތުލީޓާއި އިންޑިއާގެ އެތުލީޓަކު ހިމެނޭގޮތަށް 100މ ރިލޭގައި3ފަހަރު ދުވެފައިވާއިރު3ދުވުމުގެ ތެރެއިން 1 ދުވުމުގައި ރާއްޖޭގެ ގައުމީ ރިކޯޑަށްވުރެވެ ބާރަށް ވަނީ ދުވެފައި ކަން ވެސް އެސޯސިއޭޝަނުން ފާހަގަކުރިއެވެ.\nނަމަވެސް މިއީ ރާއްޖޭގެ ގައުމީ ޓީމް ވާދަކޮށްފައިވާ އިވެންޓަކަށް ނުވާތީ، މި ރިކޯޑް އެސޯސިއޭޝަނުންވެސް އަދި ވާލްޑް އެތުލެޓިކްސް އިން ވެސް ރެޓިފައި ނުކުރާކަމަށް އޮލިޕްމިކްސް އެސޯސިއޭޝަނުން ވަނީ ބުނެފައެވެ.


Safaaree Massalla Gai Fuluhun Amalu Kuri Goiy Balan Fashaifi | Hathaavees\nސަފާރީ މައްސަލާގައި ފުލުހުން އަމަލުކުރި ގޮތް ބަލަން ފަށައިފި\nކޮމިޝަނަރު އޮފް ޕޮލިސް މުހައްމަދު ހަމީދު ފުލުހުންގެ ކޮމެޓީއެއްގައި: ފޮޓޯ / މަޖިލިސް\nމިދިޔަ ބުރާސްފަތި ދުވަހުގެ ރޭ ހުޅުމާލެ ފަޅުގައި އޮތް ސަފާރީއެއްގައި 27 އަހަރުގެ ބިދޭސީ އަންހެނަކަށް ޖިންސީ ގޯނާކުރި މައްސަލަ ފުލުހުންނަށް ހުށަހެޅުމުން އެކަމުގައި ފުލުހުން އަމަލުކުރި ގޮތް ބަލަން ފަށައިފިއެވެ.\nކޮމިޝަނަރު އޮފް ޕޮލިސް މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ ސަފާރީ މައްސަލާގައި ހިމެނޭ ފުލުހުންގެ އިހުމާލެއްވޭތޯ ޕޮލިސް ޕްރޮފެޝަނަލް ސްޓޭންޑާޓްސް ކޮމާންޓްއިންނާއި ނޭޝަނަލް އިންޓެގްރިޓީ ކޮމިޝަން އަދި އެޗްއާރްސީއެމްއިން ބަލަމުންދާ ކަމަށެވެ. އެ ތަހުގީގު ނަތީޖާ ވަރަށް އަވަހަށް ލިބިގެން ދާނެ ކަމަށް ސީޕީ ވިދާޅުވިއެވެ.\nސީޕީ ވިދާޅުވީ އެމަނިކުފާނު އަބަދުވެސް ގަބޫލުރައްވަނީ ކޮންމެ ފުލުސް އޮފިސަރަކަށް ވެސް މިނިވަންކަމާއެކު މަސައްކަތް ކުރެވެން ޖެހޭނެ ކަމަށެވެ.\nފުލުހުން އަމަލުކުރި ގޮތް ބަލަން ފަށާފައިވާއިރު އިއްޔެ ބޭއްވި ރައްޔިތުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީން ވަނީ އެ މައްސަލާގައި އެންމެ ފުރަތަމަ ސީނަށް ދިޔަ ފުލުހުންނާއި އެވަގުތު ހުޅުމާލެ ޕޮލިސްގެ އިންޗާޖަކަށް ހުންނެވި ފުލުސް މީހާ އާއި ބައްދަލުކުރުމަށް ނިންމާފައެވެ.\nPrevious މާދަމާ ސަރުކާރު ހުޅުވާނެ، މިސްކިތްތަކާ އެކު ކެފޭތައް ވެސް ހުޅުވާނެ: ރައީސް\nNext ޓާޝަރީ ފެންވަރަށް ބަދަލުކުރަން ތިނަދޫ ހޮސްޕިޓަލަށް ގިނަ އަދަދެއްގެ ސާމާނު ފޮނުވައިފި


20 މެއި 2019 - 08:41\nފިލްމުގެ އެއް ބަތަލާ އަދި މަހޭޝްގެ ހަގު އަންހެން ދަރިފުޅު އާލިއާ ބަޓް ވަނީ ފިލްމުގެ ސެޓުން ނެގި ފޮޓޯއެއް އިންސްޓަގްރާމްގައި ހިއްސާކޮށް، އޭގެ ޝޫޓިން ފެށިކަން ކަށަވަރުކޮށްދީފަ އެވެ. "ސަޅަކް 2" އަކީ މަހޭޝް 1991 ގައި ދޮށީ އަންހެން ދަރިފުޅު ޕޫޖާ ބަޓާއި ސަންޖޭ ދަތާ އެކު ގެނެސް ދިން ފިލްމުގެ ދެވަނަ އެވެ.\nއެ ފިލްމު ރިލީޒް ކުރިތާ 28 އަހަރު ފަހުން ހަދާ ފިލްމުގެ ދެވަނަ ބައިން ވެސް ޕޫޖާ އާއި ސަންޖޭ ފެންނާނެ އެވެ. އަދި ފިލްމުގެ ކާސްޓުންގެ ތެރޭގައި ޒުވާން އެކްޓަރު އަދިތިޔާ ރޯއި ކަޕޫރް ވެސް ހިމެނެ އެވެ.\n"ސަޅަކް 2" ގެ ވިލަންއަކީ މަކްރަންދު ދޭޝްޕާންޑޭ އެވެ.\nމި ފިލްމު ރިލީޒް ކުރަން ނިންމާފައި ވަނީ އަންނަ އަހަރުގެ މާޗް 25 ގަ އެވެ. "ސަޅަކް 2" އަކީ އާލިއާ މިހާތަނަށް އޭނާގެ އާއިލީ ފިލްމު ކުންފުންޏަށް ކުޅޭ ފުރަތަމަ ފިލްމު ވެސް މެ އެވެ.\nއަނޫރާގްގެ ފިލްމުގެ ނަމަކީ "ލޫޑޯ"\nޑައިރެކްޓަރު އަނޫރާގް ބާސޫ މިހާރު ހަދަމުން އަންނަ އާ އެންތޮލޮޖީ ފިލްމުގެ ނަމަކީ "ލޫޑޯ" ކަމަށް ރިޕޯޓްތައް ބުނެފި އެވެ.\nނަމަވެސް ޓީ ސީރީޒުން ޕްރޮޑިއުސް ކުރާ ފިލްމުގެ ޓީމުން އަދި އެކަން ކަށަވަރެއް ނުކޮށްދެ އެވެ. މިހާރު ގާތްގަނޑަކަށް ޝޫޓިން ނިމުމަކަށް އައިސްފައިވާ މި ފިލްމުގެ ތަރިންނަކީ ރާޖްކުމާރު ރާއޯ، ފާތިމާ ސަނާ ޝެއިހް، އަދިތިޔާ ރޯއި ކަޕޫރް، ސާނިޔާ މަލްއުތުރާ އަދި އަބީޝެކް ބައްޗަން އެވެ.\nކުރިން އަންނަ ސެޕްޓެމްބަރުގައި ރިލީޒް ކުރަން ނިންމި ފިލްމު މިހާރު ތާވަލުކޮށްފައި ވަނީ ޖެނުއަރީ، 24، 2020 އަށެވެ.\nއަނޫރާގް މީގެ ކުރިން ވެސް ވަރަށް ކާމިޔާބު އެންތޮލޮޖީ ފިލްމެއް ގެނެސް ދިނެވެ. އެއީ 2007 ގެ "ލައިފް އިން އަ...މެޓްރޯ" އެވެ. އޭނާ އެންމެ ފަހުން ގެނެސް ދިން ފިލްމަކީ 2016 ގެ "ޖައްގާ ޖާސޫސް" އެވެ.\nހީނާގެ "ލައިންސް" ގެ ޕޯސްޓަރު ދައްކާލައިފި\nފްރާންސްގައި މިހާރު ކުރިއަށްދާ ކާންސް ފިލްމު ފެސްޓިވަލްގެ އިންޑިއާގެ މަޝްހޫރު ޓީވީ ބަތަލާ ހީނާ ހާންގެ އަލަތު ބޮލީވުޑް ފިލްމު "ލައިންސް" ގެ ޕޯސްޓަރު ދައްކާލައިފި އެވެ.\nTeam #Lines unveils the first poster of their film at #CannesFilmFestival2019. Film stars @eyehinakhan #RishiBhutani and #FaridaJalal. #HussainKhan, #TariqKhan #ZebaSajid #ShaktiSingh @Rahatkazmifilms #Cannes2019 #CannesFilmFestival pic.twitter.com/JhnSHzsUag\n— salil arunkumar sand (@isalilsand) May 17, 2019\nއެ ފިލްމުގެ ޓީމުން ވަނީ ޕްރެސް ކޮންފަރެންސެއްގެ ތެރޭގައި ފިލްމާ ބެހޭ ބައެއް ތަފުސީލުތައް ވެސް ހިއްސާކޮށްފަ އެވެ. "ލައިންސް" ގައި ކިޔައި ދޭނީ ކަޝްމީރުގެ ސްރީނަގަރުގައި ދިރިއުޅޭ އާއިލާއެއްގެ ވާހަކަ އެވެ. ހުސައިން ހާން ޑައިރެކްޓްކޮށްފައިވާ ފިލްމުގެ ކާސްޓުންގެ ތެރޭގައި ފަރީދާ ޖަލާލު އަދި ރިޝީ ބުޓާނީ ވެސް ހިމެނެ އެވެ.\nމި ފިލްމުން ހީނާ ބޮލީވުޑަށް ނުކުންނަ އިރު، އޭނާ ކާންސަށް ފުރައިގެން ދިޔައީ ސްޓާ ޕްލަސް އިން މިހާރު ދައްކާ ސިލްސިލާ "ކަސޯޓީ" ގެ ކޮމަލިކާގެ ރޯލަށް ވެސް އަލްވަދާއު ކިޔައިފަ އެވެ. ހީނާ އަށް ވަނީ ޑައިރެކްޓަރު ވިކްރަމް ބަޓްގެ ފިލްމަކުން ވެސް ފުރުސަތު ލިބިފަ އެވެ.\n"ލައިންސް" ރިލީޒް ކުރާނެ ތާރީހެއް އިއުލާނެއް ނުކުރެ އެވެ.\n"83" ގެ ޝޫޓިން ޖޫން5ގައި\nކުރިން މި މަހުގެ ތެރޭގައި ޝޫޓިން ފަށަން ނިންމި ކަބީރު ހާންގެ ކްރިކެޓް ފިލްމު "83" ގެ ޝޫޓިން އަންނަ މަހަށް ފަސްކޮށްފި އެވެ.\nފިލްމީ ހަބަރުތައް ގެނެސްދޭ ނޫސްތަކުން ބުނި ގޮތުގައި ފިލްމުގެ ޝޫޓިން ފަށާާނީ އަންނަ މަހުގެ5ގައި އިނގިރޭސވިލާތުގެ ގްލަސްގޯއިންނެވެ. "83 އަކީ އެ ގައުމުގައި 1983 ގައި ބޭއްވި ކްރިކެޓް ވޯލްޑް ކަޕް އިންޑިއާ އިން ކާމިޔާބު ކުރި ހާދިސާ އަށް ހަދާ ފިލްމަކަށްވާތީ ފިލްމުގެ އެންމެ މުހިއްމު މަންޒަރުތައް ނަގާނީ ވެސް އެ އިނގިރޭސިވިލާތުގަ އެވެ.\nމި ފިލްމުގެ އެންމެ މުހިއްމު ތަރިއަކީ ރަންވީރު ސިންގެވެ. އޭނާ ފެނިގެން ދާނީ 83 ގެ ޓީމްގައި ކެޕްޓަނަކަށް ހުރި ކަޕިލް ދޭވްގެ ރޯލުންނެވެ. އަދި ފިލްމު ގިނަ އެކްޓަރުންތަކެއް ވެސް އެކިއެކި ކްރިކެޓް ތަރިންގެ ރޯލުތަކުން ފެނިގެން ދާނެ އެވެ.\nސަލްމާން ހާންގެ 2017 ގެ "ޓިއުބްލައިޓް" އަށް ފަހު، ކަބީރު ގެނެސްދޭ "83" ރިލީޒް ކުރާނީ އެޕްރީލް، 10، 2020 ގަ އެވެ.\nއިތުރު ލިޔުންތައް ބޮލީވުޑް ކޭން ފިލްމް ފެސްޓިވަލް ޕޫޖާ ބަޓް ސަންޖޭ ދަތު އަބީޝަކް ބައްޗަން